Konme Muslimakee ves Activist ekewe. ކޮންމެ މުސްލިމަކީވެސް އެކްޓިވިސްޓެކެވެ. – Ilm Konme Muslimakee ves Activist ekewe.\nއިސްލާމްދީން ވަނީ ހެޔޮކަންކަމަށް އަމުރުކުރުމާއި ނުބައި ކަންކަން ނަހީކުރުމުގެ ވާޖިބު ކޮންމެ މުސްލިމެއްގެ ކޮނޑުގައިވެސް އަޅުއްވާފައެވެ. މި ވާޖިބަށް އެހެން ނަމެއްވެސް ދެވިދާނެއެވެ. އެއީ މުސްލިމުންގެ އިމާމުންނާއި އާންމު ފަރުދުންނަށް ނަޞޭޙަތްތެރިވުމެވެ. އަދި މިއީ މާތްﷲ ޢަޞްރު ސޫރަތުގައި ބަޔާންކުރައްވާފައިވާ ހެޔޮކަންކަން ކަމަށް ވަޞިއްޔަތް ކުރުމާއި ކެއްތެރިވުމަށް ވަޞިއްޔަތްކުރުމެވެ. އަދި މިއީ ދުނިޔެއާއި އާޚިރަތުގެ ގެއްލުމާއި ހަލާކުން ނަޖާވުމަށްޓަކައި ފުރިހަމަކުރަންޖެހޭ ޝަރުޠު ތަކުގެތެރެއިން ޝަރުޠެކެވެ. އަދި ރަސޫލާ ޞައްލަﷲ ޢަލައިހި ވަސައްލަމަ ޙަދީޘް ބަސްފުޅާއި އެއް ފަދައިން އަނިޔާވެރި ވެރިޔާގެ ކުރިމަތީގައި ބުނާ ޙައްޤު ބަހަކީ އެންމެ މަތިވެރި ޖިހާދު ތެރެއިން ޖިހާދެކެވެ.\nއަދިވެސް އެކަލޭގެފާނު ޙަދީޘްކުރެއްވި ބަސްފުޅެއްގެ މާނައިގައިވެއެވެ. ތިޔަބައިމީހުންގެ ތެރެއިން މީހަކަށް މުންކަރާތެއް ފެނިއްޖެނަމަ އެކަން އޭނާގެ އަތުން އިޞްލާޙުކުރާށެވެ. އެކަމަށް އޭނާއަށް ކުޅަދާނަ ނުވާނަމަ ދެން އޭނާގެ ދުލުންނެވެ. އެކަމަށް އޭނާއަށް ކުޅަދާނަ ނުވާނަމަ ދެން އޭނާގެ ހިތުންނެވެ. އަދި އެއީ އީމާންކަމުގެ އެންމެ ދަށް މިންވަރެވެ.\nﷲ ތަޢާލާގެ އަންނަނިވި ބަސްފުޅު މިކަމަށް ދަލީލެއް ކަމުގައި ފުދެއެވެ. ﴿كُنتُمْ خَيْرَ أُمَّةٍ أُخْرِجَتْ لِلنَّاسِ تَأْمُرُونَ بِالْمَعْرُوفِ وَتَنْهَوْنَ عَنِ الْمُنكَرِ وَتُؤْمِنُونَ بِاللَّـهِ ۗ وَلَوْ آمَنَ أَهْلُ الْكِتَابِ لَكَانَ خَيْرًا لَّهُم ۚ مِّنْهُمُ الْمُؤْمِنُونَ وَأَكْثَرُهُمُ الْفَاسِقُونَ ﴾ މާނައީ: “މީސްތަކުންނަށްޓަކައި ނެރުއްވި، އެންމެ ހެޔޮ އުންމަތްކަމުގައި ތިޔަބައިމީހުން ވީމުއެވެ. (އެހެނީ) ތިޔަބައިމީހުން ހެޔޮކަންތަކަށް އަމުރުކުރަމުއެވެ. އަދި، ނުބައިކަންތައް ނަހީކުރަމުއެވެ. އަދި، ތިޔަބައިމީހުން اللَّه އަށް އީމާންވަމުއެވެ. ފޮތުގެ އަހުލުވެރިން އީމާންވީނަމަ، އެއުރެންނަށް އެގޮތް ހެޔޮކަން ބޮޑުވީސްކަން ކަށަވަރެވެ. އެއުރެންގެ ތެރެއިން އީމާންވެގެންތިބި މީހުންވެއެވެ. އަދި، އޭގެތެރެއިން ގިނަމީހުންނީ ފާސިޤުންނެވެ. ”\nއިސްވެ ގޮސްފައިވާ ދަލީލުތަކުގެ އަލީގައި މުސްލިމުންގެ މައްޗަށް ވާޖިބުވެގެން ވަނީ މުންކަރާތްތަކުގެ ކުރިމަތީގައި އޭނާއަށް ކުޅަދާނަވީ މިންވަރަކުން ހައްޤުބަސް ބުނެ މުޖްތަމަޢު އިޞްލާޙްކުރުމަށް މަސައްކަތްކުރުމެވެ. އެއީ އީޤްތިޞާދީ ، ޢިޖްތިމާޢީ، ޘަޤާފީ އަދި ސިޔާސީ މައިދާނުގައި ހިނގާ މުންކަރާތެއް ނަމަވެސް މެއެވެ.


SunOnline: Shahid Kapoor aaeku mifaharu fenigendhany Raashi\nއައިމިނަތު ލުބާ 26 Jan 2021, 08:22\nޝާހިދު ކަޕޫރާއެކު މި ފަހަރު ފެނިގެންދާނީ އެކްޓްރަސް ރާޝީ---\nބޮލީވުޑްގެ މަގްބޫލު އެކްޓަރު ޝާހިދު ކަޕޫރު އާ ޕްރޮޖެކްޓެއްގެ މަސައްކަތް ފަށައިފިއެވެ.\nދާދިފަހުން ފިލްމު "ޖާޒީ"ގެ ޝޫޓިން ކާމިޔާބުކަމާއެކު ނިންމާލި ޝާހިދު މިފަހަރު ހަރަކާތްތެރިވާނީ ރާޖް އާއި ޑީޖޭގެ ޕްރޮޖެކްޓެއްގައެވެ. ނަން ހާމަކޮށްފައިނުވާ މި ފިލްމުގައި އެކްޓަރު ޝާހިދު އާއެކު ފެނިގެންދާނީ ތެެލެގޫ އަދި ތަމިލް ފިލްމުތަކުން ފެނިގެންދާ ބަތަލާ ރާޝީ ކަންނާއެވެ.\nފިލްމާ ގުޅޭ މާ ބޮޑު ތަފްސީލެއް ހާމަކޮށްފައެއްނުވެއެވެ. ފާއިތުވި ދެއަހަރު ދުވަސްތެރޭ ޝާހިދު ވަނީ ބޮކްސް އޮފީހުގައި ރެކޯޑު މުގުރާލި ފިލްމުތަކެއް ކުޅެފައެވެ. އޭނާގެ އެންމެ ފަހުގެ ދެ ފިލްމު ކަމަށްވާ "ޕަދްމާވަތް" އާއި "ކަބީރު ސިންހް" އަށް ވަނީ ބޮޑު ކާމިޔާބެއް ލިބިފައެވެ.\nއެދެ ފިލްމަށްފަހު ގިނަ ފިލްމުތަކެއް ޝާހިދަށް ލިބެމުންދާއިރު އޭނާގެ ކުރިއަށް އޮތް ފިލްމަކީ ތެލެގޫ ފިލްމު "ޖާޒީ"ގެ ހިންދީ ރީމޭކެވެ. ކްރިކެޓް ކުޅުންތެރިއެއްގެ ރޯލުން އޭނާ މި ފިލްމުން ފެނިގެންދާއިރު މި ފިލްމަކީ އަންނަ ނޮވެމްބަރު މަހުގެ ފަސް ވަނަ ދުވަހު ސިނަމާތަކުގައި އަޅުވަން ތާވަލްކޮށްފައިވާ ފިލްމެކެވެ.


Olhu Janavaaru Magumahchah Dhookohffinama 5000 Rufiya Ge Joorimanaa Eh! - Vaguthu\nފުލުހަކު ބުޅާތަކަށް ކާންދެނީ: ފޮޓޯ ޕޮލިސް މީޑިއާ\nއޮޅު ޖަނަވާރު މަގުމައްޗަށް ދޫކުރާ ފަރާތްތައް 5000 އާއި 10،000 ދެމެދުގެ އަދަދަކުން ޖޫރިމަނާ ކުރުމަށް އެދި ރައްޔިތުން މަޖިލީހަށް ބިލެއް ހުށަހަޅައިފިއެވެ.\nސަރުކާރުގެ "ޖަނަވާރުގެ ސިއްހަތާ ބެހޭ" މި ބިލް މަޖިލީހަށް ހުށަހަޅާފައި ވަނީ ކަނޑިތީމު ދާއިރާގެ މެމްބަރު އަބްދުﷲ ޝަހީމް އަބްދުލްހަކީމް އެވެ. އެ ބިލުގައި ވަނީ އޮޅުކޮށްގެން ގެންގުޅޭ ޖަނަވާރު މަގުމަތީގައި ނުވަތަ އެހެން ތަނެއްގައި އުޅުމަށް ދޫކޮށްލުން މަނާކޮށްފައެވެ. އަދި ގަވާއިދާއި ހިލާފަށް މަގުތައް މައްޗަށް ދޫކުރާ ޖަނަވާރުން ކަރަންޓީން ކުރުމަށާއި، އޭގެ ވެރިފަރާތް 5000-10،000 ރުފިޔާގެ ޖޫރިމަނާ ކުުރުމަށް ބިލުގައިވެއެވެ.\nމީގެ އިތުރުން ބައްޔެއް ހުރި ޖަނަވާރެއް ވިއްކަން ބެހެއްޓުމާއި އެފަދަ ބަލި ޖައްސައި އެއްޗެއް، ގަސްދުގައި ރާއްޖެއަށް އެތެރެކޮށްފިނަމަ 10،000-25،000 ރުފިޔާއާ ދެމެދުގެ އަދަދަކުން ޖޫރިމަނާ ކުރުމަށް އެދިފައިވެއެވެ. އަދި ބިލުގައި ބަޔާންކޮށްފައިވާ އެހެން ކަމަކާއި ހިލާފުވެއްޖެނަމަ 5000 ރުފިޔާއަށް ވުރެ މަތީ އަދަދަކުން ޖޫރިމަނާ ކުރުމަށްވެސް ވެއެވެ.\nޖަނަވާރަށް ހާއްސަ އުފެއްދުންތަކާއި، ބޭހާއި ކާނާއާއި އެނޫންވެސް ތަކެތި އިމްޕޯޓް ކުރުމާއި އެކްސްޕޯޓް ކުރުމާ ގުޅޭ އުސޫލުތައް މި ބިލުގައި ކަނޑައަޅާފައިވެއެވެ. އަދި ޖަނަވާރުން ދިރުވާ އާލާކުރުމަށް ރައްކާތެރި މާހައުލެއް ކަނޑައަޅާ، ޖަނަވާރުންގެ ދުޅަހެޔޮކަމުގެ ހާލަތު ރަނގަޅުކުރުުމަށް އުސޫލުތައްވެސް ވެއެވެ.\nމި ބިލުގައިވާ ގޮތުން ގަވާއިދާ ހިލާފަށް މަގުތައް މައްޗަށް ދޫކުރާ އޮޅު ޖަނަވާރުން ކަރަންޓީން ކުރަން ފެސިލިޓީއެއް ގާއިމް ކުރަންޖެއެވެ. އަދި ބިލުގައިވާ ކަންކަން ތަންފީޒު ކުރުމުގައި ހެލްތު މިނިސްޓްރީއާއި ކައުންސިލްތަކުގެ ދައުރާއި، ގާނޫނު ތަންފީޒީ ކުރާނެ ދާއިރާއާއި، ޖަނަވާރު ގެންގުޅޭ ތަންތަން ބަލައި ފާސް ކުރެވޭނެ އުސޫލާއި، ޖަނަވާރު އިމްޕޯޓް އަދި އެކްސްޕޯޓް ކުރެވޭނެ ފަރާތްތައް ކަނޑައަޅާފައިވެއެވެ.\nމި ބިލް ފާސްވެ ގާނޫނަކަށް ވާ ހިސާބުން 2008 ވަނަ އަހަރު އެކުލަވާލި ދިރޭ ޖަނަވާރު އެތެރެ ކުރުމުގެ ގަވައިދަށާއި 2012 ވަނަ އަހަރު އެކުލަވާލި ދިވެހިރާއްޖެއަށް ދޫނި އެތެރެ ކުރުމާ ބެހޭ ގަވާއިދަށް ގާނޫނީ ބާރު ލިބިގެން ދާނެއެވެ. އެއީ ޖަނަވާރުގެ ސިއްހަތާ ގުޅޭ ކަންކަމުގައި އަމަލު ކުރަންވީ ގޮތް ކަނޑައަޅަން ބޭނުންވާ ގާނޫނީ އޮނިގަނޑު މި ބިލުގައި ހިމަނާފައި ވާތީއެވެ.\nސިފައިންގެ ވެރިން 241 ކޮމިޓީ އަށް ހާޒިރު ކުރަނީ\nވަލުޖަނަވާރު ގޮތަށް ދަރިން ތަރިބިއްޔަތުކޮށް އެހެންމީހުންނަށް ގޯނާކޮށް މީހުންނަށް ދުއްތުރާކޮށް ވައްކަންކޮށް މަގުފޭރި މީހުންގެ ފުރާނަ ދުއްވާލަން މަގުމަތީގައި އުޅޭ މީހުންނާއި އެމީހުންގެ މައިންބަފައިން ޖޫރިމަނާ ކުރަން ބިލެއް ހުށަހަޅަން ވީނޫންތޯ\nމި އޮތީ ވާ ސަރުކާރެ އއް. ނޭވާ ލިޔަސް ޖޫރިމަނާ!!!!!!\nޖޫން 10, 2021 22:50\nޖޫން 11, 2021 00:41\nހުރިހާ ބިލެއް ހަދާނިމުނީތޯ؟ ހަދާނެ ނަހަދާނެ ބިލެއްނޭގިގެން ޖަހާ ފޮޑިވެސް ބިލެއްގެ ތެރޭން ނޫނީ ނުޖެހޭގޮތަށް ތިޔަ ހަދަނީ؟ އޮޅުކޮށްގެން އުޅޭ ޖަނަވާރުތަކެއް ނޫން..ވަގުބުޅާތައް އާއްމުންނަށް އުދަގޫވާ ގޮތަށް މަގުމަތީގައި އުޅެނީ! މަގުމަތީގައި އެއަށް ކާންދީ ބޯންދީ ހަދާމީހުން ޖޫރިމަނާ ކޮަށް ، ކޮރަންޓީނު ފެސިލިޓީ އަށް ގެންދަންވީ އެތަކެތި.އެތަކެތި ބަލަހައްޓަންވީ. މަރާނުލާގެން ގުޅެންވީ! ދޫނި ސޫފާސޫޕެއް ނޫން! މަމޮޅުވާން އެއްޗެއް ހަދާ ނަން ފުޅާކުރުމަށް ޖަނަވާރުންނަށް ލޯބިކުރާ މީހުންނަށް ބލ ބޮޑުކުރަންވީ ކީނޫން!\nޖޫން 11, 2021 00:45\nކުރީ ދުވަހެއްގަވެސް ބުޅަލެއްގެ އަތުން ލޭ އަންނަނިކޮށް ފެނޭ. ހެޔޮ ނުވާނެ. އެސޮރުމެންނަށް އަނިޔާކޮށްފަ ﷲ ހަޒުރަތުގައި ކީކޭބާ ކިޔާނީ މަރުވުމަށްފަހު. އެހެން ނުހަދާ. އިންސާނުންނަށް ވެސް އޯގާތެރިވާންވާނެ އަދި ޖަނަވާރުންނަށްވެސް .\nޖޫން 11, 2021 03:25\nމި މީހުން ރައްޔިތުން ފެލާނެ ގޮތެއް ނެތިފަ ތިބެނީ. ބަލަ އޮޅު ކޮށްގެން ގެންގުޅޭ ޖަނަވާރުތައް ކަލޭ މެނަށް ގޮން އުންދަގުލެއް ޖައްސަނީ؟\nޖޫން 11, 2021 08:34\nމެންބަރަކު ޖަލްސާއަށް ނުގޮސްފިއްޔާ ޖޫރިމައިނާ ކުރާގޮތައް ހަދައިފިއްޔާ ވަަރަށް ރަގަޅުވާނެ\nޖޫން 11, 2021 07:42\nވަރަށް ބެސްޓް ކަ މެއް.\nބުޅާ މަގު މައްޗަށް ދޫ ކޮށްލާފަ ތިބީ މަ ފާހާނާ ކުރަނީ މަގު މައްޗަށް . ކޮން މެ ދުއަހަކު ކުނި ކަހާ ރީތި ކުރާ އިރު ބުޅާ ޕޫޕް ވެސް ނަގަން ޖެހޭ. މި ދައްކަނީ އައްޑޫގެ ވާހަކަ.\nޖޫން 11, 2021 12:39\nމަގުމަތީގައި ތިބޭ ހުރިހާ ބުޅަލަކީ ބަޔަކު މީހުން މަގުމައްޗަށް ދޫކޮށްލި ބުޅަލެކޭ ނުބުނެވޭނެ. މާލޭގައި ދެތިން ހަތަރުތަކެއްގައި މަގުމައްޗަށް ބުޅާތައް ވިހައި ބޮޑުކުރިތައް އެތައް ފަހަރަކު ފެނިއްޖެ. ވިހައި ބޮޑުކުރި ކޮންމެ ބުޅަލެއްވެސް އުޅެނީ ނުލާހި އޮޅުކޮށް. މިހެންވަނީ މަންމަ ބުޅާ ބުޅާތައް ވިހަނީ މަގުމަތީގައި ބާއްވާފައި އޮންނަ ވެހިކަލްގެ ދަށަން. ބުޅާތަކަށް ހިނގައިގަނެވޭވަރުވީމާ ޅަބުޅާތައް ގޮވައިގެން ދަނީ ހޮޓާތަކުގެ ކައިރިއަށް. ހޮޓަލުން ނުކުނަ މީހުންގެ ފުށުން ކާން ލިބޭ. ހަމަ އެއާއެކު މާލޭގެ މަގުމަތީގައި ކުނި ބެހެއްޓުން އާންމުވުމުން އެގޮތުންވެސް ކާނާ ހޯދާ. އެސޮރުމެންނަށް ކާނާ ލިބެނީ މިދެގޮތަށް. މިގޮތަށް ކާނާ ހޯދާއިރު ވަރަށް ކައިރީގައި މީހުން އުޅެނީ. ކުޑައިރުއްސުރެ މީހުންނާ ގައިގޯޅިވާގޮތަށް މިހެން އުޅުނީމާ މީހަކު ފެނުނަސް އެސޮރުމެން ބިރެއް ނުގަނޭ. ދުއްވައެއް ނުގަންނާނެ. އުޅެނީ ނުލާހިކު އޮޅުކޮށް.\nޖޫން 11, 2021 14:41\nކަލޯގެއާ ޖަނަވާރު މި ކިޔަނީ ކީއްވެގެންކަން ފުރަތަމަ މަޖިލީހަށް ވަނުމުގެ ކުރިން ނޫނީ ބިލް ހުށަ އެޅުމުގެ ކުރިން ދަސްކޮށްލިނަމަ ހާދަ ރަގަޅުވީސް، ރާއްޖެއަށް ކޮވިޑް އައުމުގެ ކުރިން އެކަން ދަސްކޮށް ކޮވިޑް އަކީ ކޮން އެއްޗެއްކަން އެގި މަޖިލިސް މެމްބަރުންނަށް ކިޔާދިންގޮތަޢް ކިޔާދީފަ ބިލް ހުށަ އެޅުން ވަރަށް ރަގަޅުވީސް ކަމަށް ދެކެމެވެ. އޭރުން ބިލް ހުށައަޅާ ގޮތައް ފާސް ކޮށް ނިކަމެތި ރައްޔިތުމީހާ އަތުން ފަސްހާސް އަދި އެއަށްވުރެ ގިނަ ރުފިޔާ ނަގައިގެން މަޖިލިސް މެމްބަރުންގެ މުސާރަ މިލިއަން ރުފިޔާ އަށް ބޮޑުކޮށްލަން ރުފިޔާ ލިބޭނެ ކަމަށް ފެނޭ..\nޖޫން 11, 2021 15:40\nމި އޮތީވާ ސަރުކާރެއް ކޮންމެވެސް ބަހަނާއެއް ދައްކައިގެންވެސް ރައްޔިތުން ޖުރުމަނާކޮށްގެން ރައްޔިތުން ފެލައިގެން މިބައިމީހުން ނަށް މުސާރަ ހޯދަން މިތިބީ ހޭ ވައްޓާލާފަ ޖުރުމަނާއޭ ބުނާއިރު މި ޤަމާރުންނަކަށް ޖުރުމަނާ އަކީ ކޮން އެއްޗެއްކަން ނުވެސް އެނގޭކަން ހަމަ ޔަޤީން ޖަނަވާރޭ ކަހިރުވަކޭ ކިޔައިގެންވެސް މި ބަލަނީ ރާއްޖޭގެ ގިނަ ބަޔަކު ހިންހަމަޖެއްސުމަށް ދޫންޏާ އަދި ބުލާ ފަދަ ދިރޭ ތަކެތިގެންގުޅޭތީ އަދި މިތަކެތި ރާއްޖެއަށް އެތެރެކުރާކަން އެނގޭތީ ބަހަނާއެއްގެ ގޮތުގައި މިކަމުގެ ނާޖާއިޒު ފައިދާ ނަގައި ރައްޔިތުން ފެލަން ހިންގާ ބޮޑުވެގެންވާ ޖަރީމާއެއް މަގުމައްޗަށް ގެންގުޅޭ ޖަނަވާރެއް ދޫންޏެއް ދޫވެއްޖެނަމަ އެމީހާ ބޮޑު އަދަދަކުން ޖުރުމަނާކުރާން ނިންމާއިރު ޖުރުމަނާ އަދި އަދަބަކީ ކަމުގެ ކުޑަބޮޑުމިނަށްބަލާ ކަނޑައަލާ އެއްޗެއްކަން މި ކެނެރީމަޖިލީހުގެ ރޯނު އެދުރު މެމްބަރުންނަށް ނޭނގޭ ކުރަންވެސް އެނގޭހާވެސް ކަމަކީ ރައްޔިތުން ހާލުގަ ޖައްސައި ރައްޔިތުން ފެލައިގެްނ ބަޖެޓަށް ފައިސާ ހޯދުން ހެޔޮވެރިކަމުގެ ނަމޫނާ މިސާލުތަށް ފެންނަމުންމިދަނީ\nޖޫން 11, 2021 16:15\nރައްޔަތުން ފެލައިގެންވެސް އިތުރަަށް ލާރީ ހޯދޭތޯ ތެޅިބާލަނީ މިމީހުން.


Sarukaarun Angaigen Cycle Gai Sticker Jehun Fuluhun Huhtaalaifi - Vaguthu\nޤަވާއިދާ ޚިލާފަށް ޕާކު ކޮށްފައި ހުންނަ ސައިކަލުތަކުގައި ސްޓިކާ ޖެހުން، މޯލްޑިވްސް ޕޮލިސް ސަރވިސް އިން ހުއްޓާލައިފިއެވެ. މިކަން ހާމަކޮށްފައިވަނީ "ޕީއެސްއެމް ނިއުސް" އަށް ދެއްވި ބަސްދީގަތުމެއްގައި އެކްޓިންގ ކޮމިޝަނަރ، މުޙައްމަދު ހަމީދު އެވެ.\nޕީއެސްއެމް އަށް މައުލޫމާތު ދެއްވަމުން އެކްޓިންގ ސީޕީ ވިދާޅުވީ ޤަވާއިދާ ޚިލާފަށް މާލޭގެ މަގުތަކުގައި ޕާކު ކޮށްފައި ހުންނަ ވެހިކަލްތަކުގައި ސްޓިކާ ޖެހުން ހުއްޓާލީ ސަރުކާރުން އަންގައިގެންކަމަށެވެ.\nމީގެއިތުރުންވެސް، ހަމީދު ވިދާޅުވީ ޕާކު ކުރުމަށް މައްސަލަތަކެއް ހުއްޓާ، އެކަމަށް ފަހު ގޮތްތަކެއް ފުރިހަމަ ކޮށް ނުދީ، ފުލުހުން މަގުތަކަށް ނުކުމެ ސްޓިކާ ޖެހުމަކީ އެއްގޮތަކަށްވެސް ގަބޫލު ކުރެވޭ އުސޫލެއް ނޫންކަމުގައެވެ.\n2018 ވަނަ އަހަރުގެ ރިޔާސީ އިންތިޚާބުގެ ތެރެއިން މިހާރުގެ ރައީސް އިބްރާހީމް މުޙައްމަދު ސޯލިހު ވިދާޅުވެފައިވަނީ ޕާކު ކުރުމަށް އެދެވޭ ހައްލެއް ނުގެނެސް، ސްޓިކާ ޖަހާ ޖޫރިމަނާ ނުކުރާނެކަމުގައެވެ.\nޖެނުއަރީ 16, 2019 21:47\nތިޔަށްވުރެ ހިޔަޅު ވިސްނުމެއް ތީގެ އަޑީގަ އިންނާނެ. ބަލަންތިބޭ އެކަން ހާމަކުރަންދެން. މިކޮމެންޓް ސޭވްކޮށްލާފަ ބައިންދާތި މިބުނިއެއްޗެއްގެ ޕްރޫފަށް.\nޖެނުއަރީ 16, 2019 21:58\nފައިސާ ނުދައްކާ ހުރި ސްޓިކަރ ތަކުގެ ފައިސާ ދެން ދައްކަން ނުޖެހޭ ގޮތަށް ވެސް ހަމަޖައްސަބަލަ. މަގޭ އަމިިއްލަ އެދުމެއްގެ ވާހަކަ މަ މިބުނީ.\nޖެނުއަރީ 16, 2019 22:04\nއަހަސަހަރޯ ބަންދު ކަޑާއި އަނެއްކާ އަނެއް ވައުދު ފުއްދީ. މީދުނިޔޭގެ ފެންވަރުގެ ވައުދެއް ދެއްތޯ. ޖަޒީރާރާޖޭގާއި ދުނިޔޭގެ ފެންވަރުގެ ވައުދެއް ފުއްދުމަކީ ފަލަސުރުހީއަށް އަރަންޖެހޭކަމެއް. ފޯއްބެ ކާއިރީބުނެބަލަ ފިލްމެއް ކުޅެންވާނެ ނޫންހޭ.\nޖެނުއަރީ 16, 2019 22:24\nރައ8ިސްއޮފީހުގެ ގޭޓްތެރޭގައި ޕާކު ކޮށްފިނަމަ ކިހިނެއްވާނެބަ\nޖެނުއަރީ 16, 2019 22:45\nދެން މަގުމެދުގަވެސް ޕާރކް ކުރަންވީނުން. ސައިކަލްތަކާހެދި ހިނގާފައުޅޭ މީހުންނަށްވާ އުނދަގޫ އިންގޭތަ\nޖެނުއަރީ 16, 2019 23:05\nދެން މިހާރު މިދަނީ ރަނގަޅަށް ވެހިކަލްތަކުގައި ދާގޮތަށް ދާންވީތަނަކައް ގޮސް ޕާކު ކުރަންވީ އުޅޭނެ ގޮތަކަށް އުޅެންވީ މިއީ ޖަޒީރާ ރާއްޖެ!!!\nޖެނުއަރީ 16, 2019 23:17\nމޭން އެކޭ އިބޫމީ\nޖެނުއަރީ 17, 2019 00:06\nމިއީ އޭރުވެސް އަހަރުމެން ދެއްކި ވާހަކަ. ސްޓިކާ ޖަހަމުން ދިޔައީ ޕާކް ކުރެވޭނެ ރަނގަޅު ގޮތްތަކެއް ހޯދައި ނުދީ. އެހެންކަމުން އޭރު ޖެހި ސްޓިކާތައް ބާތިލްކޮށް ޖޫރިމަނާ މާފް ކޮށްދޭންވެސް ޖެހޭ\nޖެނުއަރީ 17, 2019 00:12\nއިބޫ ރައީސް ހަމަ އެގެންދަވަނީ ވައުދަކަށްފަހު ޥައުދެއް ފުއްދަމުން! ހައިރާން ވާންޖެހޭ ކަމެއްނޫން. ސްޓިކާޖެހުން ހުއްޓުވުމަށް ބަޖެޓް ބޭނުންވާނެ! ޢެއީ ސައިކަލް ޕާކްކުރުމަށް އެފަދަ ޕާކިންޒޯނެއް ޤާއިމްނުވެ އޭޓީއެމަށް ފައިސާނަގަން ޥަންނަތަނުން ފުލުހުން ފާރަޔަށް ތިބެލާފަ ޖަހާލަނީ އިސްޓިކާެއެއް. ސަރުކާރުގެ އޮފީހަކަށް ޒަރޫރީ ބޭނުމަކު ވަދެލާ ނިކުންނައިރު އިސްޓިކާއެއް މިހެންގޮސް އަހަރު ފީދައްކަންވާއިރު އިސްޓިކާތަކަށް ޓްރެފިކް ވައިލޭޓްވީއޯ ކިޔައިގެން ދައްކަންޖެހޭ އަހަރަކު ފީނުލައި އެތައްހާސް ރުފިޔާއެއް! ޥަރަށް ބޮޑަށް ޝުކުރިއްޔާ!\nޖެނުއަރީ 17, 2019 00:48\nތީ ދުވަސް ކޮޅަކައް ދައްކާލާ ދަޅައެއް.. މީގެ ކުރީންވެސް އަހަރެމެން ރައްޔިތުން ތިޔަ ދަޅަ ވަނީ ދެކެފަ.. ހަމަ މަސްތަކެއް ކޮއްލާފަ ޕާކިންގެ ކަންކަމައް މާބޮޑު ބަދަލެއް ނައިސް އޮވެފަ އަނެއްކާވެސް ކޮންމެވެސް ބަހަނާއެއް ދައްކާފަ ސްޓިކާ ޖަހަން ފަށާނެ. މިހާރު ތިޔަ ކަން ތިކުރަނީ ކުރިއައްއޮތް އިންތިޚާބައް އެމްޑީޕީގެ ކެންޑިޑޭޓުންނައް ތަރުހީބުހޯދައިދިނުމައް ބާރުއެޅުމަށެވެ. ކޮންމެ ސަރުކާރަކުންވެސް ދެކެނީ ރައްޔިތުންނަކީ އެމީހުން ބޭނުންގޮތަކައް އެމީހުން ޖަހާބެރަކައް ނަށުވަންތިބޭ ކަންފަތް ބީރު ވިސްނުމެއްނެތް އަދި ދެލޯ ކަނު ބަޔެއް ކަމުގައެވެ. އަދި އެއްވެސް ސަރުކާރަކުންނެއް ރައްޔިތުންނަކައް އިހުތިރާމެއް ނުކުރެއެވެ.\nޖެނުއަރީ 17, 2019 02:35\nތީވަރަށް ވިސްނިގެން ކުރެއްވި ކަމެއް. މީހުން ގިނަވެ ދުއްވާ ވެހިކަލްތައް ގިނަވެ ތޮއް ޖެހުން މީއީ ވިސްނާ ނުލާ ދިގު ވެރިކަމުން އައިސްފައިވާ އުދަގޫ!\nޖެނުއަރީ 17, 2019 07:11\nތިވީގޮތުން މަގު މެދުގަވެސް މިހާރު ޕާކް ކުރެވޭނެތޯ؟\nޖެނުއަރީ 17, 2019 07:39\nދެން މިއޮށް ހުރިހާ ދުވަހު ޖެހި ސްޓިކާ އޯ\nޖެނުއަރީ 17, 2019 08:16\nމާލޭގެ މަގުތަކުގަ ދެއްތޯ؟ ހުޅުމާލެ ވިލިމާލެ ކިހިނެތްތޯ އޮތީ. ބައެއްމީހުން ހުޅުމާލޭގަ ސްޓިކަރ ޖެހީމަ ނަގުލަށް ފައިންއެރިގެންއުޅޭ..\nޖެނުއަރީ 17, 2019 09:26\nސްޓިކަރ ނުޖެހީމަ ނިމުނީ ދޯ އެއްގޮތްނެތިއްޔާ އަނެއްގޮތަކުން ނިކަމެތި ރައްޔިތުން ދިޔަފެލާނެ ! މީރާއަށް ޓެކްސް ނުދައްކާ ތިބި މީހުންނަށް ހެދޭނެ އިތުރު ގޮތެއް އޮވޭތަ ؟ މަގުމައްޗަށްނިކުމެ ނިކަމެތި ރއްޔިތުން ހިފަހަށްާޓާ ބޮޑެތިއަދަދު ތަކުން ޖޫރިމަނާކުރަމުން މިހާރު އެތިބަ ގެންދަނީ ރޯޑުވާދީ އޭ އިންޝޫަރަންސޭކިޔައިގެން ބޮޑުކަމެއް ހުވާ ! މިތާކުނެތް އުޅެވޭކަށް\nޖެނުއަރީ 17, 2019 13:23\nދުނިޔޭގެ އެއްވެސް ތަނެއްގައި އެދާތަނެއްގެ ކުރިމަތީގައި ޕާކު ކުރެވޭތޯ. އަދި ބުނަން ތަން އޮތްތަނެއް ހޯދާ ދުރުގާ ޕާކު ކުރާނީ. އަހަރެމެން ދިވެހިނަށް ދަސް ވެފައި މިއޮތީ ކޮންގޮތެއް. ހެންވޭރު އަޑި ޕާކުގައިވެސް ޕާކު ކުރާތަން ހަދާފައި އޮންނަ އިރުވެސް ހަމަ ރެސްޓޯރަންޓް ތަކަށް އަންނަ މީހުން ބޭނުން ތަނެއްގައި ޕާކު ކުރޭ ތަން ހޯދިމާ ތަންފެންނާނީ


Savaadheetha dhathuruge digital partner akah Dhiraagu\nސަވާދީއްތަ ދަތުރުގެ ޑިޖިޓަލް ޕާޓްނަރަކަށް ދިރާގު\nސަވާދީއްތަ ދަތުރުގެ ޑިޖިޓަލް ޕާޓްނަރަކަށް ދިރާގާއި އެކުގައި އެއްބަސްވުމުގައި ސޮއިކުރުމުގެ ތެރެއިން --- ފޮޓޯ: ދިރާގު\nސަގާފީ ޓޫރިޒަމް ކުރިއެރުވުމުގެ ބޭނުމުގައި މޯލްޑިވްސް އިންޓަގްރޭޓަޑް ޓޫރިޒަމް ޑިވެލޮޕްމަންޓް ކޯޕަރޭޝަން (އެމްއައިޓީޑީސީ) އިން ބާއްވާ ޔޮޓް ރެލީ "ސަވާދީއްތަ ދަތުރު"ގެ ޑިޖިޓަލް ޕާޓްނަރަކަށް ދިރާގު ކަނޑައަޅައިފި އެވެ.\nދިރާގުން ބުނީ ރާއްޖޭގައި ޓޫރިޒަމަށް 50 އަހަރު ފުރޭ މުނާސަބަތާ ދިމާކޮށް އެމްއައިޓީޑީސީން ބާއްވާ ސަވާދީއްތަ ދަތުރުގެ ޑިޖިޓަލް ޕާޓްނަރެއްގެ ގޮތުގައި ބައިވެރިވުމަށް މިއަދު އެއްބަސްވުމުގައި ސޮއިކޮށްފައިވާ ކަމަށެވެ.\nޓޫރިޒަމުގެ ރަން އަހަރާ ވެސް ގުޅުވާ އެމްއައިޓީޑީސީން ބާއްވާ ސަވާދިއްތަ ދަތުރު އޮންނާނީ އަންނަ މަހު ތިނަކުން 20 އަށެވެ. އެ އިވެންޓުގައި ބޭރުގެ ޔޮޓުތަކަށް ވެސް ބައިވެރިވުމުގެ ފުރުސަތު ވަނީ ހުޅުވާލާފަ އެވެ.\nއެމްއައިޓީޑީސީގެ އެ އިވެންޓަކީ ވަކީ ތީމެއް ކަނޑައަޅައިގެން ބާއްވާ އިވެންޓެކެވެ. އެގޮތުން ބާއްވާ ފުރަތަމަ ޔޮޓު ރެލީގެ ތީމާއި ނަން ނިސްބަތް ވަނީ ބޮޑުތަކުރުފާނަށެވެ.\nމިފަހަރު ދަތުރުކުރާ ގިނަ ރަށްތަކަކީ ބޮޑުތަކުރުފާނުގެ ހަޔާތުގެ ވާހަކަތަކާއި ގުޅޭ އާސާރުތައް ހިމެނޭ ރަށްރަށެވެ. އެގޮތުން ފުރަތަމަ ދަތުރުގައި ފަސް އަތޮޅެއްގެ 15 ރަށަކަށް ދިއުމަށް ހަމަޖެހިފައިވާ ކަމަށް އެމްއައިޓީޑީސީން ބުނެ އެވެ.\nމި ފަހަރުގެ ސަވާދީއްތަ ދަތުރުގައި ދިއުމަށް ހަމަޖެހިފައިވާ ރައްތަކަކީ ހއ. އުތީމު، ހއ. އުލިގަން، ހއ. ހޯރަފުށި، ހއ. މަތީރަށް، ހއ. ގައްލަންދޫ، ހއ. އިހަވަންދޫ، ހއ. ބާރަށް، ހދ. ނޮޅިވަރަންފަރު، ށ. ފުނަދޫ، ށ. ފަރުކޮޅު، ށ. ނަލަންދޫ، ނ. ލަންދޫ، ހއ. ބިލެތްދޫތިލަ، ބ. ތުޅާދޫ އަދި ކުޅުދުއްފުށި ސިޓީ އެވެ.\nދިރާގު ޓޫރިޒަމް ތަރިކަ + އެމްއައިޓީޑީސީ މިނިސްޓްރީ އޮފް ޓޫރިޒަމް\nސަވާދީއްތަ ދަތުރު ފަށައިފި\nސަވާދީއްތަ ދަތުރުގެ މެއިން ސްޕޮންސާއަކަށް އެމްޓީސީސީ\n"އަމާޒަކީ ދެކުނާއި އުތުރުގައި ޓޫރިޒަމް ފުޅާކުރުން"


Heyo aguthakaa eku Hammer hulhuvanee\nކޮވިޑް-19 ގެ ބަލިމަޑުކަމާއި ގުޅިގެން ޖިމްތައް ބަންދުކޮށްފައިވާތާ ދެ މަހެއްހާ ދުވަސްވީއެވެ. ކޮވިޑްގެ ބަލި މީހުން ފެންނަ ނިސްބަތް މަދުވުމާއެކު ކުރިން އަޅާފައިވާ ގިނަ ފިޔަވަޅުތަކަށް މިހާރު ވަނީ ލުއިދޭން ފަށާފައެވެ.\nއެގޮތުން އަންނަ މަހުގެ ތެރޭގައި ޖިމްތައް ހުޅުވުމުގެ ހުއްދަ ދިނުމަށް ކަމާބެހޭ އިދާރާތަކުން ވަނީ ނިންމާފައެވެ.\nޒުވާނުންގެ މެދުގައި އެންމެ މަގުބޫލް އެއް ޖިމް ކަމަށްވާ "ދަ ހެމާ" އިން މިހާރު ދަނީ ޖިމް ހުޅުވުމަށް ތައްޔާރު ވަމުންނެވެ. މިހާރުގެ ހާލަތަށް ފެތޭގޮތަށް ރައްކާތެރިކަމާއެކު ގައެވެ. އަދި އެންމެ ހާއްސަ ކަމަކީ ކަސްޓަމަރުންނަށްޓަކައި ލުއިތަކެއްދީ ޖިމް ހުޅުވާލަން ނިންމުމެވެ.\nމީގެ ކުރިންވެސް "ދަ ހެމާ" އަށް އަލަށް ގުޅޭ މީހުންނަށް މަސް ދުވަހުގެ މުއްދަތަށް ހިލޭ ޕާސަނަލް ޓްރޭނަރުންގެ އެހީތެރިކަން ދެއެވެ. އަލަށް ޖިމް ހުޅުވާލާއިރުވެސް އެކަން އެގޮތުގައި އޮންނާނެ އެވެ.\nދެން އޮތީ އެންމެ ހާއްސަ ހަދިޔާއެވެ. ފުރަތަމަ ދެ މަހަށް ކަސްޓަމަރުންނަށް ހާއްސަ އަގުތަކެއްގައި ޖިމަށް ދެވޭނެއެވެ. މިހާރު "ދަ ހެމާ" އިން ވަނީ ޑިސްކައުންޓް ރޭޓްތަކެއް ހަމަޖައްސާފައެވެ. ހެމާގެ އޮފިޝަލް އިންސްޓަގްރާމް ޕޭޖްގައި ކޮށްފައިވާ ޕޯސްޓެއްގައި ބުނެފައިވަނީ އެންމެންނަށްވެސް ދެވޭނެ ފަދަ އަގެއްގައި ފުރަތަމަ ދެ މަސްދުވަހު އަގުތައް ހަމަޖައްސާފައިވާ ކަމަށެވެ. އަދި ފުރަތަމަ މަހުގައި ހިލޭ ޕާސަނަލް ޓްރޭނަރުންގެ އެހީތެރިކަން ލިބޭނެ ކަމަށެވެ.\n"ރަޖިސްޓްރޭޝަން އަދި މެންބާޝިޕް މިހާރު ވަނީ ހުޅުވާލާފައި."\nހެމާގެ އޮފިޝަލް އިންސްޓަގްރާމް ޕޭޖުން އަދި ފޭސްބްކް ޕޭޖުންވެސް މެންބާޝިޕަށް އެދެވޭނެއެވެ.\nހެމާ އެމްވީ: ހެމާއިންދިން ހާއްސަ ހަދިޔާ\nކޮވިޑް-19 ގެ ބަލިމަޑުކަމާއެކު ޖިމްތައް ބަންދުކުރަން ޖެހުމުން ހެމޭއިން ކަސްރަތުގެ ބައިވެރިން ދުލެއް ނުކުރެއެވެ. ކަސްޓަމަރުންނަށް އެހީތެރިވުމަށް ހާއްސަ މަސައްކަތްތަކެއް ވަނީ ކޮށްފައެވެ. އެ ހަދިޔާ އައީ ކަސްރަތުގެ މުޅި ކޮމިއުނިޓީއަށް ހާއްސަކޮށްގެންނެވެ.\nއެގޮތުން ދަ ހެމާ ޖިމުން މިވަނީ ހެމާއެމްވީ މޮބައިލް އެޕް ނެރެފަ އެވެ. މިއީ މި ދާއިރާއިން ރާއްޖޭގެ ފުރަތަމަ އެޕެވެ.\n"ކޮވިޑް-19 އާ ގުޅިގެން ގޭގައި ގިނަ ބަޔަކު ތިބެން ޖެހިފައި މިވަނީ. އެހެންވެ މުޅި ފިޓްނަސް ކޮމިއުނިޓީ އަށް މި ހާލަތުގައި ހަދިޔާއެއްގެ ގޮތުގައި ހެމާ އެޕް މި ދޫކޮށްލަނީ،" ދަ ހެމާ ޖިމްގެ ވެރިޔާ އަހުމަދު މުއާޒު ހެމާގެ އޮފިޝަލް އިންސްޓަގްރާމް ޕޭޖްގައި ކޮށްފައިވާ ޕޯސްޓެއްގައި ވިދާޅުވި އެވެ.\n"ހެމާއެމްވީ" މޮބައިލް އެޕްލިކޭޝަން މިހާރު އެންޑްރޮއިޑް ފޯނު ބޭނުންކުރާ މިހުންނަށާއި އެޕަލް ސްޓޯރުން ވެސް ހިލޭ ޑައުންލޯޑު ކޮށްލެވޭނެ އެވެ. މި އެޕްގައި މިލިއަނަކަށް ވުރެ ގިނަ ނިއުޝިޝަން އައިޓަމްސް ހިމަނާފައިވެ އެވެ. މީގެން ލިބޭނެ ފައިދާއަކީ އެ ދުވަހަކު ކެވޭ އެއްޗެއް މިނެކިޔާލަން އެނގުމެވެ. ކޮންމެ ދުވަހަކު ވެސް އެ މީހަކަށް ބޭނުންވަނީ އަދަދެއްގެ ކެލޮރީސް އެއްކަން އެނގޭނެ އެވެ. ދުވަސް ނިމޭއިރު އެ ދުވަހަކު އިތުރަށް ކެވިފައިވަނީ ކިހާ އަދަދެއްކަން ޔަގީންވާނެ އެވެ. އެހެންވެ އެ ދުވަހަކު ވިރުވާލަން ޖެހޭ އަދަދު ދެނެ ގަންނަން ފަސޭހަވެ އެވެ. އެހެންވެ މި އެޕްއަކީ ވާޗުއަލް ޖިމް ޕާޓްނަރެއްގެ ގޮތުގައި ބުނެވިދާނެ އެވެ.\nމިވަގުތު މި އެޕް ހާހެއްހާ މީހުން ދަނީ ބޭނުން ކުރަމުންނެވެ.\nމީގެ އިތުރުން މި މޮބައިލް އެޕްގައި ހެމާއަށްދާ ހާއްސަ ޕްރިމިއަމް ކްލައިންޓުންނަށް ވެސް ހާއްސަ ބައެއް ހިމެނެ އެވެ. އެބައި ހާއްސަ ވަނީ ޕާސަނަލް ޓްރެނަރުންގެ އެހީތެރިކަން ހޯދައިގެން ހެމާއަށް ދާ މީހުންނަށެވެ. މި ބައިން އެ މީހެއްގެ ވޯކް އައުޓް މެނޭޖުކޮށްލުމުގެ އިތުރުން އިންސްޓްރަކްޓަރާ ވާހަކަ ވެސް ދައްކާލެވޭނެ އެވެ.


Halal certification lab: Bodu sinaa'athakah mikan badhalukurevidhaane\nހަލާލް ސެޓިފިކޭޝަން ލެބް: ބޮޑު ސިނާޢަތަކަށް މިކަން ބަދަލުކުރެވިދާނެ!\nމިފަދަ ލެބެއް ޤާއިމް ކުރެވިއްޖެ ނަމަ ރާއްޖޭގެ އުފެއްދުންތައް ބޭރުކުރުމަށް ހިތްވަރަކަށް ވެގެންދާނެ\nހަލާލް ތަތްގަނޑުޖަހާ އުފެއްދުންތައް ވިއްކަން ފެށުމުގެ ފުރުސަރު އޮންނާނެ\nރާއްޖޭގެ ލެބަށް އޮންނަ ޔަޤީންކަމާއި އިތުބާރާއި ޑިމާންޑް ބޮޑުވެގެންދާނެ\nކ. މާލެ | 8 މާރޗް 2020 | އާދީއްތަ 07:10 | 4,143\nކާބޯތަކެތި ޓެސްޓް ކުރާ ލެބޯޓްރީއެއް - ގޫގުލް\nދުނިޔޭގެ އާބާދީގެ ހަތަރުބައިކުޅަ އެއްބަޔަކީ މުސްލިމުންނެވެ. ގާތްގަނޑަކަށް ދެ ބިލިއަނެއްހާ މުސްލިމުން ދުނިޔޭގައި މިވަގުތު ތިބި އިރު ސައްތައިން ސައްތަ އިސްލާމީ ޤައުމެއްގެ ގޮތުގައި އޮތީ ރާއްޖެ އާއި ސައުދީ އަރަބިއްޔާއެވެ.\nދެން ހުރި އަރަބި ގައުމުތަކާއި ދުނިޔޭގެ އެހެން ޤައުމުތަކަކީ އާބާދީގައި ކޮންމެވެސް ވަރަކަށް ނުވަތަ ގިނައިން އެހެން ދީންތަކުގެ މީސްމީހުން ދިރިއުޅޭ ޤައުމުތަކެވެ. އެހެން ކަމުން އެޤައުމު ތަކުގެ ބާޒާރުގައި ހުންނަ ކާބޯތަކެތި ގަތުމުގައި އެއީ މުސްލިމުން ކެއުމަށް އެކަށީގެންވާ ހަލާލު ތަކެތިތޯ މުސްލިމުން ބަލައެވެ. އަދި ފިހާރައެއްގައި ހުންނަ ކާބޯތަކެއްޗަކީ ހަލާލު ތަކެތިކަން ކަށަވަރުކޮށްދޭ ސަރޓިފައިޑް ލޯގޯ ހުރިތޯ ބަލައެވެ.\nޙަލާލް ސަރޓިފައި ކުރުން ނުވަތަ ކާބޯތަކެއްޗަކީ ހަލާލު ތަކެތި ތޯ ޓެސްޓްކޮށް، އެކަން ކަށަވަރުކޮށްދިނުމަކީ މިހާރު ދުނިޔޭގައި ބޮޑު އިންޑަސްޓްރީއެކެވެ.\nހަލާލު ލެބޯޓްރީތައް ދުނިޔޭގެ އެކި ކަންކޮޅުތަކުގައި މިހާރު ހިންގަމުންދާއިރު، އިސްލާމީ ޤައުމުތަކަކީ މިކަމުގައި އެންމެ ކުރިއަރާފައިވާ ޤައުމުތަކެވެ. މިއީ ރާއްޖެ ފަދަ ޤައުމަކަށް ފަށައިގަނެ، ކުރިއަރުވާ ލީޑް ކުރެވިދާނެ ދާއިރާއެކެވެ.\nރާއްޖޭގައި އުފައްދާ އެކިއެކި ބާވަތްތަކަށްވެސް ހަލާލު ސަރޓިފިކޭޝަން ރާއްޖެއިން ބޭރުން ހޯދަން ޖެހޭއިރު ރާއްޖެއަކީ މިދާއިރާއިން ކުރިއަރާފައިވާ ޤައުމަކަށް ނުވެވޭންވީ ސަބަބެއް ނެތެވެ. އެކަން މިއަދުގެ ސަރުކާރަށް ވަނީ ވިސްނިފައެވެ. ހަލާލް ސައިންސް ލެބޯޓްރީއެއް ޤާއިމްކުރުމުގެ މަސައްކަތަށް ބައިނަލްއަޤްވާމީ އެހީ ހޯއްދެވުމަށް ފޮރިން މިނިސްޓަރ އަބްދުﷲ ޝާހިދު މިހާރު އެވަނީ އެ މަސައްކަތް ފައްޓަވާފައެވެ.\nއެމަނިކުފާނު މިހާރު ބްރޫނާއީ އަށް ކުރައްވަމުން ގެންދަވާ ދަތުރުފުޅުގައި އެޤައުމުގެ ހާރިޖިއްޔާ ހިންގެވުމާއި ހަވާލުވެ ހުންނެވި ވަޒީރާއި ހޮނިހިރު ދުވަހު ބައްދަލުކުރައްވައި އެކަމުގެ މަޝްވަރާތައް ކުރިއަށް ގެންދެވިކަމަށް ފޮރިން މިނިސްޓްރީން ވަނީ ބުނެފައެވެ.\nމިފަދަ ލެބެއް ޤާއިމް ކުރެވިއްޖެ ނަމަ ރާއްޖޭގެ އުފެއްދުންތައް ބޭރުކުރުމަށް ރާއްޖެއިން ސަރޓިފައި ކުރެވި، އިތުރު އުފެއްދުންތައް އަރަބި އިސްލާމީ ގައުމުތަކަށް އެކްސްޕޯޓް ކުރުމަށް އިތުރު ހިއްވަރަކަށް މިކަން ވެގެންދާނެއެވެ.\nރާއްޖޭގެ މަސްވެރިކަމުގެ ސިނާއަތް އިތުރު ހަރުފަތަކަށް ގެންގޮސް، މަސްވެރިކަމުގެ އިތުރު ބާވަތްތައް ރާއްޖެއިން ބޭރަށް އެކްސްޕޯޓް ކުރުމުގެ ވިސްނުން ސަރުކާރުން ގެންގުޅޭއިރު މިފަދަ ލެބެއްގެ މުހިއްމުކަން އިތުރުވެގެންދާނެއެވެ.\nއަދި މީގެ އިތުރުން މިސަރަހައްދުގެ އެހެން ޤައުމުތަކުންވެސް ރާއްޖޭގެ ލެބުން ޓެސްޓްކޮށް، ހަލާލް ތަތްގަނޑުޖަހާ އުފެއްދުންތައް ވިއްކަން ފެށުމުގެ ފުރުސަރު އޮންނާނެއެވެ. ސައްތައިން ސައްތަ އިސްލާމީ ޤައުމަކަށްވެފައި ރާއްޖޭގައި ޤާއިމްކުރެވޭ ލެބްގެ ފެންވަރު ރަނގަޅު ކުރެވިއްޖެނަމަ ރާއްޖޭގެ ލެބަށް އޮންނަ ޔަޤީންކަމާއި އިތުބާރާއި ޑިމާންޑް ބޮޑުވެގެންދާނެއެވެ.\nބްރޫނާއި ފަދަ ޤައުމަކުން އެހީ ހޯދައިގެން ޤާއިމްކުރާ މިފަދަ ލެބެއް ރާއްޖޭގައި ހުޅުވިގެން ދިޔުން ވެގެންދާނީ ރާއްޖޭގެ އިޤްތިސާދަށް އޭގެ ނަފާ ކުރާނެ ކަމަކަށެވެ.


vnews - Youth City opendayge harakaaithah fashaifi.\nޔޫތު ސިޓީ އޯޕަންޑޭގެ ހަރަކާތްތައް ފަށައިފި\nއެޗްޑީސީ އޯޕަންޑޭގެ ހަރަކާތްތަކުގެ ތެރެއިން ހުޅުމާލޭގައި ހިނގާ ތަރައްޤީގެ މަޝްރޫއު ތަކާއި ގުޅޭ ގޮތުން މައުލޫމާތު ދިނުމުގެ ސެޝަންގެ ތެރެއިން -- ފޮޓޯ: އެޗްޑީސީ\nހުޅުމާލޭގައި ހިނގާ ތަރައްޤީގެ މަޝްރޫއުތަކާއި ހުޅުމާލެ އާއި ގުޅޭ މައުލޫމާތު އާއްމުންނަށް ފޯރުކޮށްދިނުމަށް ހައުސިންގ ޑިވެލޮޕްމެންޓް ކޯޕަރޭޝަން އެޗްޑީސީން ކުރިޔަށް ގެންދާ ޔޫތު ސިޓީ އޯޕަންޑޭގެ ހަރަކާތްތައް ފަށައިފިއެވެ.\nމިހަރަކާތްތައް ފެށުމުގެ ގޮތުން އިއްޔެ ވަނީ ސެމިނާރެއް ބާއްވައި ބައިވެރިންނަށް ހުޅުމާލެ ފޭސް 1 އާއި ފޭސް2ގައި މިހާރު ހިނގަމުންދާ ތަރައްޤީގެ މަޝްރޫއުތަކުގެ މައުލޫމާތު ބައިވެރިންނާއި ހިއްސާކޮށްފައެވެ. ހުޅުމާލޭގައި ދިރިއުޅޭ ޒުވާނުން ބައިވެރިވި މިސެމިނާރގައި ބައިވެރިންގެ ސުވާލުތަކަށް އެޗްޑީސީގެ ފަންނީ އަދި ސީނިއަރ މުވައްޒަފުން ޖަވާބު ދެއްވާފައިވެއެވެ.\nޔޫތު ސިޓީ އޯޕަންޑޭގެ ހަރަކާތްތައް މިއަދުވެސް ކުރިޔަށް ގެންދާއިރު، ތަރައްޤީގެ މަޝްރޫއުތައް ކުރިޔަށް ގޮސްފައިވާ މިންވަރު ބަލާލަން ބޭނުންވާ ފަރާތްތަކަށް އެފުރުޞަތުވެސް އެޗްޑީސީން ދަނީ ފަހިކޮށް ދެމުންނެވެ.\n"އީދު ބަންދަށް ފަހު 23 އިން ފެށިގެން ސެމިނާރއެއްގޮތަށް އަނެއްކާވެސް އަލުން ކުރިޔަށް ގެންދާނެ. މިއަދު މިކުރިޔަށް ގެންދިޔައީ ތަރައްޤީގެ މަޝްރޫއުތައް ދައްކާލުމުގެ ގޮތުން ބަސް ޓްރިޕްތައް." އެޗްޑީސީގެ ކޮމިއުނިޓީ އެންގޭޖްމެންޓް އޮފިސަރ މުހައްމަދު ނިޝާން ވީނިއުސްއަށް ވިދާޅުވިއެވެ.\nނިޝާން ވިދާޅުވީ، ޔޫތު ސިޓީ އޯޕަންޑޭގެ ހަރަކާތްތަކުގެ ތެރެއިން މިހާރު ކުރިޔަށްދާ ހިޔާ މަޝްރޫއުގެ މަސައްކަތްތައް ބަ؛ލާލުމަށްޓަކައި ހުޅުމާލެ2އަށްވެސް ބަހުގައި ގެންގޮސްދޭނެ ކަމަށެވެ. އަދި އެތަނުގައި ބިނާކުރާ 20 ބުރީގެ ޓަވަރު ތަކުގެ ތެރެއިން ބައެއްޓަވަރުގެ9ވަނަ ޝީޓު މިހާރު އަޅާފައިވާކަމުގައިވެސް އޭނާ ވިދާޅުވިއެވެ.\nނިޝާން ވިދާޅުވީ، ޔޫތު ސިޓީ އޯޕަންޑޭގެ ހަރަކާތްތަކުގައި ބައިވެރި ވުމުގެ ފުރުޞަތު އާއްމުކޮށް އެންމެންނަށް ހުޅުވާލާފައި ވާކަމަށެވެ.


މުޣަލް އެމްޕަޔަރ -7 | Sandhaanu\nމުޣަލް އެމްޕަޔަރ -7\nhttps://sandhaanu.today/13127/ އާއި ގުޅޭ..\nމާލީ އިދާރާތައް ހިންގުމުގެ އެންމެ އިސްފަރާތަކީ މާލީ ވަޒީރެވެ. އޭނާއަށް އެހީތެރިވުމަށް އިތުރު3ވަޒީރަކު ތިއްބަވައެވެ. އެއިން ކޮންމެ ވަޒީރަކަށްވެސް ވަކި މަސްއޫލިއްޔަތެއް ކަނޑައަޅުއްވާފައިވެއެވެ. އެއީ ބިމާބެހޭ ކަންތައް ބެލެހެއްޓުމާއި ރަސްކަމުގެ ދަށުގައިހިމެނޭ އެންމެހާ އެހެން މިލްކިއްޔާތުތައް ބެލެހެއްޓުމާއި އަދި ސަރުކާރުގެ ފައިސާއާއި ހޭދަކުރުންތަކުގެ ހިސާބުކިތާބު ބެލެހެއްޓުމެވެ. މާލީ އިދާރާތަކުގައި ލިއެކިއުންތައް ބަލަހައްޓަން ތިބެނީ ޢާންމުކޮށް ހިންދޫންނެވެ.\nއަކްބަރު ރަސްގެފާނުގެ މާލީ އަދި ޓެކްސް ނިޒާމުގެ ސަބަބުން ރަށްފުށުގެ ކުރިޔަށްތިބި ރައްޔިތުންގެ ފުރިހަމަ އެއްބާރުން ލިބެމުން ދިޔައެވެ. އެހެންނަމަވެސް ކުދިކުދި ދަނޑުވެރިން ޚިޔާރުކުރީ އެމީހުން ކުރިއްސުރެން ކަންތައް ކުރަމުން އައިގޮތަށް އެމީހުންގެ ފަރާތުން ހުންނަ އޮފިޝަލަކު މެދުވެރިކޮށް ސަރުކާރަށް ޓެކްސް ދެއްކުމަށެވެ. އެގޮތުން އެ މަސައްކަތްކުރާ އޮފިޝަލް އޭނާއަށް ލިބެންޖެހޭ މަސައްކަތުގެ އުޖޫރައާއި އަދި ބިންވެރިޔާއަށް ލިބެންޖެހޭ ހިއްސާވެސް ނެގުމަށްފަހު ބާކީ ސަރުކާރަށް ދައްކާގޮތަށެވެ.\nއަކްބަރުގެ ރަސްކަމުގައި އެޒަމާނާގުޅޭ އެންމެ ފުރިހަމަ ފައިސާގެ ނިޒާމެއް ގާއިމް ކުރެއްވިއެވެ. ލޯ ލާރިއާރި ރިހިލާރި އަދި ރަންލާރި ޖެއްސެވިއެވެ. ބިންކޮނެގެން މައުދަން ނެގުމާއި އެހެނިހެން ގޮތްގޮތުން މައުދަން ހޯދައިގެން ގެނައުމުން ސަރުކާރުން ގަނެ އޭގައި ސިއްކަޖަހާނެ ނިޒާމެއް އޮތީ ގާއިމު ކުރެވިފައެވެ. އެހެންނަމަވެސް އަކްބަރު ރަސްގެފާނުގެ ޙަޔާތުގައި ސިއްކަޖެހުނީ ހަމައެކަނި ލޯ ލާރީގައެވެ. އޭގެފަހުން ބޭރު ގައުމުތަކުން ގިނަ އަދަދަކަށް ރިހި ލިބެން ފެށުމުން ރިހި ރުޕީސް ތަޢާރުފް ކުރެއްވިއެވެ. އަކްބަރް ރަސްގެފާނުގެ މަގްސަދަކަށް ވެފާއޮތީ އޭނާގެ މުޅި ރަސްކަމުގައި އެއް ފައިސާއެއް ބޭނުންކުރުމެވެ. އެގޮތުން ކުރީގެ ލޯލާރި ވެސް ބޭނުންކުރަމުން ގެންދިޔައެވެ.\nތަފާތު ދީންތަކެއްގެ މައްޗަށް އެކުލެވިގެންވާ ސަރުކާރެއް ހިންގުން:\nއަކްބަރުގެ ވެރިކަމުގެ ދަށުގައި ހިމެނެނީ މައިގަނޑުގޮތެއްގައި އިސްލާމުންނޫން އެހެންދީންތަކަށް ނިސްބަތް ކުރެވޭ ރައްޔިތެކެވެ. އެހެންކަމުން މުސްލިމް ވެރިޔަކަށް ވީތީ އެހެންދީންތަކުގެ މީހުންނަށްވެސް ހަމަހަމަކަން ނުދީ އެމީހުންގެ ރުހުމާއިި ތާއީދު ހޯދުމަށް ހުރަސްތަކެއް ކުރިމަތިވެފާ ހުއްޓެވެ. އެހެންކަމުން އަކްބަރް ރަސްގެފާނު އެންމެފުރަތަމަ ބޭނުންފުޅުވީ މުސްލިމް ދަންނަބޭކަލުންނާއެކު މަޝްވަރާކޮށްގެން ރަނގަޅު ނިންމުންތަކެއް ނިންމާށެވެ. އަކްބަރް ރަސްގެފާނަށްވެސް އެނގިވަޑައިގަންނަވާ ގޮތުގައި މުސްލިމުންނަށް ގަނޑުވަރުތެރޭން ޚާއްސަ ކަމެއްދިނުމަކީ ހިންދޫންގެ ޚާއްސަ ދަރިފަސްކޮޅު ރުހިގެން ތިބޭނެ ކަމެއް ނޫނެވެ. މި މައްސަލާގައި އަކްބަރް ރަސްގެފާނު އިސްލާމްދީނުގެ ދަންނަބޭކަލުންނާއިއެކު މަޝްވަރާތަކަށް ފާތިހްޕޫރު ސިކްރީގައި ޚާއްސަ ކޮށްފައި ހުންނަ ޢިބާދަތު ޚާނާގައި ޚާއްސަ ކުރެވިފައިވާ ދަންނަބޭކަލުންނާއެކު ގިނަ މަޝްވަރާތަކެއް ކުރެއްވިއެވެ.\nއެމަޝްވަރާތަކުން ރަސްގެފާނަށް އޮޅުންފިލާވަޑައިގަތީ އިސްލާމީ ދަންނަބޭކަލުންގެ ވިސްނުން ހުންނަގޮތުން މިކަމަށް އެދެވޭ ރަނގަޅުހައްލެއް ލިބުން ދުރުކަމަށެވެ. އެހެންކަމުން އެ ބައްދަލުވުންތައް އެހެނިހެންދީންތަކުގެ ދަންނަބޭކަލުންނާއި ފާދިރީންނާއި ޕްރީސްޓުންގެ ބައިވެރިވުމާއެކު ކުރިއަށް ގެންދިއުމަށް ނިންމެވިއެވެ. މިގޮތަށް ހުރިހާ ދީންތަކެއްގެ އިސް ސަފުގައި ތިއްބެވި ބޭފުޅުންނާއެކު ބައްދަލުވުންތައް ކުރިއަށް ގެންދެވުމުގެ ސަބަބުން ރަސްގެފާނަށް ގަބޫލުކުރެވުނީ ކޮންމެ ދީނެއްގެ ދަންނަބޭކަލުންގެ ވިސްނުމާއި ފިކުރުގައި ރަނގަޅު ގޮތްތަކެއްވެސް އެކުލެވިފައި ވާކަމެވެ. މި ބައްދަލުވުން ތަކަށްފަހު ރަސްގެފާނު ނިންމެވީ ދަވްލަތުގެ ދީނަކީ ހަމައެކަނި އިސްލާމްދީން ކަމުގައި އޮތުމުގެ ބަދަލުގައި ހުރިހާ މަޒްހަބުތަކަކާއި ދަރިފަސްކޮޅެއް ޝާމިލުވާގޮތަށް ހިންގުމުގެ ނިޒާމުބަދަލުކޮށް މުސްލިމުންނޫން އެހެންދީންތައް ތަފާތުކުރާގޮތަށް ހެދިފާހުރި އެންމެހާ ގަވައިދުތައް އުވާލުމަށެވެ.\nމުސްލިމުންނަށް ޝަަރުޢީ ކޯޓުތަކުގެ ޙުކުމް ތަންފީޒުކުރެވޭ ފަދައިން ހިންދޫންނާއި އެހެންދީންތަކަށް ނިސްބަތްވާ މީހުންނަށް އެމީހުންގެ ޝަރުއީ ނިޒާމުތަކުން ކުރެވޭ ޙުކުމްތައްވެސް ތަންފީޒުކުރަން ނިންމުނެވެ. މި ސިޔާސަތު ކަނޑައެޅުމަށްފަހު ދީނޭ އިލާހީގެ ނަމުގައި އިދާރާއެއް އުފެއްދެވިއެވެ. އެ އިދާރާގެ އިފްތިތާހީ ބައްދަލުވުމުގައި އެ އިދާރާގެ ރަސްމީ ޙައިސިއްޔަތާއި ބާރުތައް ޢިއްލާން ކުރުމާއި އެ އިދާރާއަށް ޚާއްސަކުރެވިފައިވާ މަންދޫބުން ކަނޑައެޅުއްވިއެވެ. އެ އިއްލާން ނުވަތަ ސަނަދުގައި ބަޔާންކޮށްފައިވާ ގޮތުގެމަތިން ރަސްކަމުގެ ބާރުތައް ގަބޫލުކުރުމާއެކު މެމްބަރުން ތަމްސީލުކުރައްވާ ދާއިރާތަކުގެ ރައްޔިތުންގެ ދީނާއި މަޒްހަބު އަދި އާދަ ކާދައިގެ މައްޗަށް ބިނާކޮށް ދީނީ އަދި ޝަރުޢީ ފަތުވާއާއި ޙުކުމްތައް ކަނޑައެޅުމުގެ ފުރިހަމަ މިނިވަންކަން ދީފައިވެއެވެ.\nއަކްބަރް ރަސްގެފާނުގެ ރަސްކަން ހިގާދިޔަގޮތް ތާރީޚީ ނަޒަރަކުން ބަލައިލުން:\n1600 ގެ އަހަރުތައް ފެށުނުއިރު މުޢަލް ރަސްކަމުގެ ސިޔާސަތުތަކަކީ އިންޑިއާގެ ތެރޭގައި ރަނގަޅަށް ސާބިތުކުރެވިފައިވާ ހިންގުމުގެ ނިޒާމެކެވެ. އެކަމުގެ ހުރިހާ ފަޚްރަކާއި ޝަރަފެއް އަކްބަރް ރަސްގެފާނަށް ޙައްގުވާ ކަމުގައި ގަބޫލުކުރަން ޖެހެއެވެ. މުޣަލް ރަސްކަން ކުރަމުންދިޔަގޮތް މިނެކިރަންޖެހޭނީ 16 އަދި 17 ވަނަގަރުނުގައި ދުނިޔެގައި ހިނގާދިޔަ ޙާދިސާތަކަށް ފުރިހަމައަށް ރިޢާޔަތް ކުރުމާއެކީގައެވެ.\nއަކްބަރު ރަސްގެފާނުގެ ކުރިން ސޭރްޝާހް ގެ ސިޔާސަތު ބައްޓަން ކޮށްފައިއޮތީ މަސައްކަތްތެރިންނާއި ދަނޑުވެރިން އަތުން އެއް އުސޫލަކުން ޓެކްސް ނެގުމަށެވެ. ނަމަވެސް އަކްބަރް ރަސްގެފާނުގެ ނަޒަރުގައި އެއީ އެކަންކުރަން އެންމެ ރަނގަޅު ސިޔާސަތަކަށް ނުވިއެވެ. އަކްބަރް ރަސްގެފާނުގެ ބާރުގެ ދަށުގައިހުރި ގިނަ ސަރަހައްދު ތަކަކީ ސޭރުޝާހުގެ ކުރު ރަސްކަމުގައި އޭނާގެ ބާރު ހިންގަމުން ގެންދިޔަ ތަންތަން ކަމަށްވިޔަސް އަކްބަރް ރަސްގެފާނު ގަސްދުކުރެއްވީ ދަނޑުވެރިކަމާއި މަސައްކަތްތަކުގެ ގާބިލުކަން ލިބިފައިވާ މިންވަރެއްގެ މައްޗަށް ސަރަހައްދުތައް ބަހާލައިގެން އެތަންތާނގެ ރައްޔިތުންނަށް ލިބޭ އާމްދަނީގެ ނިސްބަތުން ޓެކްސް ނެގުމަށެވެ.\nސޭރްޝާހުގެ ވެރިކަމުގައި ހިންގަންފަށާފައިވާ ތަރައްގީގެ ހަރުދަނާ މަޝްރޫޢުތަކުގެ ތެރޭގައި ރަސްކަމުގެ ވިޔަފާރިއާއި އިގްތިސާދު ވަރުގަދަކުރުމުގެ ގޮތުން ހިންދުސްތާނާއި ހުޅަނގު އޭޝިއާ ގުޅުވައިދޭނެ އެއްގަމު މަގުތަކެއް ކާބުލް އާއި ކަންދަހާރުގެ ތެރޭން ލާފައި ހެދުން ހިމެނުނެވެ. ޚާއްސަގޮތެއްގައި ބަންގާޅުގެ ވިޔަފާރި އުތުރު އިންޑިއާއަށް ކައިރިކުރުމުގެގޮތުން ބަންގާޅުގެ ސުނޯރްގާއޯން އިން ރާވަލްޕިންޑީ ކައިރީގައި އޮންނަ އެޓޮކް އާދޭތެރޭ ތަރައްގީކުރި މަގު ފާހަގަ ކުރަންޖެހެއެވެ. ސޭރްޝާހުގެ މި މަޝްރޫއު ތަކާއި އަދި ހުރިހާ މަޒްހަބުތަކެއްވެސް ހިމެނޭ ގޮތެއްގައި ދީނީ ކަންތައްތައް ނިންމުމުގެ ސިޔާސަތަށް ތާއީދުކުރަމުން ކުރިން ހުޅުވާލެވިފައިވާ އެއްގަމު މަގުތަކުގެ ތެރެއަށް އަކްބަރް ރަސްގެފާނުގެ ރަސްކަމުގައި ބަރްހާންޕޫރާއި ކެމްބޭ އާއި ސޫރަތު އަދި އަޙުމަދު އާބާދުއާއި އާގްރާ ވެސް ގުޅުވާލިއެވެ.\nސުރަތު ދަރުބާރު ފޮޓޯގެ ކުރެހުމެއް\nއަދި ލާހޫރާއި މުލްޓަން އަކީ ކާބުލްގެ މަގަށް އަލަށް ހުޅުވާލެވުނު ދޮރުކަމަށާއި އަދި އިންޑަސްކޯރުގައި ހިމެނޭ ބަނދަރުތަކަށް ހުޅުވާލެވުނު މަގުކަމުގައި ހަމަޖެހިގެން ހިގައްޖެއެވެ.\nއަަލަށް މި ހުޅުވާލެވުނު ލިންކުތަކުގެ ޒަރީޢާއިން ބަންގާޅުގެ ބަނދަރުތަކަށް ސޮނާރްގާއޯންގެ ކޮންޓްރޯލްވެސް ވަރުގަދަވެގެން ހިގައްޖެއެވެ. ސިޔާސީގޮތުން މިލިބުނު ކާމިޔާބީތަކާއެކު 16 ވަނަގަރުނުގެ ފަހުކޮޅުގައި ގިނަ ކަންތަައްތަކެއް އިތުރަށް ހަރުދަނާ ކުރެވިގެންދިޔައެވެ. މި ހުރިހާ މަޝްވަރާ ތަކަކަަށް ފަހު ރަސްގެފާނު ނިންމެވީ މުސްލިމް ނޫން މީހުން އަތުން ނަގަމުންދިޔަ ޖިޒްޔަ ކަނޑާލުމަށާއި ހަނގުރާމައިގެ އަސީރުން އިސްލާމްދީން ޚިޔާރުކުރުން މަޖުބޫރު ނުކުރުމަށާއި ސިޔާސަތުތައް ރޭވުމުގައި ހިންދޫންގެ ބައިވެރި ކުރުން އިތުރު ކުރުމަށެވެ.\nއަދި މިފަދަ ސިޔާސަތު ތަކެއްގެ މައްޗަށް އެކުލެވޭ ސަރުކާރުގައި އިސްލާމީ ދަންނަބޭކަލުންގެ ރައުޔު ހާމަކުރުމާއި އަދި ޝަރުޢީ ޙުކުމްތައް ނެރުމުގެ އެންމެ ފަހުބަސް ބުނާފަރާތަކީ އަކްބަރް ރަސްގެފާނުކަން ކަނޑައަޅައި ގަރާރެއް ނެރުނެވެ. އަދި އެގަރާރުގެ ދަށުން ހުރިހާ ދީނެއްގެ ދަންނަބޭކަލުންނަށާއި އިމާމުންނަށް ދެވޭ އިނާޔަތްތަކަކީ އެއްމިންވަރަކަށް އެއްހަމައެއްގައި ދެވޭ އެއްޗަކަށް ހެއްދެވިއެވެ.


2021 vana aharuves enme iskandheyni Raees Yamin minivankurumah: Idhikolhu Coalition | Jazeera News\t2021 ވަނަ އަހަރުވެސް އެންމެ އިސްކަންދޭނީ ރައީސް ޔާމީން މިނިވަންކުރުމަށް: އިދިކޮޅު ކޯލިޝަން - Jazeera News\n2021 ވަނަ އަހަރުވެސް އެންމެ އިސްކަންދޭނީ ރައީސް ޔާމީން މިނިވަންކުރުމަށް: އިދިކޮޅު ކޯލިޝަން\nމުޙައްމަދު އަފްޒަލް January 1, 2021 26 views0\nމި ފެށުނު 2021 ވަނަ އަހަރުވެސް އެންމެ އިސްކަމެއް ދީގެން މަސައްކަތްކުރާނީ ކުރީގެ ރައީސް އަބްދުﷲ ޔާމީން އަބްދުލްގައްޔޫމް މިނިވަންކުރުމަށް ކަމަށް ޕީޕީއެމް ޕީއެންސީ ހިމެނޭ އިދިކޮޅު ކޯލިޝަނުން ބުނެފިއެވެ. އެ ކޯލިޝަނުން މިހެން ބުނެފައިވަނީ އައު އަހަރުގެ ތަހުނިޔާ ފޮނުވުމަށް އާންމުކުރި ހާއްސަ މެސެޖުގައެވެ.\nމި މެސެޖުގައި ރައީސް ޔާމީން ޖަލުގައި ހުންނެވުމަކީ ނުހަނު ބޮޑު ބޭއިންސާފެއްގެ ގޮތުގައި ވަނީ ސިފަކޮށްފައެވެ. އަދި އެކަން ބަދަލުކޮށް، ރައީސް ޔާމީން މިނިވަންކުރުމަށް 2020 ވަނަ އަހަރު އެ ކޯލިޝަނުން ކޮށްފައިވާ މަސައްކަތްތައް ވަނީ ފާހަގަކޮށްފައެވެ. އެގޮތުން، ސިޔާސީ ހަރަކާތްތައް ވަރުގަދަކޮށް، ސްޓިއަރިންގ ކޮމިޓީ އުފައްދައި، ހަރުދަނާ ނިޒާމެއްގެ ތެރެއިން މަސައްކަތްކުރަން ފެށިފައިވާކަމަށް ވަނީ ބުނެފައެވެ.\nމީގެއިތުރުންވެސް، ކޮވިޑް-19ގެ ސަބަބުން ދިމާވެފައިވާ ދަތި ހާލަތުގެ މައްޗަށްވެސް އިދިކޮޅު ކޯލިޝަނުންވަނީ އަލިއަޅުވާލާފައެވެ. މުޅި ދުނިޔޭގެ އިގްތިސާދުވެސް ކޮވިޑް-19ގެ ސަބަބުން ދަށަށް ގޮސްފައިވާއިރު، އެކަމުގެ ނޭދެވޭ އަސަރު ދިވެހިރާއްޖޭގެ އިގްތިސާދަށްވެސް ކުރިމަތިވެފައިވާކަމަށް އެ ކޯލިޝަނުން ވަނީ ބުނެފައެވެ. އިގްތިސާދަށްކުރި ނޭދެވޭ އަސަރުގެ ސަބަބުން ރައްޔިތުން ނިކަމެތިވެފައިވާކަމަށާއި، އެކަމުގެ އެންމެ ބޮޑު ޒިންމާއެއް ނަގަންޖެހޭނީ ސަރުކާރުން ކަމަށް އެ ކޯލިޝަނުން ވަނީ ބުނެފައެވެ. އެހެންނަމަވެސް، ލޮކްޑައުންގެ ހާލަތުގައި އެޗްޕީއޭގެ އެންގުންތަކާއި ހިލާފަށް އިދިކޮޅު ކޯލިޝަނުން ވަނީ މުޒާހަރާތައްވެސް ބާއްވާފައެވެ.\nފުރަބަންދުގެ ހާލަތުގައި ބައިތުލްމާލުން ވައްކަން ކޮށްފައިވާކަމަށާއި، އެކަމުގެ ސަބަބުން ނުހަނު ބޮޑު ގެއްލުމެއް ރައްޔިތުންނަށް ވެފައިވާކަމަށްވެސް އެ ކޯލިޝަނުން ވަނީ ބުނެފައެވެ. އަދި، މިހާރަށްވުރެ ސަރުކާރު ހިންގުމުގެ ނިޒާމު ހަރުދަނާކޮށް، ހިދުމަތްތައް އަވަހަށް ދެވޭނެ މަގު ފަހިކޮށްދޭން ޖެހޭ ކަމަށްވެސް އިދިކޮޅު ކޯލިޝަނުން ވަނީ ބުނެފައެވެ.\nކޮވިޑް-19ގެ ސަބަބުން ދިވެހިރާއްޖެ ލޮކްޑައުން ކޮށްފައިވާއިރު، ހިނގި ކޮރަޕްޝަންގެ އަމަލުތައް ސަރުކާރުގެ "ޒީރޯ ޓޮލަރެންސް ޓު ކޮރަޕްޝަން" ގެ ޕޮލިސީގެ ދަށުން އަންނަނީ ތަހުގީގުކުރަމުންނެވެ. އެގޮތުން، އޭސީސީއަށް ރައީސުލްޖުމްހޫރިއްޔާގެ އޮފީހުން މައްސަލަ ހުށަހަޅާފައިވާއިރު، މި މައްސަލައާއި ގުޅިގެން ގިނަ ފަރާތްތަކަށް ވަނީ ފިޔަވަޅުވެސް އަޅާފައެވެ.


Geygai faseyhain hadhaaleveyne3haabal feys maaskeh\nގޭގައި ފަސޭހައިން ހަދާލެވޭނެ3ހާބަލް ފޭސް މާސްކެއް\nމޫނު ރީތި ކުރަން އަންހެން ކުދިންގެ އިތުރުން ފިރިހެނުންވެސް ގިނަ ކަންކަން ކުރެއެވެ. ތަފާތު އަގުބޮޑެތި ބްރޭންޑްތަކުގެ ފޭސް ވޮޝް، ފޭސް މާސް، ނުވަތަ ކްރީމް ބޭނުން ކުރެއެވެ. ގޭގައި ގިނަ ބާވަތްތަކުގެ ފޭސް މާސްކު ހަދައިގެން ވެސް ބޭނުން ކުރެއެވެ.\nގޭގައި ފަސޭހައިން ހަދާލެވޭނެ އެއް ވައްތެއްގެ ފޭސް މާސްކަކީ ހާބަލް ފޭސް މާސްކެވެ. ހާބަލްއަކީ ހަންގަނޑު ރީތިކޮށް އަދި މޮއިސްޓަރައިޒްވެސް ކޮށްދޭ އެެއްޗެކެވެ. އަދި މި ފޭސްމާސްކުތައް ހަދާލުމަށް އަގުބޮޑެތި އެއްޗެހި ބޭނުމެއް ނުއެވެ.\nއެގޮތުން ގޭގައި ފަސޭހައިން ހަދާލެވޭނެ3ހާބަލް ފޭސް މާސްކެއް ހިމަނާލާނަމެވެ.\n– ހާބަލް މިންޓް ފޭސް މާސްކް\nމިންޓް ފަތުގައި ގިނަ އަދަދަކަށް އެންޓިބެކްޓީރިއަލް އަދި އެންޑިސެފްޓިކް ހިމެނެއެވެ. އެެހެންކަމުން ހަންގަނޑުގައި ރޫ ޖެހުމާއި ބިހި ނެގުން ފަދަ ކަންކަމުން ދުރުކޮށްދެއެވެ.\nމާސްކް ހެދުމަށް ބޭނުންވާތަކެތި:\nކިއުކަންބާތައް ފޮތިފޮތި ކޮށްލުމަށްފަހު ބްލެންޑުކޮށްލާށެވެ. އެއަށްފަހު ފެންތައް ފުރާނާލުމަށްފަހު ފުރޭނީގައި ހުރިބައި ހޫނުކޮށްލާށެވެ. ހޫނުކުރާއިރު ތަވާއެއްގައިވެސް ހޫނު ކުރެވިދާނެއެވެ. އެގޮތުން ހޫނުކުރާއިރު ކުޑަ ފެންފޮދެއް އެޅުމަށްފަހު މިންޓް ފަތްތައް ކޮފާފައި އެއްކޮށްލާށެވެ.\nމި މާސްކް ބޭނުން ކުރާނީ ހޫނު ކުރުމަށްފަހު އެއްކޮށް ހިހޫ ވީމަ އެވެ. މޫނުގައިި ހޭކުމަށްފަހު 20 މިނެޓް ބެހެއްޓުމަށްފަހު ފިނި ފެނުން ދޮވެލާށެވެ.\n– ތާމެރިކް ފޭސް މާސްކް –\nތާމެރިކް ނުވަތަ ރީދޫއަކީ ހަށިގަނޑަށް ވެސް ވަރަށް ފައިދާ ކުރާ އެއްޗެކެވެ. އަދި މިއީ އެންޓި ފްލެމެންޓްރީ އެއްވެސް މެއެެވެ.\n1 ސަމުސާ ރީދޫ\n1 ސަމުސާ މާމުތް\n1 ސަމުސާ ނެޗުރަލް ޔޯގަޓް\nފުރަތަމަ ރީދޫ އަދު މާމުތް އެއްކޮށްލާށެވެ. ރީތިކޮށް ދޭތިއެއްވުމުން ޔޯގަޓް އަޅާ ރަނގަޅަށް މިކްސް ކޮށްލާށެވެ.\nމި މާސްކް މޫނުގައި އަދި ކަރުގައި ކޭހޭނެއެވެ. އަދި ލޯކައިރީވެސް ބޭނުން ކުރެވޭނެއެވެ. މާސްކުގައި ހިމެނޭ ރީދޫގެ ސަބަބުން ލޯކައިރި ކަޅު ވުމާ ދުޅަވުމުން ދުރުކޮށްދެއެވެ. މި މާސްކްވެސް ބޭނުން ކުރާނީ 20 މިނިޓުއެވެ.\n– ސިނަމަން ފޭސް މާސް –\nސިނަމަން ނުވަތަ ފޮނި ތޮއްޓަކީ ވެސް އެންޓި ފްލެމެންޓްރީގެ ބާވަތެއްކަމުން މިއީ ވެސް ހަންގަނޑު ރީތިކޮށްދޭ އެެއްޗެކެވެ.\n1 ސަމުސާ ފޮނިތޮށި (މުގުރާފަ)\nމާމުއިތް އަދި ފޮނިތޮށިކޮޅު ރީތިކޮށް އެއްކޮށްލާށެވެ. އެއަށްފަހު މޫނުގައި ހާކާ ރަނގަޅަށް މަޑުމަޑުން މަސާޖުކޮށްލާށެވެ.\nމި މާސްކު 15 މިނެޓް ވަންދެން ބެހެއްޓުމަށް ފަހު ތާފަނާ ފެނުން ދޮންނާށެވެ.


Hiyaa ge Flat thah dhin gothuge Jinaaee thahugeegeh hingan faas koffi | Hathaavees\nހިޔާ ފްލެޓުތައް ދިން ގޮތުގެ ޖިނާއީ ތަހުގީގެއް ހިންގަން ފާސްކޮށްފި\nމާލެ ސިޓީ ކައުންސިލުން އެގޮތަށް އެކަން ކުރުމަށް ނިންމީ މިއަދު ބޭއްވި އެކައުންސިލްގެ ބައްދަލުވުމުގައެވެ.\nމާލެސިޓީ ކައުންސިލުން މިއަދު ނެރުނު ބަޔާނެއްގައި ބުނެފައިވަނީ ހިޔާ މަޝްރޫއުގެ ދަށުން ދޫކޮށްފައިވާ 7000 ފްލެޓު ދޫކޮށްފައިވަނީ އޭގެ ހައްގުވެރިންނަށްތޯ މިއަދު ބޭއްވި ކައުންސިލް ބައްދަލުވުމުގައި ނިންމާފައިވާ ކަމަށެވެ. މިއަދުގެ ބައްދަލުވުމުގައި ފްލެޓުތައްކުގެ ހައްގުވެރިންނަށް އެ ފްލެޓުތައް ދިނުމަށްޓަކައި ސަރުކާރުން މިހާތަނަށް ކޮށްފައިވާ މަސައްކަތަކީ ކޮބައިތޯވެސް ބެލުމަށް ވަނީ ސިޓީ ކައުންސިލްގެ ބައްދަލުވުމުގައި ފާސްކޮށްފައެވެ.\nހިޔާ ފްލެޓުތައް ދިނުމުގައި ކުރީގެ ރައީސް ޔާމީންގެ ސަރުކާރުގައި އިސްކޮށް އުޅުއްވި އޭރުގެ ހައުސިން މިނިސްޓަރު ޑރ. މުހައްމަދު މުއިއްޒުގެ އިތުރުން އެކަމުގައި އިސްކޮށް އުޅުއްވި ބޭފުޅުން އެކަންކޮށްފައި ހުރިގޮތާ މެދު ޖިނާއީ ތަހުގީގެއް ހިންގަން ފާސްކޮށްފައިވާ ކަމަށް ވެސް ސިޓީ ކައުންސިލްގެ ބަޔާނުގައިވެއެވެ.


galehiri: މާލޭގައި ރޯދަވީއްލާ ބަޑި އޭގެ ވަގުތު ނުޖެހެނީސް ޖެހުން\nއާދަވެގެން ހިގަމުންދާގޮތުން ރަމަޟާންމަހު މާލޭގައި ރޯދަ ވީއްލަނީ އާކޯއްޓޭ ބުރުޒުގެ ބަޑިޖަހާގެއިން އިރު އޮއްސޭވަގުތު ޖަހާ ބަޑިއެއްގެ އަޑަށެވެ. މިބަޑި ޖަހަނީ މުންނާރުން ގޮވާ މީހާ މުންނާރުން އަރާ މައްޗަށް ބޯ ދައްކާލުމާއެކުއެވެ. މިގަވާޢިދުން ހިގަމުންއައިސް2ރަމަޟާން 1382 ، 28 ޖަނަވަރީ 1963 ވީ ހޯމަދުވަހުގެ އިރު އޮއްސުނުއިރުގެ ބަޑިޖެހީ އިރު ނުއޮއްސި 10 މިނިޓް ހުއްޓައެވެ. ޖަހަންވީ 6.19 ގައެވެ. ޖެހީ 6.09 ގައެވެ.\nވީގޮތަކީ މުންނާރުން ގޮވަންހުރި ޢުމަރުކަލޭގެ ޢަބުދުﷲ އަށް އެރި ކޮންމެވެސް އޮޅުމަކުން ވަގުތު ނުޖެހެނީސް މުންނާރަށް އެރުނުކަމެވެ. އެރުމާއި އެކީގައި ސިފައިން ބަޑިޖަހާ ގެއިން ބަޑިޖެހީއެވެ. މިކަމާއިބެހޭ ގޮތުން މިރޭ އުއްތަމަފަޑިޔާރު މަނިކުފާނު ނިންމެވީ މިބަޑީގެއަޑަށް ރޯދަވީއްލި އެންމެން އަލުން އެރޯދަ ހިފުމަށެވެ.\nގެއްލުނު ރޯދަ ޤަޟާކުރުމާ ބެހޭ އިޢްލާން\n2 ރަމަޟާން 1382ހ. ވަނަ ދުވަހުގެ މުންނާރުކަލޭގެ އިރު ނޯއްސެނީސް ގޮވި ބަންގީގެ އަޑަށް ބަޑިޖެހުމުގެ ސަބަބުން ވަރަށްގިނަ ބައެއްގެ ރޯދަ ވީއްލުނުކަމަށް މިފޮތުގައިވާނީ ލިއެވިފައެވެ. މިރޯދަ ޤަޟާކުރުމާ މެދު މަޙުކަމަތުއް ޝަރުޢިއްޔާއިން 28 ޖަނަވަރީ 1963 ދުވަހުގެ ރޭ (3 ރަމަޟާން 1383) ގައި ނެރުއްވި އިޢްލާން ތިރީގައި މިވަނީއެވެ.\nމާލެ ނަމްބަރ ށ- 63/10\nރަމަޟާންމަހުގެ 2ވަނަ ދުވަހު އިރު ނޯއްސެނީސް މުންނާރުން ގޮވި ގޮވުމަށް ބަޑިޖެހުމުގެ ސަބަބުން އިރު ނޯއްސެނީސް ރޯދަ ވީއްލުނު މީހުން އެރޯދަ ޤަޟާކުރަން ޖެހޭނެއެވެ.\nއަންނަ އަހަރު ރަމަޟާން މަސް އައުމުގެކުރިން އަހަރުދުވަހުގެ ތެރެއިން އެމީހަކަށް ފަސޭހަ ދުވަހަކުން އެރޯދަ ޤަޟާކުރުމުން ފުދޭނެއެވެ.\nމިހެންވެ މިކަން އިޢްލާން ކުރަމެވެ.\n28 ޖަނަވަރީ 1963މ.\nމަޙުކަމަތުއް ޝަރުޢިއްޔާގެ ވެރިޔާ\n· މިބަންގި ގޮވި އަލްމުޙުތަރަމް ޢުމަރުކަލޭގެ ޢަބުދުﷲ އާއި މެދު ޤަޟިއްޔާ ހުށަހެޅި ނިޔާ ކަޑައެޅުއްވީ 15 ފަހަރުން ތަޢުޒީރުކޮށް6މަސްދުވަހަށް ގޭގައި ބަންދުކުރެއްވުމަށެވެ.\nދިވެހިރާއްޖޭގެ އެކިއެކި ކަންކަން ހިނގިގޮތް (ފޮތް) 25


Gemmiskiy - Fuvahmulah City Council\n24 އޯގަސްޓް 2019\nގެންމިސްކިތަކީ ފުވައްމުލަކުގައި ހުރި އެންމެ ޤަދީމީ މިސްކިތެވެ. ތާރީޚް ދިރާސާ ކުރައްވާ ބޭފުޅުން ވިދާޅުވާގޮތުން މިމިސްކިތަކީ ދިވެހިރާއްޖޭގައިހުރި ވެލިގަލުގެ އެންމެޒަމާންވީ މިސްކިތެވެ. މިމިސްކިތް ބިނާކުރެވުނު ތާރީޚަކީ މީލާދީ ސަނަތުން 1398 ވަނައަހަރު ކަމަށް ބައެއް ލިޔުންތަކުގައި ލިޔެވިފައިވެއެވެ. ގެންމިސްކިތް ހުރި ސަރަޙައްދަކީ ފުވައްމުލަކުގައި އެންމެފުރަތަމަ މީހުންދިރިއުޅުނު ސަރަޙައްދު ކަމަށް ބެލެވޭ "ވޭރެގަން" ކިޔުނު ސަރަޙައްދެވެ. މިއީ ވަރުގަދަ ޙަޟާރަތެއްދެމިގެންދިޔަ ސަރަޙައްދެކެވެ. މިސަރަޙައްދުން ފެންނަންހުރި ޤަދީމީ ބިނާތަކަށް ބަލާއިރު މިފަދަ ބިނާތަކެއް ރަށުގެ އެހެން ސަރަޙައްދަކުން ފެންނަންނެތުމާއިއެކު، މިސަރަޙައްދަކީ އެއްމެ ފުރަތަމަ މީހުން އުޅުނު ސަރަޙައްދުކަން ކަށަވަރުކޮށްދެއެވެ. ބުޑިޒަމްއާއި ހިންދޫދީނުގެ އަޅުކަމުގެ މައިކިއްލާ ކަމުގައިވާ ހަވިއްތަ ކައިރީގައިވާ މިމިސްކިތަކީ އަޅުގަޑުމެންގެ ކާބަފައިން އިސްލާމްދީން ގަބޫލުކުރުމަށްފަހު ފުރަތަމަ ބިނާކުރި މިސްކިތަށް ވުމުގެ ފުރުސަތު ވަރަށްވެސްބޮޑެވެ. އަދި ރަށުގެ އެކިހިސާބުން ފެނިފައިވާ މިސްކިތްތަކަކީ މާފަހުގެތާރީޙެއްގައި ބިނާކުރެވުނު މިސްކިތްތަކެއްކަން އެގެއެވެ. މިމިސްކިތް މިހާރުވެސްދަނީ ބޭނުންކުރަމުންނެވެ. ލިވިން ހެރިޓޭޖެއްގެ ގޮތުގައި މިބިނާ ދެމެހެއްޓުމަކީ މިބިނާ ވީރާނަވެގެން ދިޔަނުދިނުމަށްޓަކައި ވަރަށް މުހިންމުކަމެއްކަމުގައި ގިނަބަޔަކު ޤަބޫލުކުރެއެވެ.\nގެންމިސްކިތް ހުރީ ޤިބުލަޔަކަށް ނޫނެވެ. ރާއްޖޭގެ ގިނަ ގަދީމީ މިސްކިތަތަކުގެ ޤިބުލަ އަސްލު ޤިބުލަޔަށްވުރެ 12 ނުވަތަ 12.5 ޑިގްރީގެ ތަފާތެއް ހުންނަކަން ފާހަގަކުރެވެއެވެ. މިތަފާތު މިމިސްކިތުގައިވެސް އެބަހުއްޓެވެ. މި މިސްކިތުް ބިނާކުރެވުނު ތާރީޚަކީ 1398 ވަނަ އަހަރަށްވުރެ ކުރީގެ ތާރީޚެއްކަމުގައި ބެލެވޭ ސަބަބުތަކެއް އެބަހުއްޓެވެ. ދިވެހިރާއްޖޭ ރަސްމީކޮށް އިސްލާމްދީން ޤަބޫލުކުރިކަމަށް ލިޔެވިފައިވަނީ ޙިޖްރީ ސަނަތުން2ރަބީޢުލް އާޚިރު 548 (26 ޖޫން 1153މ.) ވީ ހުކުރުދުވަހު، އޭރުގެ ރަސްގެފާނު އިސްލާމްދީން ގަބޫލުކުރެއްވި ހިސާބުންނެވެ. ނަމަވެސް ޔޫސުފު ނާއިބް އަލްހަދްރާމީ (1004-1168މ.) އާއި، އެބޭއިފުޅާގެ ބައްޕާފުޅު ޢީސާ ޤާދިރު އަލްޙަދްރާމީ އަދި ކާފާފުޅު މުޙައްމަދު ޤާދިރު އަލްޙަދްރާމީ (ސޫރު / އޮމާން) ފަދަބޭފުޅުންނަކީ ފުވައްމުލަކާއި އައްޑޫގެ ބެއިކަނބަލުންނާއި ކައިވެނި ބައްލަވައިގެން އެބޭފުޅުންގެ ޢާއިލާއާއި އެކު މިދެ ސިޓީގައި ރާއްޖެ އިސްލާމްދީން ގަބޫލުކުރުމުގެ ކުރިން ދިރިއުޅުއްވި ބޭފުޅުންނެވެ. އަދި ފުވައްމުލަކު މީހުންނަށް އިސްލާމްދީނަށް ގޮވައިލައްވާ އެކަން ފުރިހަމަކުރެއްވީ ވެސް މިޢާއިލާގެ2ބޭފުޅުންކަމުގައިވާ، އަބޫބަކުރު ނާއިބުކަލޭގެފާނާއި އަބުދު ނާއިބު ކަލޭގެފާނެވެ. މީގެތެރެއިން އަބޫބަކުރު ނާއިބުކަލޭގެފާނު ފަސްދާނުލެވިފައިވަނީވެސް ގެންމިސްކިތު ޒިޔާރަތުގައެވެ. ދިރާސާކުރައްވާ ބައެއްފަރާތްތަކުން ގަބޫލުކުރައްވާ ގޮތުގައި 1153މ. ގައި ރާއްޖެ އިސްލާމްވުމުގެ 50 ނުވަތަ 60 އަހަރުކުރިން ފުވައްމުލަކާއި އައްޑޫސިޓީގެ ރައްޔިތުން އިސްލާމް ދީން ޤަބޫލުކޮށްފިއެވެ.\nގެންމިސްކިތަކީ ކުރީޒަމާނުގައި ޢީދުނަމާދާއި ހުކުރުނަމާދު ކުރި މިސްކިތެވެ. ރަށުތެރޭގެ މިސްކިތްތަކަށް ޢީދުނަމާދާއި ހުކުރުނަމާދު ކުރުން ބަދަލުވީ އަލްއަމީރު އިބްރާހިމް ފާމުލަދޭރި ކިލެގެފާނު (1760- 1828މ.) އަވަހާރަވުމަށްފަހުގައެވެ.\nގެންމިސްކިތާއި އިންވެގެން އޮތް ގެންމިސްކިތު ވެވަކީމެސް ފުވައްމުލަކުގެ ޤަދީމީ ބިނާތަކުގެ ތެރޭގައި ހިމެނޭ ބިނާއެކެވެ. މި ވެޔޮ ހަދާފައި ހުންނަނީ މަތިން ފެށިގެން ވެލިގާ ނުވަތަ އާނު ކަނޑައިގެންނެވެ.\nގެންމިސްކިތު ޒިޔާރަތަކީ އިހުޒަމާނުގައި ނަދުރުބުނެ އުޅުނު ޒިޔާރަތުގެ ތެރެއިން ޒިޔާރަތެކެވެ. މިޒިޔާރަތް ބިނާކުރެވިފައިވަނީ ވެލުގަލުން ނުވަތަ އާނުކަނޑައިގެންނެވެ. މިޒިޔާރަތުގެ ތެރޭގައި2މަހާނަ އެބަހުއްޓެވެ. ޒިޔާރަތުގެ އެތެރެއިން ވައަތްފަރާތުގައިވާ މަހާނާގައި ފަސްދާނު ލެވިފައިވަނީ ފުވައްމުލަކު މީހުންނަށް އިސްލާމްދީނަށް ގޮވައިލެއްވުމުގެ މަތިވެރި މަސައްކަތް ކުރެއްވި އަލްޙާފިޒު އަބޫބަކުރު ނާއިބު ކަލޭގެފާނު ކަމުގައި ކާބަފައިންގެ ޒަމާނުއްސުރެ އަންނަނީ ބުނަމުންނެވެ. ޒިޔާރަތުގައިވާ އަބޫބަކުރު ނާއިބު ކަލޭގެފާނުގެ ބައްޕާފުޅު ނިސްބަތްވެ ވަޑައިގަންނަވަނީ ފުވައްމުލަކަށް ކަމުގައިވެއެވެ. އަބޫބަކުރު ނާއިބުކަލޭގެފާނުގެ މަހާނަފުޅު ކަމުގައި ބުނެވޭ މަހާނައާއި ދިމާލުން ޒިޔާރަތުގެ ބޭރުގައި ހިރިގަލެއް ވަޅުލާފައި ވެއެވެ. މިއީ އެދުވަސްވަރު ކީރިތި ޤުރުއާން ހިތުދަސް ޙާފިޒުން ވަކިކުރުމަށްޓަކައި ކޮށްއުޅުން ކަމެކެވެ.


India ge eki kankolhuthakun mi meehaa ah vazeefaa dheyn gulhanee!\nއިންޑިއާގެ އެކި ކަންކޮޅުތަކުން މި މީހާއަށް ވަޒީފާ ދޭން ގުޅަނީ!\nގޭގެއަށް ގޮސް މަސައްކަތް ކޮށްދޭ އިންޑިއާގެ ޕޫނޭއަށް ނިސްބަތްވާ އަންހެނެއް ކަމަށްވާ، ގީތާ ކާލޭ އަށް ވަޒީފާ ދިނުމަށް އިންޑިއާގެ އެކި ސަރަހައްދުތަކުން އޭނާއަށް ގުޅަން ފަށައިފި އެވެ.\nމިމީހާއަށް ވަޒީފާ ދިނުމަށް މީހުން ގުޅަން ފަށާފައި މިވަނީ އޭނާގެ ބިޒްނަސް ކާޑު ސޯޝަލް މީޑިއާއަށް އާންމުކުރުމުންނެވެ.\nސޯޝަލް މީޑިއާގައި މި މީހާގެ ވާހަކަތައް ހިއްސާކުރީ އަސްމީތާ ޖަވްދެކާރު ނަމަކަށް ކިޔާ މީހެކެވެ.\nއެގޮތުން ފޭސްބުގައި އަސްމީތާ ކުރި ޕޯސްޓުގައި ވަނީ މަސައްކަތު މީހާ އާއި އެ މީހާ މަސައްކަތް ކުރަންދާ ގެއެއްގެ ވެރިއެއް ކަމަށްވާ ދަނަޝްރީ ޝީންޑޭގެ ވާހަކަތައް ވަރަށް ތަފްސީލުކޮށް ކިޔައިދީފަ އެވެ. އަދި ބުނީ ދަނަޝްރީ ވަޒީފާގައި އުޅުމަށްފަހު ގެއަށް އެނބުރި އައިރު އޭނާގެ މަސައްކަތު މީހާގެ މޫނުމަތިން ފެނިގެން ދިޔައީ އުދާސްކަން ކަމަށެވެ.\nއެކަމާ ގުޅިގެން ސުވާލުކުރުމުން އެމީހާ މަސައްކަތް ކުރަންދާ އެހެން ގެއަކުން އޭނާއަށް އިތުރަށް މަސައްކަތް ނުދޭން ނިންމައިފައިވާ ކަމަށާއި އޭގެ ސަބަބުން މަހަކު އެ ގެއިން ލިބޭ 4000 ރުޕީސް ނުލިބޭނެ ކަމަށް ބުނި ކަމަށް ބުންޏެވެ.\nއެއާއެކު އެމީހާގެ ތަކުލީފުތަކަށް ލުއެއް ހޯދައިދިނުމަށް ދަނަޝްރީ ނިންމީ އޭނާގެ އޮފީހުގައި މަސައްކަތް ކުރާ މީހަކު ލައްވާ އޭނާއަށް ބިޒްނަސް ކާޑެއް ހަދައިދިނުމަށެވެ.\nއެގޮތުން އޭނާއަކީ ކާކު ކަމާއި އުޅެނީ ކޮން ސަރަހައްދެއްގައި ކަން އަދި މަސައްކަތަށް ނަގާ އަގާއި ގުޅޭނެ ނަމްބަރު އޭގައި ލިޔެ އާދައިގެ ރީތި ބިޒްނަސް ކާޑެއް ފަރުމާ ކޮށްދިނެވެ. އަދި 100 ޕްރިންޓް ނެގުމަށްފަހު އެ ސަރަހައްދުގައި އުޅޭ އެކި ގެތަކަށް ވަނީ ބަހާލާފަ އެވެ. އެއާއެކު ހީކުރި ވަރަށް ވުރެ ބޮޑަށް އެމީހާއަށް އިތުރު ވަޒީފާގެ ފުރުސަތުތައް ލިބުނެވެ.\nސޯޝަލް މީޑިއާގައިވެސް އެ ކާޑު ވައިރަލްވެ އިންޑިއާގެ އެކި ސަރަހައްދުތަކުން އެމީހާއަށް މިވަނީ ގުޅަން ފަށާފަ އެވެ. އެގޮތުން އެމީހާއަށް ވަޒީފާ ދިނުމަށް މީހުން ގުޅާވަރުން ފޯނު ރިންގުވުން ނުހުއްޓޭ ކަމަށްވެ އެވެ.


Fathuruverin Bunany Bikini Laigen Ulheny Aee Mana Kameh Kan Neygethy Kamah!\nފަތުރުވެރިން އާއްމުތަނެއްގައި ބިކިނީ ލައިގެން ހިގާފައި ދަނިކޮށް ނަގާފައިވާ ފޮޓޯއެއް———ފޮޓޯ: ސޯޝަލް މީޑިއާ\nފަތުރުވެރިން ބުނަނީ ބިކިނީ ލައިގެން އުޅެނީ އެއީ މަނާކަމެއްކަން ނޭނގޭތީ ކަމަށް\n09 ޖެނުއަރީ 2022 - 13:39:23\nއާ އަހަރަކަށް މަރުހަބާ ކީ އިރު ދުނިޔެއަށް ކުރިމަތިވި ބަލިމަޑުކަމާ އެކު ވެސް ރާއްޖޭގެ ފަތުރުވެރިކަމުގެ ސިނާއަތު އޮތީ ފެނުމަތީގަ އެވެ. ކަނޑައެޅި ހުރިހާ ޓާގެޓުތަކެއް ފުރިހަމަކޮށް އާ އަހަރަކާއި ބައްދަލުކުރި އިރު އޮތީ ފަތުރުވެރިކަމުގެ ރަން ޒަމާނެއް ފެންނަން ފަށާފަ އެވެ. އެހެން ނަމަވެސް ހަމަ އެއާ އެކު ރާއްޖެ ފަދަ އިސްލާމީ ގައުމަކާ ނުގުޅޭ އެތައް މަންޒަރެއް މި ފަތުރުވެރިކަމުގެ ތެރެއިން ރަށްފުށުން ވެސް ދިއައީ ފެންނަމުންނެވެ.\nފަތުރުވެރިން ބިކިނީގައި އާއްމުން ދިރިއުޅޭ ސަރަހައްދުތަކުގައި އެއްވެސް ބިރެއްނެތި އަމާންކަމާ އެކު ހިނގާލާފައި ދަނީ އެވެ. ކްރިސްމަސް ފާހަގަ ކުރަނީ އެވެ. މިފަދަ އެތައް މަންޒަރެކެވެ.\nފަތުރުވެރިން ރަށުތެރޭ އުޅޭއިރު ނިވާކަން ކުޑަ ހެދުން އެޅުން އިތުރުވާތީ އެކަން ހުއްޓުވަން އެންމެ ފުރަތަމަ އިސްނެގި ރަށަކީ އއ. ތޮއްޑޫ އެވެ. އެރަށުގައި ވެސް އެފަދަ މަންޒަރުތައް ފެންނަ މިންވަރު ދުވަހެެއް ދުވަހަކަށް އިތުރުވަމުން ގޮސް އެންމެ ފަހުން ރައްޔިތުންގެ ޝަކުވާތައް ވެސް އިތުރުވަމުންދިޔަ އެވެ. އެހެންކަމުން މިމަހުގެ ހަތަރު ވަނަ ދުވަހު، ކައުންސިލުގެ ފަރާތުން އެކަން ހުއްޓުވުމުގެ ގޮތުން ރަށުގެ އެކި ތަންތަނުގަ އާއި، ގެސްޓު ހައުސްތަކުގައިވެސް ނޯޓިސް ހަރުކުރި އެވެ.\nނިވާކަން ކުޑަ ހެދުން އަޅައިގެން ފަތުރުވެރިން އުޅޭ މައްސަލަ އާ މެދު "ސީއެންއެމް" އާ ވާހަކަ ދައްކަވަމުން އެރަށު ކައުންސިލުގެ ރައީސް އަހްމަދު ކަރަމް ވިދާޅުވީ، ހަގީގަތުގައި އެކަން ބެލިބެލުމުން ފާހަގަކުރެވުނީ ފަތުރުވެރިން އެކަން ކުރަނީ އެވަރުގެ ހޭލުންތެރިކަމެއް ނެތުމުން ކަމަށެވެ.\n"ފަތުރުވެރިން ގާތުގައި އެއީ މަނާކަމެއްކަމަށް ބުނީމަ ހަމަ ވަގުތުން އެކަން ރަނގަޅު ކުރޭ. އަސްލު ގިނަ ފަތުރުވެރިން ބުނަނީ އެކަން އެގޮތަށް ކުރަނީ އެއީ މަނާކަމެއްކަން އެމީހުންނަށް ނޭނގޭތީ ކަމަށް. އެހެން ވީމަ އަޅުގަނޑު ދެކެނީ ހޭލުންތެރި ކުރުވުން އެއީ އަޅުގަނޑުމެން ކުރަންޖެހޭ އަޅުގަނޑުމެންގެ ޒިންމާއެއްގެ ގޮތުގައި. އޭރުން އިރާދަކުރެއްވިޔާ މިކަން ހުއްޓޭނެކަމުގެ ފުރިހަމަ ޔަގީންކަން އެބައޮތް،" އަހްމަދު ކަރަމް ވިދާޅުވިއެވެ.\nތޮއްޑޫ ކައުންސިލުން ދަނީ ފަތުރުވެރިން އުޅޭ ސަރަހައްދުތަކުގައި ނޯޓިސް ހަރުކުރަމުން\nތެދެކެވެ. ހަގީގަތުގައި އެ ފަތުރުވެރިން ރާއްޖެ އަންނަނީ މިތަނުގެ ހިތްގައިމު މާހައުލުގައި ހިތްހަމަ ޖައްސާލާ ޗުއްޓީ ހޭދަކޮށްލުމަށްޓަކަ އެވެ. މުޅި ދުނިޔެއަށް ހުޅުވާލެވިފައިވާ ފަތުރުވެރިކަމެއްގެ ތެރެއިން މިތަނަަށް އަންނަނީ ހަމައެކަނި އިސްލާމީ މިންގަނޑުތައް އެނގޭ ނުވަތަ އެއް ދީނެއްގެ ބަޔެއް ވެސް ނޫނެވެ. އެހެންކަމުން މިތަނުގެ ދީނީ މިންގަނޑުތަކާއި، ސަގާފަތް އެމީހުންނަށް ނޭނގުމަކީ ވެދާނެ ކަމެކެވެ. އަދި ކޮންމެ މީހަކު އަންނާނީ ފަތުރުވެރިކަމުގެ ގަވާއިދު އެއްކޮޅުން އަނެއްކޮޅަށް ކިޔައިގެނެއްވެސް ނޫނެވެ. އެހެން ކަމުން މިތަނުގެ މުޖުތަމައުގައި ހިފަހައްޓަންޖެހޭ މިންގަނޑުތައް އެމީހުންނަށް އެގުމަށްވުރެ ގާތީ ނޭނގުމެވެ.\nތަނެއްގައި ކަމެއް ފަށައިގަންނައިރު އެކަމަކާއި ވިދިގެން އަންނަ ގަވާއިދުތަކާއި ގާނޫނުތަކެއް އެކުލަވާލަން ޖެހެނީ އެހެންވެ އެވެ. އަދި އެއްޗެއް އެކުލަވާލާ ގަނޑުތަކެއްގައި ލިޔެވިފައި އޮތަސް ވެސް އެހާ ހިސާބަކުން ނުނިމެވެ. އެކަން ތަންފީޒު ކުރުން އަދި ތަންފީޒުކުރޭތޯ ބެލުން އެއީ ވެސް އޮންނަ ޒިންމާއެކެވެ. އެކަމަށްޓަކައި އެކި ނަންނަމުގައި މީހުން ހަމަޖައްސާފައި ހުންނަންޖެހެ އެވެ. ހުރޭ ވެސް މެއެވެ. މައްސަލައަކީ އެކަން ތަންފީޒު ނުކުރެވުމެވެ. "މަށަކާއި މަށެއް"ވާން ދޫކޮށްލެވުމެވެ.\nއެކަމަކު މުޅި ދިނުޔެއަށް ހުޅުވިގެން ކުރިއަރައިގެންދާ ފަތުރުވެރިކަމެއްގެ ސިނާއަތެއްގެ ތެރެއިން ދިވެހިން ކަހަލަ ދީނީ ރިވެތި އުސޫލުތަކެއް އޮތް ގައުމަކަށް "މަށަކާއި މަށެއް" ނުވަތަ "ގާނޫނަކާއި ގާނޫނެއް" ވެގެން ފަރުޖެއްސޭކަން ނޯންނާނެ ނޫންތޯއެވެ.\nއަދި ސައްތައިން ސައްތަ އިސްލާމީ ގައުމެއްގައި އާއްމުންގެ ތެރޭގައި ބަރަހަނާވެގެން ނުވަތަ ނިވާކަން ކުޑަ ހެދުން އަޅައިގެން ފަތުރުވެރިން އުޅެނީ އެމީހުންނަށް އެތަނުގައި ހިފަހައްޓަން ޖެހޭ މިންގަނޑުތައް ނޭނގިގެން ކަމަށް ވަންޏާ މިއީ ޒިންމާ ނަގަން ތިބޭ މީހުން ވެސް ފައިލްވުމެއް ނޫންތޯއެެވެ.\nރަށްރަށަށް ދާ ފަތުރުވެރިން ނިވާކަން ކުޑަ ފޭރާމުގައި ރަށުތެރޭގައި އުޅޭ ކަމުގެ ޝަކުވާ މިއީ އާ ވާހަކަ އެއް ވެސް ނޫނެވެ. ފަތުރުވެރިން މީހުން ދިރިއުޅޭ ސަރަހައްދުތަކުގައި އުޅޭ އިރު ފޭރާން އަޅަން ޖެހޭ މިންގަނޑު ގަވާއިދުގައި ބަޔާންކޮށްފައި އޮންނައިރު، މި މިންގަނޑުތައް ދަށްވެގެން 2019 ވަނަ އަހަރު ވެސް އާއްމުންގެ ޝަކުވާތައް ބޮޑުވިއެވެ.\nއެ ފަހަރު ވެސް ޓޫރިޒަމް މިނިސްޓްރީން ބުނެފައިވަނީ އެ ގަވާއިދު ފަތުރުވެރިންނަށް ކިޔައިދޭން ޖެހޭ ކަމަށާއި ގެސްޓްހައުސްތައް ހިންގާ ފަރާތްތަކުން އެކަންކަމަށް ރިއާޔަތް ކުރަންޖެހޭނެ ކަމަށެެވެ. އަދި އެ މިންގަނޑުތަށް ހުރިހާ ފަރާތްތަކުން ވެސް ފަތުރުވެރިންނަށް އިންފޯމްކޮށްދީ، އެ މިންގަނޑުތައް ފޮލޯ ކުރުވުމަށް އެފަހަރު އިލްތިމާސް ކުރިއެވެ.\nގެސްޓްހައުސް ވިޔަފާރި ހިންގާ ބައެއް ރަށްރަށުގައި ފަތުރުވެރިންނަށް ހާއްސަ ބީޗު ސަރަހައްދުތައް ހުރެ އެވެ. އެހެން ނަމަވެސް، އެ ސަރަހައްދުތަކުން ބޭރަށް ނިވާކަން ކުޑަ ހެދުމުގައި ފަތުރުވެރިން ނުކުންނާތި އެކަމާ ބައެއް ރަށްރަށުގެ ރައްޔިތުން ހިތްހަމަނުޖެހުން ފާޅު ކުރެ އެވެ.


Lanka hamalaaakee Baghouz ge badhaluhifumeh: IS leader\nއެ ވީޑިއޯގައި ބަޣުދާދީ ބުނެފައި ލަންކާގައި ދިން ބޮމުގެ ހަމަލާތަައް ދިނީ ސީރިއާގެ ބާޣޫޒް ސަރަހައްދު އައިއެސްގެ އަތްދަށުން ހިފުމުން އެކަމުގެ ބަދަލު ހިފަން ކަމަށެވެ.\nމިދިއަ ހަފްތާގެ އާދީއްތަ ދުވަހު ސްރީލަންކާގައި ދިން ބޮމުގެ ހަމަލާތަކަކީ ސީރިއާގެ ބާޣޫޒް ސަރަހައްދު އިސްލާމިކް ސްޓޭޓް (އައިއެސް) ގެ އަތްދަށުން އަތުލުމުގެ ބަދަލުހިފުމެއްކަމަށް، އެ ހަނގުރާމަވެރި ދީނީ ހަރުކަށި ޖަމާއަތުގެ ލީޑަރު ބުނެފި އެވެ.\nއައިއެސް ގެ ލީޑަރު އަބޫ ބަކްރު އަލް ބަޣުދާދީ އާންމުކުރި ވީޑިއޯއެއްގައި އެހެން ބުނެފައިވަނީ، ލަންކާގައި ދިން ބޮމުގެ ހަމަލާތަކަކީ މިދިޔަ މަހު ނިއުޒީލެންޑުގެ ކްރައިސްޓްޗަޗުގައި ހުރި ދެ މިސްކިތަކަށް ދިން ބަޑީގެ ހަމަލާތަކުގެ ބަދަލު ހިފުމެއް ކަމަށް ލަންކާ ސަރުކާރުން ބުނެފައިވަނިކޮށެވެ.\nމީގެ ފަސް އަހަރުކުރިން، ސީރިއާ އާއި އިރާގުގެ ބައެއް ސަރަހައްދުތަކުގައި އައިއެސްގެ ހިލާފަތު އިއުލާންކުރި ފަހުން ބަޣުދާދީ ވީތަނެއް ނޭނގި ތިއްބާ، އައިއެސްގެ އަލް ފުރްގާން ނެޓްވޯކް މެދުވެރިކޮށް ނެރުނު 18 މިނިޓުގެ ވީޑިއޯ ރެކޯޑްކޮށްފައި ވަނީ ކޮން އިރަކު ކަމެއް ނޭނގެ އެވެ. ނަމަވެސް އައިއެސް އިން ބުނެފައި ވަނީ އެ ވީޑިއޯ ރެކޯޑްކޮށްފައި ވަނީ އެޕްރީލް މަހު ކަމަށެވެ.\nލަންކާގައި ހަމަލާތައް ދިނުމުގެ ފަހަތުގައިވާ ދީނީ ހަރުކަށި ފިކުރުގެ ޖަމާއަތަށް ބޭރުން އެހީތެރިކަން ފޯރުކޮށްދީފައިވާކަމަށް ބޮޑު ވަޒީރު ރަނިލް ވިކްރަމަސިންހަ ވަނީ ވިދާޅުވެފަ އެވެ. އެގޮތުން، ސީރިއާ އަދި އިރާގުގައި ހަރަކާތްތެރިވާ އިސްލާމިކް ސްޓޭޓް (އައިއެސް) ގެ އަތެއްވާކަމަށް ރަނިލް ވަނީ ތުހުމަތުކުރައްވައިފަ އެވެ.\nއެ ހަމަލާގެ ފަހަތުގައި ތިބި އިތުރު މީހުން ހޯދުމުގެ އޮޕަރޭޝަންތައް ކުރިއަށްދާއިރު، ގައުމީ ސަލާމާތަށް ނުރައްކަލެއް ކުރިމަތިވެދާނެކަމަށް ބުނެ މޫނު ބުރުގާ އެޅައިގެން އުޅުންވެސް މިއަދުން ފެށިގެން ވަނީ މަނާކޮށްފަ އެވެ.\nސީރިޔާ ސްރީލަންކާ އެމެރިކާ + ޓެރަރިޒަމް އިސްލާމިކް ސްޓޭޓް ސްރީލަންކާގެ ބޮމުގެ ހަމަލާ


Local Council in inthikhaabuge hurihaa campaign harakaaithakeh medukandailan MDP in ninmaifi - One Online\n15 ފެބްރުއަރީ 2020، މާލެ، އެމްޑީޕީ "ރަށްވެހި ފަތިސް" ކެމްޕެއިން ފެށުމުގެ ގޮތުން ޕޯސްޓަރު ހަރުކުރުމުގެ ތެރެއިން؛ ރައްޔިތުންގެ މަޖިލީހުގެ ރައީސް ރައީސް ނަޝީދު އަދި ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް -- ވަން ފޮޓޯ: މުހައްމަދު އައުޒަމް\nލޯކަލް ކައުންސިލް އިންތިހާބުގެ ހުރިހާ ކެމްޕޭން ހަރަކާތްތަކެއް މެދުކަނޑައިލަން އެމްޑީޕީން ނިންމައިފި\nއަންނަ އޭޕްރީލް މަހު 18ގައި ބޭއްވުމަށް ފަސްކޮށްފައިވާ ލޯކަލް ކައުންސިލް އިންތިހާބަށް ކެމްޕެއިން ކުރުމުގެ ގޮތުން ސަރުކާރު ހިންގާ މައި ޕާޓީ އެމްޑީޕީން ކުރިޔަށް ގެންދާ ހުރިހާ ކެމްޕެއިން ހަރަކާތްތަކެއް މެދުކަނޑާލުމަށް އެ ޕާޓީން ނިންމައިފިއެވެ.\nކެމްޕެއިން ހަރަކާތްތައް މެދުކަނޑާލަން ނިންމިކަމަށް އެމްޑީޕީގެ ވެބްސައިޓުގައި އިއުލާނުކޮށްފައިވަނީ އިއްޔެއެވެ. އެމްޑީޕީން މިގޮތަށް ނިންމީ، ރާއްޖެއިން ކޮވިޑް 19 ފެނުމާއި ގުޅިގެން ރާއްޖޭގައި އާންމު ސިއްހަތުގެ ކުއްލި ނުރައްކަލުގެ ހާލަތު އިއުލާނުކުރުމުން، ގައުމާ މުހާތަބުކޮށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ދެއްވި އިރުޝާދުގެ މަތިން ކަމަށް އެ ޕާޓީން ބުނެއެވެ. އަދި ރައީސް ސޯލިހު ދެއްވި އިރުޝާދު ތަކަށް އެޕާޓީން މަރުހަބާ ކިޔާކަމަށް އެމްޑީޕީން ބުނެއެވެ.\nކޮވިޑް 19ގެ ސަބަބުން ކުރިން އޭޕްރީލް ހަތަރެއްގައި ބޭއްވުމަށް ނިންމާފައި އޮތް އިންތިހާބު އެޕްރީލް 18 އަށް ފަސް ކުރުމުން ނުކުންނަ އެހެން ނަތީޖާއެއް ވެސް އެބަ އޮތް ކަމަށް އެމްޑީޕީން ވަނީ ފާހަގަކޮށްފަ އެވެ. އެއީ މިހާރަށް ކެންޑިޑޭޓުންނަށް ކެމްޕެއިން ކުރުމުގެ ފުރުސަތު ބަންދުވެފައި ވުމުން އިންތިހާބާއި ދެމެދަށް ކެމްޕެއިން ކުރުމަށް ކެންޑިޑޭޓުންނަށް ލިބޭނީ ހަ ދުވަސް ކަމަށް ވާތީ ކަމަށް އެމްޑީޕީން ބުނެއެވެ.\nމިއީ ކެންޑިޑޭޓުން އިންތިހާބަށް ކެމްޕެއިން ކުރުމަށް އެކަށީގެންވާ މުއްދަތެއް ނޫން ކަމަށް އެމްޑީޕީން ފާހަގަ ކުރެއެވެ. އަދި މިއީ ކެންޑިޑޭޓުންގެ ކެމްޕެއިނަށް ދިނުމަށް ގާނޫނުގައި ލާޒިމުކޮށްފައިވާ މުއްދަތައް ވުރެ ކުރު މުއްދަތެއް ކަމަށް އެމްޑީޕީން ބުނެއެވެ. ގާނޫނުގައި ބުނާ މުއްދަތު ކެންޑިޑޭޓުންނަށް ލިބޭނެކަން ކަށަވަރުކޮށްގެން ލޯކަލް ކައުންސިލްގެ އިންތިހާބު ބޭއްވުމަށް އެމްޑީޕީން ގޮވާލާފައި ވެއެވެ.\nގުޅޭ ޓެގު ލޯކަލް ކައުންސިލް އިންތިޚާބު ކޮވިޑް 19 އެމްޑީޕީ އިލެކްޝަންސް ކޮމިޝަން ލާމަރުކަޒީ ނިޒާމް


Youth championship ge furathama match Eagles ah | Mihaaru\nޔޫތު ޗެމްޕިއަންޝިޕުގެ ފުރަތަމަ މެޗު އީގަލްސް އަށް\n23 ޑިސެމްބަރ 2017 - 08:322comments\nއެފްއޭއެމުން 21 އަހަރުން ދަށުގެ ކުޅުންތެރިންނަށް ހާއްސަކޮށްގެން ބާއްވާ ޔޫތު ފުޓްބޯޅަ މުބާރާތުގެ ފުރަތަމަ މެޗުން ގދ. ތިނަދޫ އަތުން މިދިޔަ ދެ އަހަރުގެ ޗެމްޕިއަން ކްލަބް އީގަލްސް 1-0 އިން މޮޅުވެއްޖެ އެވެ.\nއިއްޔެ ހަވީރު ގަލޮޅު ދަނޑުގައި ކުޅުނު މި މެޗުގައި އީގަލްސްގެ ހަމައެކަނި ލަނޑު 16 ވަނަ މިނެޓުގައި ޖެހީ މުހައްމަދު ނާއިމެވެ. މި މުބާރާތުގެ ތަށި މިލްކު ކުރުމުގެ ވިސްނުމުގައި ނުކުތް އީގަލްސް އިން ވަނީ ދާދި ފަހުން ނިމުނު އެފްއޭ ކަޕްގައި އެ ޓީމުގެ ޔޫތު ޓީމު ބައިވެރިކޮށްފަ އެވެ. އަހުމަދު ޝާކިރު (ޝާކިއްޓެ)ގެ ކޯޗުކަމުގައި ކުޅުނު އީގަލްސް ޓީމު އެ މުބާރާތުގެ ކުއާޓާ ފައިނަލުގައި ބަލިވީ ސީޒަނުގެ އެންމެ ކާމިޔާބު ޓީމު ނިއު ރޭޑިއަންޓް އަތުންނެވެ.\nތިނަދޫ ޓީމުގެ ކޯޗަކީ ފުރަތަމަ ޑިވިޝަނުގެ ގިނަ ޓީމުތަކަށް ކުޅެފައިވާ ތަޖުރިބާކާރު ކުޅުންތެރިޔާ އަހުމަދު ނިޔާޒް (ނިޔާ) އެވެ. ނިޔާ އަކީ މި ފަހަރު އުރީދޫ ދިވެހި ޕްރިމިއާ ލީގުގައި ވާދަކުރި ތިނަދޫ ޓީމުގެ ވެސް ކުޅުންތެރިޔެކެވެ.\nތިނަދޫ އާއި އީގަލްސްގެ އިތުރުން މި ފަހަރުގެ މުބާރާތުގައި ވާދަކުރަނީ މާޒިޔާ އާއި ޔުނައިޓެޑް ވިކްޓަރީ އެވެ. މިއަދު ހަވީރު ބައްދަލުކުރާނީ މި ދެ ޓީމެވެ. ކޮންމެ ޓީމެއް ކޮންމެ ޓީމަކާ އެއް ފަހަރު ބައްދަލުކުރުމަށް ފަހު ފައިނަލަށް ހޮވޭނީ އެންމެ ގިނައިން ޕޮއިންޓު ހޯދާ ދެ ޓީމެކެވެ.


Dhuniyeyge Enme Cute Kuhthaa Maruvejje\nފޭޑި / އެހެނިހެން\nދުނިޔޭގެ އެންމެ "ކިއުޓް" ކުއްތާ މަރުވުން--\n20 ޖެނުއަރީ 2019 1 ކޮމެންޓް\nދުނިޔޭގެ އެންމެ "ކިއުޓް" ކުއްތާ މަރުވެއްޖެ\nދުނިޔޭގެ އެންމެ "ކިއުޓު" ކުއްތާ އުމުރުން 12 އަހަރުގައި މަރުވެއްޖެ އެވެ.\nމިދިޔަ ހުކުރު ދުވަހުގެ ހެނދުނުގެ ވަގުތެއްގައި "ބޫ" ނަން ދީފައިވާ އެ ކުއްތާ މަރުވެފައިވާކަން އޭތީގެ ވެރިފަރާތުން ވަނީ އެ ކުއްތާގެ 16 މިލިއަނަށް ވުރެ ގިނަ ފޭސްބުކް ފޮލޯވަރުންނަށް ހިއްސާކޮށްފައެވެ. ބޫ މަރުވެފައި މިވަނީ އޭތީގެ އެންމެ ގާތް "ބަޑީ" ވެސް މިދިޔަ އަހަރު މަރުވެފައި ވަނިކޮށެވެ.\nއެމެރިކާއަށް ނިސްބަތްވާ މީހަކު ގެންގުޅޭ އެކުއްތާ މަރުވި ހަބަރު އޭތީގެ ފޮލޯވަރުންނަށް ހިއްސާކޮށް އެމީހާ ބުނީ، ބަޑީގެ މަރަށް ފަހު "ބޫ"އަށް ހިތުގެ މައްސަލަތަކެއް ކުރިމަތިވި ކަމަށެވެ. އަދި ބޫ މަރުވީ އެކަމުގެ ސަބަބުން ކަމަށް ބެލެވޭ ކަމަށެވެ.\nބޫގެ ނަމުގައި ފޭސްބުކް ޕޭޖެއް ހަދައި އޭތީގެ ގިނަ ވީޑިއޯތަކެއް ވެރިފަރާތުން ވަނީ ހިއްސާކޮށްފައެވެ. އަދި އޭތީގެ ކުއްލި މަރާއެކު ފޮލޯވަރުންނަށް ސިހުމެއް ގެނުވާފައިވާއިރު އެއީ ގިނަ ބައެއްގެ މޫނުމައްޗަށް ހިތުންވުމެއް ގެނުވާފައިވާ ކުއްތާއެއް ކަމަށް ފޮލޯވަރުން ބުނެއެވެ.\nބޫއަށް ވަނީ ތަފާތު ފޮތްތަކުން ވެސް ފެނިލުމުގެ ފުރުސަތު ލިބިފައެވެ. އެގޮތުން 2011 ވަނަ އަހަރު ނެރުނު "ބޫ: ދަ ލައިފް އޮފް ދަ ވޯލްޑްސް ކިއުޓެސްޓް ޑޯގް" ހިމެނެއެވެ.\nއަހަރެން ހާދަ މިސްވޭ މިކުއްތާ. ކުއްތާއަކީ ވަރަށް ލޯބި، އަދި އެހާ ރަގަޅު ޖަނަވާރެއް


ނިއު ޒީލެންޑުގެ މިސްކިތްތަކަށް ހަމަލާދިން މީހާ ދައުވާތަކަށް އިއުތިރާފް ވެއްޖެ – Haftha\nTue,7July, 2020, 10:49 pm\nނިއު ޒީލެންޑުގެ މިސްކިތްތަކަށް ހަމަލާދިން މީހާ ދައުވާތަކަށް އިއުތިރާފް ވެއްޖެ\nނިއު ޒީލެންޑުގެ ކްރައިސްޓްޗާޗް ދެ މިސްކިތަކަށް ވަދެ ބަޑިން ހަމަލާދީ އެތައް ބަޔަކު މަރާލި މީހާ، އޭނާގެ މައްޗަށް ކުރާ ދައުވާތަކަށް އިއުތިރާފު ވެއްޖެއެވެ.\nއޮސްޓްރޭލިއާގެ ބްރެންޓަން ޓެރަންޓް ވަނީ އޭނާގެ މައްޗަށް އުފުލި ގަސްތުގައި މީހަކު މެރުމުގެ 51 ދައުވާ އާއި ގަސްތުގައި މީހަކު މަރަން އުޅުމުގެ 40 ދައުވާ އަދި ޓެރަރިޒަމްގެ އަމަލެއް ހިންގުމުގެ އެއް ދައުވާއަށް ވެސް އިއުތިރާފް ވެފައެވެ.\nއޭނާ އެ ހުރިހާ ދައުވާއަކަށް އިއުތިރާފް ވެފައިމިވަނީ މީގެ ކުރިން އެ ދައުވާތަކަށް އިންކާރު ކުރުމަށްފަހުއެވެ. އަދި ދައުވާތަކަށް އިއުތިރާފް ވުމުން އޭނާގެ މައްޗަށް ދައުވާ ސަބިތުވެފައިވާ ކަމަށް ކްރައިސްޓްޗާޗް ހައިކޯޓުގައި މައްސަލަ ބައްލަވާ ފަނޑިޔާރު ވަނީ ނިންމަވައިފައެވެ.\nއެ މައްސަލައިގައި ޓެރަންޓުގެ މައްޗަށް ހުކުމް ކުރާނެ ދުވަހެއް އަދި ކަނޑަޅާފައެއް ނުވެއެވެ.\nނަމަވެސް ދެން އޮންނަ އަޑުއެހުމަކަށް ކޯޓަށް ހާޒިރުކުރަންދެން ބަންދުގައި ބެހެއްޓުމަށް ވަނީ ނިންމައިފައެވެ. އޭނާ ދެން ކޯޓަށް ހާޒިރު ކުރާނީ އަންނެ މެއި މަހުގެ އެއް ވަނަ ދުވަހުއެވެ.\nކްރައިސްޓްޗާޗުގެ ނޫރު މިސްކިތަށާއި ލިންވުޑް އިސްލާމިކް ސެންޓަރަށް މިދިޔަ އަހަރުގެ މާޗް 15 ގައި ދިން ހަމަލާގައި 50 މީހަކު މަރުވެ، 49 މީހަކަށް އަނިޔާވިއެވެ. އަދި ހަމަލާއަށްފަހު ނިއު ޒިލެންޑުންގައި ވަނީ ބަޑި ގެންގުޅުމުގެ ހަރުކަށި ގާނޫނުތަކެއް ހަދައިފައެވެ.


Furathama mubaaraathun Nizambe ah ummeedhu | Mihaaru\nމާލެ: 28 ޖޫން 2016، ދިވެހި ޕްރިމިއާ ލީގުގައި ޓީސީ އާއި މާޒިޔާ ބައްދަލުކުރި މެޗުގެ ތެރެއިން . މި މެޗު 3-2 ގެ ނަތީޖާއަކުން ކާމިޔާބު ކުރީ ޓީސީ ސްޕޯޓްސް. ފޮޓޯ: ނިޝާން އަލީ/މިހާރު\nފުރަތަމަ މުބާރާތުން ނިޒާމްބެ އަށް އުއްމީދު\n02 ޖެނުއަރީ 2020 - 10:055comments\nރާއްޖޭގެ މަޝްހޫރު ކޯޗު މުހައްމަދު ނިޒާމް (ނިޒާމްބެ) ބަންގްލަދޭޝްގެ ސައިފް ސްޕޯޓިން ކްލަބާ ހަވާލުވެ، ކުރިމަތިލި ފުރަތަމަ މުބާރާތް ކަމަށްވާ ބަންގްލަދޭޝްގެ ފެޑެރޭޝަން ކަޕުގެ ކުއާޓާ ފައިނަލުން ބަލިވިޔަސް އޭނާ ހުރީ ފަސް އެނބުރި ނުބަލައި ކުރިއަށް ދިއުމުގެ ބޮޑު އުއްމީދެއްގަ އެވެ.\nގައުމުން ބޭރުގެ ވަރުގަދަ ލީގަކަށް ދިޔަ ފުރަތަމަ ދިވެހި ކޯޗުގެ ގޮތުގައި ނިޒާމްބެ ސައިފްއާ ހަވާލުވީ އެ ޓީމުން އޭނާއާ މެދު އޮތް އިތުބާރު ބޮޑުކަމުންނެވެ. ނިޒާމްބެ އަކީ ސައިފަށް ކޯޗުކޮށްދޭ އޭޝިއާގެ ފުރަތަމަ ކޯޗެވެ. މީގެ ކުރިން އެޓީމަށް މުޅިން އިރުޝާދުދިނީ ޔޫރަޕްގެ ކޯޗުންނެވެ.\nފެޑެރޭޝަން ކަޕްގެ ފުރަތަމަ މެޗުން ސައިފް ވަނީ ރަހުމަތުގަންޖާ ލަނޑެއް ނުޖެހި އެއްވަރުވެފަ އެވެ. އެކަަމަކު ދެ ވަނަ މެޗުން ޝެއިހް ޖަމާލް ޑީސީ އަތުން 3-1 އިން މޮޅުވެ ގްރޫޕް އެއް ވަނަ ޓީމުގެ ގޮތުގައި ކުއާޓާ ފައިނަލަށް ދިޔަ އެވެ. މިދިޔަ އަހަރުގެ ފެޑެރޭޝަން ކަޕްގެ ކުއާޓާ ފައިނަލުން ސައިފް ކެޓީ ޝެއިހް ޖަމާލް އަތުން ބަލިވެގެންނެވެ. މި އަހަރުގެ ކުއާޓާ ފައިނަލުގައި ނިޒާމްބެ އިރުޝާދުގެ ދަށުން ކުޅެ ސައިފް ކުއާޓާގައި ބަލިވީ ބަންގްލަދޭޝް ޕޮލިސް އެފްސީ އަތުން 3-1 އިންނެވެ.\nނިޒާމްބެ "މިހާރަ"ށް ބުނީ ކުއާޓާ މެޗުން ބަލިވީ ކުޅުންތެރިންނަށް ފަސޭހަކޮށްލެވިގެން ކަމަށާއި އެކަމަކު ދެ ވަނަ ހާފުގައި މެޗު ޑޮމިނޭޓްކޮށްގެން ކުޅުންތެރިން ދެއްކި ކުޅުން ފާހަގަކުރާނެ ކަމަށެވެ.\n"މިއީ އުނދަގޫ މަސައްކަތެއް. މި ތަނުގައި ގިނަ ބަޔަކު ގަބޫލުކުރަނީ ޔޫރަޕްގެ ކޯޗުންނަށް. އަހަރެން މިތަނުގައި މަސައްކަތް މިކުރަން ޖެހެނީ މިހެން ހުރި ވަރަށް ގިނަ ކަންތައްތަކާ ދެކޮޅަށް. މިއީ ދެކުނު އޭޝިއާގެ ކޯޗުންނަށްޓަކައި ވެސް ވަރަށް ވިސްނުންތެރިކަމާ އެކު ރަނގަޅަށް ކުރަން ޖެހޭ މަސައްކަތެއް،" ނިޒާމްބެ ބުންޏެވެ.\nސައިފް ޕްރެކްޓިހެއްގެ ތެރެއިން ނިޒާމްބެ ބުނެދެނީ. -- ފޮޓޯ: ސައިފް ސްޕޯޓިން\nޓީސީ ސްޕޯޓްސް ކްލަބް ގޮވައިގެން 2017 ވަނަ އަހަރު ބަންގްލަދޭޝްގައި އޮތް ޝެއިހް ކަމާލް ކަޕް ޗެމްޕިއަންކަން ހޯދި ނިޒާމްބެ ސައިފާ ހަވާލުވުމުގެ ކުރިން ބަންގްލަދޭޝްގެ ކްލަބެއް އަތުން ބަލިނުވެ އެވެ. ނިޒާމްބެގެ ކޯޗުކަމުގައި ޓީސީން ވަނީ އޭއެފްސީ ކަޕްގެ ޕްރިލިމިނަރީ ކޮލިފައިންގައި 2018 ވަނަ އަހަރު ސައިފް ބަލިކޮށްފަ އެވެ. ސައިފްއާ ހަވާލުވެ ފެޑެރޭޝަން ކަޕްގެ ކުއާޓާ ފައިނަލުން ބަލިވިއިރު، މިއީ ބަންގްލަދޭޝްގެ ކްލަބެއް އަތުން ނިޒާމްބެ އަށް ލިބުނު ފުރަތަމަ ނާކާމިޔާބެވެ. އެކަމަކު އޭނާ ހުރީ މާ ވަރުގަދަ އަޒުމެއްގަ އެވެ.\n"އިންޝާﷲ. އަހަރެން އަމިއްލަ ގައުމުގައި ވެސް ކާމިޔާބު ލިބުނު. މިއީ އަހަރެން ބޭރު ގައުމެއްގައި ބޭރު ޓީމެއް ގޮވައިގެން ކާމިޔާބު ހޯދަންވީ ފަހަރު. މިތަނުގައި ހުރިހާ ފޯކަސް އެއް ބަހައްޓައިގެން ބޭނުމީ މޮޅުވާން. މިއީ ފަސޭހަ ވަޒީފާއެއް ނޫން. މިއީ ނުވާނެ ކަމެއް ވެސް ނޫން،" ރާއްޖޭގެ މޮޅު ކޯޗުގެ މަގާމު ދެ ފަހަރެއްގެ މަތިން ހޯދި ނިޒާމްބެ ބުންޏެވެ.\nވާދަވެރި ދެ މެޗުގައި ސައިފް މިހާތާނަށް ދެއްކި ކުޅުމުގައި ނިޒާމްބެ ބޭނުންވާ ސިސްޓަމަށް މަޑުމަޑުން އެ ޓީމު އަންނަނީ ހޭނެމުންނެވެ. ނިޒާމްބެ ދެކޭގޮތުގައި އޭނާގެ އެ ރޭވުންތައް އެ ޓީމުގައި ވެސް ކާމިޔާބުވާނެ ކަމުގެ އުއްމީދު ބޮޑެވެ.\nތޭރަ ޓީމު ވާދަކުރާ ބަންގްލަދޭޝްގެ ޕްރިމިއާ ލީގު މި މަސް ތެރޭ ފަށާނެ އެވެ. އެންމެ ފަހުން އޭއެފްސީން ނެރުނު ރޭންކިންގައި ބަންގްލަދޭޝްގެ ކްލަބް ފުޓްބޯޅަ ވަނީ ބޮޑު ކުރިއެރުމެއް ހޯދައިފަ އެވެ. އަދި އެ ގައުމުގެ ލީގު ވެސް އަންނަނީ އަހަރަކަށް ވުރެ އަހަރެއް ވަރުގަދަވަމުންނެވެ. ބަންގްލަދޭޝް ލީގު ކުރިއެރުވުމުގައި އިންޑިއާގެ ސުޕަ ލީގު ނަމޫނާ އަކަށް ބަލަ އެވެ.\nއިތުރު ލިޔުންތައް ފުޓްބޯޅަ މުހައްމަދު ނިޒާމް (ނިޒާމްބެ)


ޔޫރޯގެ އެންމެ މޮޅު ކުޅުންތެރިޔާ ޑޮނަރޫމާ ޕީއެސްޖީއަށް\nއިޓަލީގެ އެއްނަމްބަރު ކީޕަރ ޖިއަލޫޖީ ޑޮނަރޫމާ ހިލޭ ޓްރާންސްފާއެއްގެ ދަށުން ފްރާންސްގެ ގަދަބާރެއް ކަމަށްވާ ޕެރިސް ސެންޓި ޖާމެއިން (ޕީއެސްޖީ) އަށް ބަދަލު ވެއްޖެއެވެ.\nއުމުރުން 22 އަހަރުގެ ޑޮނަރޫމާ ކުޅެމުންއައި އިޓަލީގެ އޭސީ މިލާނާއެކު ހަދާފައިވާ އެއްބަސްވުން ނިމިދިޔަ ސީޒަންގެ ނިޔަލަށް ހަމަވެފައިވުމާއި ގުޅިގެން އޭނާ ޕީއެސްޖީއަށް ސޮއިކޮށްފައި މިވަނީ ހިލޭ ޓްރާންސްފާއެއްގައި ފަސް އަހަރު ދުވަހުގެ އެއްބަސް ވުމެއްގެ ދަށުންނެވެ.\nބުދަދުވަހު ޑޮނަރޫމާ ޕީއެސްޖީއަށް ސޮއިކޮށްފައިވާއިރު މި އެއްބަސްވުމުގެ ދަށުން 2026 ވަނަ އަހަރުގެ ޖޫންމަހުގެ ނިޔަލަށް އޭނާ ޕީއެސްޖީގައި މަޑުކުރާނެއެވެ.\nޑޮނަރުންމާ ޕީއެސްޖީއަށް ބަދަލުވުމަށްފަހު ބުނެފައިވަނީ ޕީއެސްޖީފަދަ ބޮޑު ކުލަބަކަށް ގުޅެވުމަކީ ވަރަށް އުފާކުރާ ކަމެއްކަމަށެވެ. އަދި އައު ކުލަބާއިގުޅި ޗެލެންޖާއި ކުރިމަތިލާން އޭނާ ތައްޔާރަށް ހުރިކަމުގައި އޭނާވަނީ ބުނެފައެވެ. އަދި މި ކުލަބާއިއެކު ގިނަ ކާމިޔާބީތަކެއް ހޯދައި ކުލަބުގެ ސަޕޯޓަރުން އުފާކޮށްދޭން އޭނާ ބޭނުންވާ ކަމުގައި ވެސް އޭނާ ވަނީ ބުނެފައެވެ.\nޑޮނަރޫމާ ވަނީ ނިމިދިޔަ ޔޫރޯ ފުޓްބޯޅަ މުބާރާތް އިޓަލީއަށް ކާމިޔާބު ކުރުމުގައި މުހިންމު ދަޢުރެއް އަދާކޮށްފައެވެ. މިގޮތުން އޭނާ ވަނީ ފައިނަލް މެޗުގެ ޕެނަލްޓީ ޝޫޓްއައުޓްގައި އިންގެލްނެޑުން ޖެހި ޕެނަލްޓީތަކުގެ ތެރެއިން ދެ ޕެނަލްޓީ މަތަކޮށްފައެވެ. އެ މުބާރާތުގެ އެންމެ މޮޅު ކުޅުންތެރިއާގެ މަޤާމުވެސް އޭނާ ވަނީ ހޯދާފައެވެ.\nޑޮނަރޫމާ ވަނީ 251 މެޗުގައި މިލާނުގެ ގޯލު ބަލަހައްޓާފައެވެ. ނިމިދިޔަ ސީޒަންގައި މިލާންގެ ގޯލުގައި މޮޅު ކުޅުމެއްދައްކައި ހަތް އަހަރު ފަހު މިލާން ޗެމްޕިއަންސް ލީގަށް ކޮލިފައި ވެގެން ދިޔުމުގައި ވެސް އޭނާގެ ދައުރު ބޮޑެވެ. މިލާން ނިމިދިޔަ ސީޒަން ނިންމާލީ އިޓާލިއަން ސީރިއާގެ ދެވަނަ މަޤާމުގައި އޮވެއެވެ.\nޑޮނަރޫމާ އިޓަލީގެ ސީނިއަރ ޓީމަށް އެންމެ ފުރަތަމަ މެޗެއް ކުޅުނީ އުމުރުން އެންމެ 17 އަހަރުގައެވެ. މިހާތަނަށް އިޓަލީގެ ގައުމީ ޓީމަށް 33 މެޗު އޭނާ ކުޅެދީފައެވެ.\nޑޮނަރޫމާއަކީ އަންނަ ސީޒަނަށް އެ ޓީމުން ފްރީ ޓްރާންސްފާގެ ދަށުން ސޮއި ހޯދި ތިންވަނަ ކުޅުންތެރިޔާއެވެ. މީގެކުރިން ލިވަޕޫލަށް ކުޅުނު ނެދަލެންޑްގެ މިޑްފީލްޑަރ ވައިނަލްޑަމްގެ އިތުރުން ރެއާލް މެޑްރިޑްގެ ކެޕްޓަން ސާޖިއޯ ރާމޯސްގެ ސޮއިވެސް އެ ޓީމުން މިހާރުވަނީ ހޯދާފައެވެ. އަންނަ ސީޒަނަށް ޓީމް ވަރުގަދަ ކުރުމުގެ ގޮތުން ނިމިދިޔަ ސީޒަންގައި އިންޓަ މިލާނަށް އިޓާލިއަން ސީރިއާގެ ތަށި ކާމިޔާބު ކޮށްދިނުމުގައި މޮޅު ކުޅުމެއްދެއްކި ހަކީމީގެ ސޮއިވެސް އެ ޓީމުން ވަނީ ހޯދާފައެވެ.


SunOnline: Makita Brand ge ufehdhun thah thajuribaa kollumun gift pack eh\nމަކިޓާ ބްރޭންޑުގެ އުފެއްދުންތައް ތަޖުރިބާ ކޮށްލުމުން ގިފްޓް ޕެކެއް\nއަހުމަދު މިޒްޔާލް 20 Nov 2021, 11:17\nމޯލްޑިވްސް ލިވިން އެކްސްޕޯ، އެސްޓީއޯ ސްޓޯލްގައި ހުންނަ މަކިޓާ އެކްސްޕީރިއެންސް ޒޯން-- ސަން ފޮޓޯ/ މުހައްމަދު ހައްޔާން\nއެސްޓީއޯއިން ވިއްކާ މަކިޓާ ބްރޭންޑުގެ އުފެއްދުންތައް ތަޖުރިބާ ކޮށްލުމުން އެ ބްރޭންޑަށް ހާއްސަ ގިފްޓް ޕެކެއް ހަދިޔާ ކުރަން ފަށައިފިއެވެ.\nގިފްޓް ޕެކް ހަދިޔާ ކުރަނީ ހުޅުމާލެ ސެންޓްރަލް ޕާކުގައި ކުރިއަށްދާ މޯލްޑިވްސް ލިވިން އެކްސްޕޯގައި ހުންނަ އެސްޓީއޯގެ ސްޓޯލްއަށް ޒިޔާރަތްކޮށް، މަކިޓާ ބްރޭންޑުގެ އުފެއްދުންތައް ތަޖުރިބާ ކުރާ ފަރާތްތަކަށެވެ.\nމިފަހަރުގެ އެކްސްޕޯގައި އެސްޓީއޯގެ ސްޓޯލުން މަކިޓާގެ އިތުރުން ހިޓާޗީ، ނިޕޯން އަދި ކޯނޭ ބްރޭންޑުގެ އުފެއްދުންތައް ބަލައިލެވޭނެއެވެ.\nއެކްސްޕޯ ކުރިއަށްދާ މުއްދަތުގައި އެސްޓީއޯގެ ސްޓޯލަށް ޒިޔާރަތް ކުރާ ފަރާތްތަކުގެ މެދުގައި ކޮންމެ ދުވަހަކު ލަކީޑްރޯއެއް ނެގުމަށް ވެސް ވަނީ ހަމަޖެހިފައެވެ.\n"އެސްޓީއޯ ސްޓޯލަށް ވަދެފައި، އެކަމަށް ހާއްސަ ޓެބްލެޓްގައި ރެޖިސްޓާ ކޮށްލީމަ ބައިވެރިވެވޭނެ. ކޮންމެ ދުވަހަކު ވެސް އެކްސްޕޯ ނިމުނީމަ ލަކީޑްރޯ ނަގާނީ. މި ލަކީޑްރޯގައި ހިޓާޗީ ޓީވީއެއް ކާމިޔާބު ކުރުމުގެ ފުރުސަތު އޮންނާނެ ކޮންމެ ދުވަހަކު ވެސް އެއް ނަސީބުވެރި ފަރާތަށް." އެސްޓީއޯގެ އޮފިޝަލަކު ވިދާޅުވިއެވެ.\nމީގެ އިތުރުން އެސްޓީއޯގެ ސްޓޯލަށް ޒިޔާރަތްކޮށް، ކޯނޭގެ ލިފްޓް ޑިޒައިން އެޕްލިކޭޝަން ތަޖުރިބާ ކުރުމުގެ ފުރުސަތު ވެސް ވަނީ ހުޅުވާލާފައެވެ.\nއެސްޓީއޯގެ ސްޓްރެޓީޖިކް ސޭލްސް މެނޭޖަރު އަބްދުލް މަޖީދު މުހައްމަދު ވިދާޅުވީ އެކްސްޕޯގެ ތެރެއިން ކޯނޭގެ ލިފްޓު ގަންނަން ކޮންފަމޭޝަން ދޭ ފަރާތްތަކަށް؛ ލިފްޓު އިންސްޓޯލް ކޮށްދިނުމުގެ ހިދުމަތް ހިލޭ ލިބޭނެ ކަމަށެވެ.\n"މިތަނަށް އައިސް ލިފްޓު ގަންނަ ބޭފުޅުންނަށް، ބޭނުން ޑިޒައިނެއް ވަގުތުން ފަރުމާ ކޮށްލެވޭނެ. އަދި ފެބްރުއަރީ މަސް ނިމުމުގެ ކުރިން ލިފްޓު ކޮންފާމް ކޮށްލީމަ އިންސްޓޮލޭޝަން ފީ ހިލޭ ކޮށްދެނީ." އޭނާ ވިދާޅުވިއެވެ.\nއެސްޓީއޯއިން ކޯނޭ ލިފްޓު ގަންނަ ފަރާތްތަކަށް 3-4 މަސް ދުވަހުގެ ތެރޭގައި ލިފްޓު ޑެލިވާ ކޮށްދޭއިރު، 30 ދުވަހުގެ ތެރޭގައި އިންސްޓޯލް ކޮށްދޭނެއެވެ.\nމޯލްޑިވްސް ލިވިން އެކްސްޕޯ ކުރިއަށްދާނީ މި މަހުގެ 18، 19 އަދި 20 ވަނަ ދުވަހު، ކޮންމެ ދުވަހަކު ވެސް ހަވީރު 4:00 އިން ރޭގަނޑު 10:00 އާ ހަމައަށެވެ.\nލިވިން އެކްސްޕޯއަކީ 2013 ވަނަ އަހަރުން ފަށައިގެން ރާއްޖޭގައި އަހަރަކު އެއްފަހަރު ބާއްވާ ހަމައެކަނި ރިއަލް އެސްޓޭޓް، ލިވިން އަދި ލައިފްސްޓައިލް އެކްސްޕޯއެވެ.\nމޯލްޑިވްސް ލިވިން އެކްސްޕޯ\nއެސްޓީއޯއިން ޒުވާނުންނަށް ހާއްސަ ތަމްރީނުގެ ފުރުސަތުތަކެއް\nއެސްޓީއޯއިން ޒުވާނުން ތަމްރީނު ކުރަނީ\nއެފްއެސްއެމްއިން ޕެޓްރޯލް ވިއްކުން ކޮންޓްރޯލް ކޮށްފި


ކުރިން އެނގުނުނަމަ (އެގާރަވަނަ ބައި) – Esfiya\nބަދިގެ ތެރޭގައި ރައުނާ އާއި ހައްވަ ރޭގަނޑުގެ ކެއުން ތައްޔާރުކުރުމުގެ މަސައްކަތުގައި އުޅެއެވެ. ރައުނާ ސެލެޑް ހެދުމަށްޓަކައި ކެބެޖު ކޮށަން ހުރިއިރު ހައްވަ ކޮންމެވެސް ކަހަލަ ރިހައެއް ކެއްކުމުގައި މަސްއޫލުވެގެން އުޅެއެވެ. މިސައިބާ ބަދިގެތެރެއަށް އައިސް ވަނީ އެވަގުތުއެވެ.\n“އަލްޔަން ގޭގައި އެބަ އުޅޭތަ؟” މިސައިބާ އެމީހުން ކުރަން ތިބި މަސައްކަތްތައް ބަލާލަމުން އަހާލިއެވެ.\n“ޒީކްގެ ކޮޓަރީގަހެން ހީވަނީ” ޖެހިލުންވެފައި ހުރެ ރައުނާ ބުނެލިއެވެ.\n“ޒީކްގެ ކޮޓަރީގަ އަލްޔަން” މިސައިބާއަށް ރައުނާ ބުނި އެއްޗެއް ގަބޫލުނުކުރެވުމުން ތަކުރާރުކޮށްލިއެވެ. އެއަށްފަހު ޒީކްގެ ކޮޓަރިއާ ދިމާއަށް ހިނގާފައި ދިޔައީ ހިތްހަމަނުޖެހިފައި ހުރެގެންނެވެ. އޭނާގެ ހުރި އެންމެ ދަރިފުޅަށް ޒީކް މަގު އެއޮޅުވާލީ ހާދަ ފަސޭހައިންނޭ ހިތަށް އަރަމުންދިޔައެވެ. ހިތުގައި އުތުރިއަރަމުން ދިޔަ ރުޅިވެރިކަމަށް ބޭރަށް ނުދައްކަވޭތޯ މަސައްކަތް ކުރަމުންގޮސް ޒީކްގެ ކޮޓަރީގެ ދޮރު ހުޅުވާލިއެވެ. ފެންފޮތި އަޅައަޅާއިން އަލްޔަން ފެނުމުން މިސައިބާއަށް ބުނާނެ އެއްޗެއް ނުވިސްނުނެވެ. މީހެއްގެ ހިލަންވެގެން އަލްޔަން ފަހަތަށް އެނބުރި ބަލާލިއިރު މިސައިބާ ހުރިތަން ފެނުމުން ފުންމައިގެން ތެދުވެވުނެވެ.\n“މަންމާ.. މިތާގަ.. ކީއްކުރަނީ” އަލްޔަން އަށް ވާހަކަ ދެއްކުނީ އުނގަދުލުންނެވެ.\n“މިފެންނަނީ ކޮންކަންތައް ގަނޑެއް” މިސައިބާއަށް އެހެން ބުނެވުނީ ތަންކޮޅެއް ބާރަށެވެ.\n“މަންމާ ވީގޮތް ފަހުން ކިޔައިދޭނަން.. ޒީކް ވަރަށް ހުންގަދަ. އަހަރެން ބޭނުމީ މިތާގަ މަޑުކޮށްލަން” ޖެހިލުންވެހުރެ ހިތުގެ އެދުން މަންމަގެ ކުރިމަތީގައި ހާމަކުރިއެވެ.\n“މިކަހަލަ ބަންދުވެފައި ހުންނަ ހޫނުގަދަ ތަނެއްގަ ދަރިފުޅަށް ކެތްވޭތަ؟” މިސައިބާ އަލްޔަން އެތާގައި ބަހައްޓަން ބޭނުން ނުވާފަދައެވެ.\n“މަންމައަށް އަހަރެން މިތާގަ އިންނަން ކަމުނުދަންޏާ ޒީކް ބޮޑު ކޮޓަރިއަކަށް ގެންދަންތަ” އަލްޔަންއަށް މިސައިބާ ހިތުގައިވާ އެތި އެނގުނު ކަހަލައެވެ.\n“އަލްޔަން ކޮންއިރަކު ނިކަމެތިންނާ ދޭތެރޭ މާވިސްނަންފެށީ” މިސައިބާ އެތަނުން ދަމުން ބުނެލިއެވެ. އަލްޔަން ބުނެފި ގޮތެއް ބަދަލު ނުކުރާނެކަން މިސައިބާއަށް އެނގޭތީ އެތާގައި އިތުރަށް މަޑުކުރަން ބޭނުން ނުވީއެވެ.\nރޭގަނޑުގެ ވަގުތައް ފާއިތުވަމުން ދެއެވެ. ގަޑިން ގަޑިއަށް ބޭސްދެމުން ހުން ހުންނަވަރު ބަލަމުން ދިޔައެވެ. ޒީކްއަށް ކޮޅަށް ތެދުވެވޭ ވަރުވުމުން ގަޔަށް ލައްކޮށްލައިގެން އިނދެ ދިޔާ ތަކެތި ބޯންދިނެވެ. ބޮލުގައި ރިއްސާތީ އުޅެން ފެށުމުން ބޯމަސާޖު ކޮށްދިނީ އުފަލުން އިނދެއެވެ. ޒީކްގެ ހިދުމަތުގައި ރޭގަނޑުގެ ހަތަރުދަން ހޭދަކޮށްލީ ނުނިދައި އިނދެއެވެ. ވާނުވާ އެގެން ފެށިޔަށް ޒީކް އަލްޔަންއާ ވާހަކަ ދައްކައެއް ނުހަދައެވެ. އަނގައިން ބުނާނެ ވަރުނެތީ ކަމަށްވެސް ވެދާނެއެވެ. ނަދީމްވެސް ދެތިން ފަހަރު ގުޅާ ޒީކްގެ ހާލުބަލާ ހެދިއެވެ. އަލްޔަންގެ އެހީތެރިކަމާއި އަޅާލުން އެންމެ ފުރިހަމަ ގޮތުގައި ޒީކްއަށް ލިބެމުންދިޔުމުގެ އަސްލަކަށްވީ ހީކުރި ވަރަށްވުރެ އަވަހަށް ޒީކް ގަދަވުމެވެ. އަލްޔަންގެ މި އަމަލުތަކުގެ ސަބަބުން ޒީކް އަލްޔަން އާއި މެދު ދެކެމުން ދިޔަ ގޮތް މުޅިން ބަދަލުވި ކަހަލައެވެ.\nއަރާމު ނިންޖަކުން ނިދިފައިއޮތް ޒީކްއަށް ހޭލެވުނީ ފޯނުގެ ރިންގުގެ އަޑަށެވެ. އޭރު އެނދުގައި ބޯއަޅާލައިގެން ޓައިލްސްތަކުގެ މަތީގައި އިށީދެގެން ފުން ނިންޖެއްގެ ތެރެއަށް ގެއްލިފައި އަލްޔަން އިނެވެ. ޒީކްގެ އެއްއަތުގައި ހިފަހައްޓާލައިގެން އިންއިރު ހީވަނީ ދުވަހަކުވެސް އެއަތުން ދޫކޮށްލަން ބޭނުން ނުވާ ހެނެވެ. ފޯނު ރިންގު ވަމުން ފޮސް ކެނޑުނުއިރުވެސް އަލްޔަންއަކަށް ހެޔެއްނުލެވުނެވެ. ޒީކްއަކަށް ގޮވާލާކަށްވެސް ނުކެރުނެވެ. ޒީކް އެނދުން ތެދުވަން މަސައްކަތްކުރަމުން އަލްޔަންގެ އަތުތެރޭގައިވާ އަތް މަޑުމަޑުން ދަމައިގަންނަން މަސައްކަތްކުރިއެވެ. ޒީކް އަތަށް ގެނައި ހަރާކާތާއެކު އަލްޔަން ނިދީގެ ތެރޭގައި ކުރިއަށް ވުރެވެސް ބާރަށް ޒީކްގެ އަތުގައި ހިފަހައްޓާލިއެވެ.\nހެނދުނުގެ ވަގުތެވެ. ސައިބުއިމަށް އާލިންއާއި މިސައިބާ ކާމޭޒުދޮށުގައި ތިބިއިރު އަލްޔަންއެއް ނުނުކުމެއެވެ.\n“އަލްޔަން ކޮބާ މިއަދު؟” އޮފީހަށް ނިކުންނަން ފެށިފަހުން ކޮންމެ ދުވަހަކު ހެނދުނުގެ ސައިބޮނީ އެންމެން އެކުގައި ކަމަށް ވާތީއެވެ.\n“އަދި ނުހޭލަނީހެން ހީވަނީ” މިސައިބާ ޖަވާބު ދިނީ ފަރުވާކުޑަ ގޮތަކަށެވެ.\n“ވިޔަފާރީގެ ކަމަކު ލަންކާއަށާއި ސިންގަޕޫރަށް ވަރަށް އަވަހަށް ދާން އެބަޖެހޭ. މި ހިތަށް އަރަނީ އަލްޔަން ފޮނުވީމަ ކިހެނެއް ވާނެބާއޭ. އަޅެ މިކަމާ ކީކޭތަ ބުނަނީ” ހޫނު ކަޅުސައިތަށިން އެތި ފޮދެއް ބޯލަމުން އާލިން ބުނެލިއެވެ.\n“އަލްޔަން އަދި ވަރަށް އާވާނެ އެއްނު. އޮފީހަށް ނިކުންނަން ފެށިތާ އަދި މާގިނަ ދުވަހެއް ވީކީވެސް ނޫނެއްނު. މަށަކަށް ނުފެނޭ މިފަހަރު އަލްޔަން ފޮނުވާކަށް” މިސައިބާއަށް ފެންނަ ގޮތް ހާމަކުރިއެވެ.\n“ދެން އަހަރެން ނުގޮސް ނުވީތާދޯމި. ހިނގާ މިސައިބާވެސް މަށާއެކުގަ މިފަހަރު ދާން. ވަރަށް ގިނަ ދުވަސް ވެއްޖެއެއްނު ދެމީހުން އެކަނި ތަނަކަށް ޖައްސާނުލާތާ ދޯ. އެހެންވީމާ މާދަމާ ނޫން އަނެއް ދުވަހުން ފުރާ ގޮތަށް ދަތުރު ހަދަމާ. އެންމެ ރަނގަޅެއްނު” އާލިން އެހެން ބުނެލަމުން ކައިރީގައި ފެންތަށި ނަގައިގެން ފެންބޯންފެށިއެވެ.\n“އަލްޔަންއަށް ގޮވާފަ އަވަހަށް އޮފީހަށް ފޮނުވާތި. ހަވާލުކުރަންޖެހޭ ބައިވަރު މަސައްކަތް ހުންނާނެ” އާލިން އެހެން ބުނެލުމަށްފަހު އޮފީހަށް ދިޔުމަށް ނިކުމެއްޖެއެވެ.\nމިސައިބާގެ މިސްރާބު ހުރީ އަލްޔަންގެ ކޮޓަރިއާ ދިމާއަށެވެ. ހުހަށް ހުރި ކޮޓަރި ފެނުމުން އަލްޔަން ވާނީ ޒީކްގެ ކޮޓަރީގައި ކަން މިސައިބާގެ ވިސްނުމަށް އަތުވެއްޖެއެވެ.\n“އެ ޒީކްއަށްވެސް މަގޭ އަލްޔަން ނޫނީ ނުފެނުނީތަ؟ އަލްޔަންއަށް ވެސް ނޭނގެ ކީއްވެފަ ކަމެއް އެހުންނަނީކީ” ރުޅިއައިސްފައިވާ މިސައިބާ އޭނާއަށް އެކަނި އިވޭވަރަށް ކުދިކިޔަމުން ޒީކް އުޅޭ ކޮޓަރިއާ ދިމާއަށް ހިނގައިގަތެވެ.\nކޮޓަރީގެ ދޮރު ހުޅުވުނު އަޑަށް ޒީކް ސިއްސައިގެން ދިޔައެވެ. އަލްޔަން ނިދާފައި އިންގޮތް ފެނުމުން މިސައިބާ އައިސްފައިވާ ރުޅިގަނޑު އިތުރަށް ގަދަވެގެން ދިޔައެވެ.\n“ލަދެއް ނުގަނޭތަ ރޭގަނޑު ހަތަރުދަމު ހިލޭ ފިރިހެނަކު ކޮޓަރިއަށް ވައްދައިގެން އުޅޭކަށް” މިސައިބާ ހަޅޭލަވައިގަތީ ވަރަށް ބާރަށެވެ. އެއަޑަށް އަލްޔަންއަށް ވެސް ހޭލެވިއްޖެއެވެ.\n“މަންމާ” ޒީކްގެ ލޮލަށް ޖަމާވަމުންދިޔަ ކަރުނަތައް ބަލާކަށް އަލްޔަންއަކަށް ހިމޭނަކުން ނުހުރެވުނެވެ.\n“އަލްޔަން ދެން މިކޮޓަރިއަށް ވަދެގެން ނުވާނެ. ހިނގާ ހަމަ މިހާރު މިތަނުން ހިނގާ” މިސައިބާ އަލްޔަންގެ އަތުގައި ހިފަމުން ޒީކްއަށް ލޯއަޅާލިއެވެ. ޒީކް އަންދާ އަޅިއަށް ހަދާލަފާނެ ފަދަ ރުޅިވެރި ނަޒަރުތައް ޒީކްއާ އަމާލުވަމުން ދިޔައެވެ.\n“މަންމަ ހިނގާ. އަހަރެން މިދަނީ” އަލްޔަން އެހެން ބުނުމާއެކު މިސައިބާ އަތުގެ ކޮޅަށް ދޮރުޖަހާފައި ނިކުމެގެން ހިނގައްޖެއެވެ.\n“ޒީކް. ރަނގަޅުތަ މިހާރު” އަލްޔަން ޒީކްގެ މޫނަށް ބަލާލަމުން އަހާލިއެވެ. އަލްޔަންގެ އެ ނަޒަރުތަކުން ސަލާމަތްވަމުން ގޮސް ކުޑަދޮރު ކައިރިއަށް ހުއްޓިއްޖެއެވެ. އަލްޔަންއަށް ފުރަގަސް ދެމުންނެވެ.\n“ޒީކް އަހަރެން މިތާގަ ފެންނަ ހިސާބުގައި ހުރުންވެސް ކެތްވާވަރުގެ ކަމަކަށް ނުވަނީތަ؟” އަލްޔަންގެ އަޑުގައި ރިހުމެއް އެކުލެވިފައިވެއެވެ.\n“އަހަރެން އައުމުން ހިތްހަމަނުޖެހެންޏާ ޒީކްއަށް ފެންނަ ހިސާބަސް ނައިސް އުޅެދާނަމޭ. އެކަމަކު އެންމެ ފަހަރަކުވެސް ޒީކްގެ އަނގައިން ބުނެބަލަ” ޒީކްގެ ފަރާތުން އަލްޔަންގެ އެއްވެސް ސުވާލަކަށް ޖަވާބުނުލިބުމުން އެތަނުން ދިޔުމަށް ހިނގައިގަތީ މާޔޫސްވެހުރެއެވެ. ޒީކްގެ އެދުރުހިލޭކަމުން އަލްޔަންގެ ހިތުގެ ޒަހަމްތައް އިތުރަށް ފުންވެގެން ދިޔައެވެ. ނަމަވެސް މިއަދު އަލްޔަން ވަކި ކުރާނީ ކީއްހެއްޔެވެ. އެދުރުކަމަކީ އެއް އިރެއްގައި އަލްޔަން އަމިއްލައަށް ހޯދައިގަތް ކަންތައްތައް ވިއްޔާއެވެ. ޒީކްގެ އެސޫރައަށް އަލްޔަން އައީ ނަފްރަތު ކުރަމުންނެވެ. ޒީކްގެ އެ މިޔުޒިކީ އަޑު އިވުމުން ބޮލަށް އުނދަގުވެގެން ދިޔަ ދުވަސްތައް މިއަދު އެވަނީ މާޒީއާ އެކުވެގެން ގޮސްފައެވެ. މިއަދު އަލްޔަން ދެކެން ބޭނުންވާ ޒީކްގެ އެހިނިތުންވުން ދެކެ ކުރިން އަލްޔަންއަށް ހާދަ ރުޅިއެއް އާދެވުނެވެ. ޒީކްއާ ދޭތެރޭގައި ކުރިން ކަންތައްތައް ކުރެވިފައިވާ ގޮތުން ޒީކްއާ ކުރިމަތިލާން ފަސްޖެހެވެނީ ކީއްވެގެންކަމެއް ހުދު އަލްޔަންއަށް ވެސް ނޭނގެއެވެ. މިއަދު އެފަދަ ރީތި ފުރުސަތެއް ލިބުމުންވެސް ފުރުސަތުގެ ބޭނުންހިފީ އެފަދަ ފުރުސަތެއް ދެން ނުލިބިދާނެހެން ހީވުމުންނެވެ. ނަމަވެސް ޒީކް އަނގައިން ނުބުނި ތާނގައި ޒީކް އޭނާއާ ދިމާއަށް ބަލައިވެސް ނުލިއެވެ. އަލްޔަންގެ ކޮންމެ އެދުމަކަށްވެސް އޭނާ ދެމުން އެދަނީ ފުރަގަހެވެ.\nއަލްޔަން މިއަދު އޮފީހަށް ދާން ތައްޔާރުވަމުން ދިޔައިރުވެސް ކުރިން ހުންނަ ކަހަލަ ފަރުވާތެރިކަމެއް ނެތެވެ. ގަމީސް ލާފައި ޓައީ އެޅިއިރުވެސް ކުލައަށްވެސް ބަލާލުމެއް ނެތެވެ. ރީތި ގޮތްގޮތަށް ބޯ ހެދުމަށް އިސްކަން ދެމުންއައި ނަމަވެސް މިއަދު ބޯ ރީތި ކޮށްލުންވެސް ބޮޑު ކަމަކަށް ވެފައިވާ ކަހަލައެވެ. އަތުން ބޯ ރީތިކޮށްލަމުން ނިކުތް އަލްޔަން ފެނުމުން މިސައިބާއަށް މަޑަކުން ނުހުރެވުނެވެ.\n“ދަރިފުޅާ މިއަދު ހާދަ އެހެން ގޮތެއް ހެން ހީވެޔޭ” އަލްޔަންއަށް މިސައިބާގެ އަޑު ނީވޭ ކަހަލައެވެ. “ބައްޕަ ބުނީ އޮފީހަށް އަންނާށޭ. މަންމައާ ހެދި މިހާރުވެސް މި ލަސްވަނީ” އަލްޔަން ހިނގައި ގަންނަމުން ބުނެލިއެވެ.\nޒީކް ފެންވަރައިގެން ނިކުތީ ޔުނިވަރސިޓީއަށް ދިޔުމަށް ގަސްތުކޮށްގެންނެވެ. ނަމަވެސް ހަށިގަނޑުގެ ވަރުދެރަކަމުން އެހިޔާލު ދޫކޮށްލައިފިއެވެ. ބަދިގެއަށް ވަދެ ސައިބޯލުމަށްފަހު ކޮޓަރިއަށް އައީ އަރާމުކޮށްލުމަށެވެ. އެވަގުތު މޭޒުމަތީގައި ބަހައްޓާފައި ހުރި ފޮތްތަކުގެ ދަށަށް އެއްބައި ލައްވާލައިފައި އޮތް ފައްފައް ޖަހާލާފައި އޮތް ކަރުދާސް ގަނޑު ލޮލުގައި އަޅައި ގަތެވެ. އެ ގަނޑު ނަގައިގެން ޒީކް އެނދުމަތީގައި އިށީނީ ވަރުބަލިވާހެން ހީވުމުންނެވެ. އިޔާންގެ އަތުގެ ލިޔުމުން ލިޔެލާފައިވާ ނޯޓް ފެނުމުން ޒީކްގެ މޫނުމައްޗަށް ވެރިކުރުވި ހިނިތުންވުން އެނޯޓް ކިޔަމުން ދިޔަވަރަކަށް ފަނޑުވަމުން ދިޔައެވެ. ދެލޮލަށް ޖަމާވަމުން ދިޔަ ކަރުނަތައް ހިފަހައްޓާކަށް ޒީކް މަސައްކަތެއްވެސް ނުކުރެއެވެ. އެނޯޓް ތަކުރާރުކޮށް ކިޔުނީ ކިތައް ފަހަރުކަމެއްވެސް ޒީކްއަކަށް ނޭނގެއެވެ. އެނޯޓްގައިވި ކޮންމެ ޖުމްލައެއް ކިޔަމުންދިޔައިރު ޒީކްގެ ނާޒުރު ހިތް ޒަހަމްވަމުން ދިޔައެވެ. އެއިން ކޮންމެ ލަފްޒެއް ޒީކްގެ ހިތައް ހެރުނު ކަށިތަކެއް ކަމުގައިވެ ނިމިއްޖެއެވެ.\nޒީކް އެނދުގައި އޮށޯވެލައިގެން އަދިވެސް ވިސްނަމުންދިޔައީ އިޔާންގެ އެ ރަހުމުކުޑަ ނޯޓާ ދޭތެރޭގައެވެ. އެއީ ތެދެއް ކަމަށް ގަބޫލުކުރަން ޒީކްއަށް ދަތިވަމުން ދިޔައެވެ. ނަމަވެސް ޒީކްގެ ދެލޯ އޭނާއަކަށް ކެއްސެއް ނުދޭނެއޭ ހިތްބުނެއެވެ. އިޔާންގެ ލިޔުމެއް ޒީކްއަކަށް ނޯޅޭނެއެވެ. ޒީކްއަށް ނުވިސްނުނީ އެ ނޯޓް ލިޔަން ޖެހުނު ސަބަބެވެ. އިޔާންއަށް އިންތިޒާރުނުކުރުމަށް ބުނެފައިވަނީ ކީއްވެގެން ކަމެވެ. އާ ހަޔާތެއް ފަށަން އެދިފައި އެވަނީ ކޮން ބޭނުމެއްގައި ކަމެވެ. އިޔާންގެ ހިތުގައި ޒީކްއަށް އެއްވެސް ޖާގައެއް ނެތްކަމަށް ބުނެފައިވާއިރު އެކީގައި އެހޭދަ ކުރެވުނު ވަގުތައް އެއީ އިޔާން ކުޅުނު ކުޅިގަނޑެއް ހެއްޔެވެ. ޒީކްގެ ބޯ ހީވަނީ ފަޅައިގެން ގޮސް ދާނެހެންނެވެ. ސިކުނޑީގައި އެނބުރެމުންދަނީ ޖަވާބު ނެތް އެތައް ސުވާލުތަކެކެވެ.\nރައުނާ ގޭތެރޭގެ މަސައްކަތުގައި އުޅުމަށްފަހު މިސައިބާ ކައިރިއަށް ދިޔައީ އޭނާގެ މަންމަ ބަލި ހަބަރު ލިބުމުންނެވެ. ރަށަށް ކުއްލި ގޮތަކަށް ދާން އެންގުމުންނެވެ.\n“ރަށުން ގުޅާފަ ދެންމެ ބުނީ މަންމަގެ ހާލު ވަރަށް ދެރަވާހަކަ. އެހެންވެ މިރޭ ފުރާ ބޯޓުން ރަށަށް ދާންވެގެން”\nރައުނާ ވާހަކަ ދެއްކީ ދެރަވެފައެވެ.\n“އެންމެ ރަނގަޅު. ރަށަށް ގޮސްފަ މަންމަގެ ހާލު އަންގައްޗޭ” މިސައިބާ އެހެން ބުނެލުމަށްފަހު އަލަމާރި ހުޅުވާލުމަށްފަހު ދެހާސް ރުފިޔާ ނަގާފައި ރައުނާގެ އަތުގެ ތެރެއަށް ލައިދިނެވެ.\n“އިތުރު ކަމެއް ބޭނުން ވިޔަސް އަންގާލައްޗޭ. ކޮށްދެވޭ ވަރުގެ ކަމެއް ވިއްޔާ ކޮށްދޭނަން” މިސައިބާ އެހެން ބުނުމުން ރައުނާ ޝުކުރުން ފުރިފައިވީ ނަޒަރުން މިސައިބާއަށް ބަލާލިއެވެ.\nއާލިންއާއި މިސައިބާ ފުރައިގެން ދިޔުމުން އެބޮޑު ގޭގައި އަލްޔަން އާއި ޒީކް ގޭގައި އެކަނި ހޭދަކުރަންޖެހޭ ވަގުތައް ގިނަވެގެން ދިޔައެވެ. ހައްވަ އަކީ ހެނދުނު ގެއަށް މަސައްކަތް ކުރަން އައުމަށްފަހު ހަވީރުވުމުން ދާ މީހަކަށްވުމުން ޒީކްއަށް އަލްޔަންއާ ވާހަކަ ނުދައްކައި އުޅުން ވެފައިވަނީ އުދަނގޫ ކަމަކަށެވެ. ހެނދުނު އަލްޔަން އޮފީހަށް ދާންވާއިރަށް ސައި ތައްޔާރުކޮށްދީ ރޭގަނޑުގެ ކެއުން ތައްޔާރުކޮށްދިނުން އެއީ ޒީކްއަށް ކުރަން ޖެހިފައިވާ ކަންތައްތައް ކަމުން އަލްޔަންއަށް ފިލައިގެން އުޅެން ބޭނުންވާ ޒީކްއަށް އެކަންތައްތައް ވަނީ އުނދަގޫ ކަމަކަށް ވެފައެވެ.\nހަވީރުގެ ވަގުތެވެ. ޒީކްހުރީ ބަގީޗާގެ ތެރޭގައެވެ. ގަސްތަކަށް ފެންދޭންހުރި ޒީކްހުރި ޒީކްގެ މޫނުމަތިން މިއަދު ފެންނަމުންދަނީ އުފާވެރިކަމެވެ. އަލްޔަން އޮފީސް ނިންމާލުމަށްފަހު ގެއަށް ވަދެގެން އައީ އެވަގުތުއެވެ. ބަގީޗާގެ ތެރޭގައި ހުރި ޒީކް ފެނުމުން ސަމާސާ ކޮށްލާހިތްވިއެވެ. ގޭޓާ ދިމާއަށް ފުރަގަސް ދީގެން ހުރި ޒީކަށް އަލްޔަން ވަންތަން ނުފެންނަކަން އަލްޔަންއަށް ޔަގީނެވެ. ފިޔަވަޅުގެ އަޑު ނީއްވާ މަޑުމަޑުން ޒީކްގެ ޒީކްގެ ފުރަގަހަށް ހުއްޓުނެވެ.\n“ޒީކް” ވަރަށް ބާރަށް ޒީކްގެ ކަންފަތާ އަނގަ ކައިރިކޮށްލަމުން އަލްޔަން އަޑުގެ ނެތްތަނަށް ގޮވާލިއެވެ. ޒީކް ސިއްސައިގެން ދިޔަލެއް ބޮޑުކަމުން ތޫލި އަޑަކުން ހަޅޭލަވައިގެތެވެ. އެނބުރުނުއިރު ފަހަރުގައި ހުރި އަލްޔަން ފެނުމުން ޒީކް ހޭން ފަށައިފިއެވެ. އަލްޔަންއަށް ގަބޫލުކުރަން ދަތިވިއެވެ. ޒީކް ހެމުން އެދަނީ ހަމަ އޭނާގެ ގާތުގައި ހުރެގެން ހެއްޔެވެ. އެ ހިނިތުންވުމުގެ އަޑުއަހާލާހިތުން އުޅޭތާ އެތައް ދުވަހަކަށްފަހު އެއަޑު އިވުމުން އަލްޔަންގެ ހިތަށް ހަމަޖެހުމެއް ލިބިގެން ދިޔައެވެ.\n“ހާދަ ހެޕީވެފަ ހުރިހެން ހީވެޔޭ މިއަދު” އަލްޔަން އަހާލިއެވެ.\n“އާނ!” ޒީކް އެހެން ބުނެލަމުން އަނެއްކާވެސް ހިނިތުންވެލިއެވެ.\n“އެހެންތަ. މާމޮޅު ކަމެއް ކުރެވުނީތަ؟” އަލްޔަން ޒީކް އެހާ ރީތިކޮށް ވާހަކަ ދެއްކުމުން އަނެއްކާވެސް އަހާލިއެވެ.\n“މި ސެމްގެ ގިނަ އެސައިމެންޓްތަކުން އެންމެ ހައި ކޮށް މާރކްސް ލިބުނީމަ. ދެން އެހެން ކޮންކަމެއްތަ އަހަރެން އުފާވާން އޮންނާނީ” ހިތަށް އެރި އެއްޗެހި ތަކެއްގެ ސަބަބުން ޒީކްގެ މޫނު މަތީގައި ހުރި ހިނިތުންވުން ވަގުތުން ފިލައިގެންގޮސްފިއެވެ. ޒީކް މިއީ އަރަތެއް ކަހަލަ އަންހެން ކުއްޖެކޭ އަލްޔަންގެ ހިތަށް އެރިއެވެ. ދެންމެ އޭނާ ހުރީ ކިހާ އުފާވެފައި ހެއްޔެވެ. ނަމަވެސް މިހާރު އެއުފާވެރިކަން ދިޔައީ ކޮންތާކަށް ކަމެއްވެސް ނޭނގެއެވެ.\n“ހާދަ މޮޅޭ ދޯ ޒީކް” އަލްޔަން އޭނާ ހިފައިގެން އައި މެގްނަމް ޒީކްއަށް ދެމުން ބުނެލިއެވެ.\n“ގެނޭ އަހަރެންވެސް ފެންޖަހާ ހިތްވެއްޖެ” ފެން ހޮޅީގައި ހިފަން އަތްދިއްކޮށްލަމުން އަލްޔަން ބުނެލިއެވެ. ނަމަވެސް ފެންހޮޅި ދިނުމުގެ ބަދަލުގައި ޒީކް އަލްޔަންގެ ގަޔަށް ފެންހޮޅި އަމާޒުކޮށްލިއެވެ. އަލްޔަން ނުތެމެންވެގެން މުޅި ބަގީޗާގެ ތެރޭގައި ދުވިއެވެ. އެންމެ ފަހުން ޒީކްގެ އަތުން ފެންހޮޅި އަތުލުމަށްފަހު ޒީކްވެސް ތެންމާލައިފިއެވެ.\n“ވަރަށް ފޫހިވޭ. އެވަރަށް ބުނީމަވެސް ތެންމާލީ ވިއްޔާ” ޒީކް އިސްކުރު ބާރުކުރަމުން ބުނެލިއެވެ.\n“ޒީކް އެއްނު ފެށީދޯ” އަލްޔަންވެސް ދިފާއުގައި ބުނެލިއެވެ.\nއައްޑޫގެ ހިތްފަސޭހަ މަގުތަކުގައި އިޔާން ސައިކަލްގައި ދުއްވަމުން ދިޔައީ ގެއާ ދިމާލަށެވެ. ސައިކަލްގެ މަތީގައި އިން ކަމުގައި ވިޔަސް އިޔާންގެ ހިޔާލުތައް އުޅެމުން ދަނީ މުޅިން އެހެން ދުނިޔެއެއްގައެވެ. ހިތުގައި ހަރުލާފައިވީ ޒީކްގެ ތަސްވީރު ލޯކުރިމަތީގައިވެސް އަބަދު ފެންނަ ކަހަލައެވެ. ކުލާސްތައް ނަގައިދެމުން ގެންދާއިރުވެސް ކުއްޖަކު ގޮވާލިޔަސް އިޔާންއަށް ހީވަނީ ޒީކް ގޮވާލާހެނެވެ. މަގުމަތިން ޒުވާން އަންހެން ކުއްޖަކު ފެނުނަސް ފެންނަނީ ޒީކްގެ ސިފައިގައެވެ. ޒީކްއާ ދުރުގައި އުޅުމަކީ މިހާބޮޑު ވޭނެއްކަން ކުރިން އިޔާންއަށް އެނގުނުނަމަ އޭނާ އައްޑުއަށް ނުދިޔައީސްކަން ކަށަވަރެވެ. އިޔާން ޒީކްގެ ހަނދާނުގައި ދުވަސްތައް ގުނަމުންދަނީ ހިތްދަތިކަމާއެކުގައެވެ.\n“ޒީކް ކޯޗެއްތަ މިރޭ ކާން ހުރީ. ވަރަށް ބަނޑުހައި” އަލްޔަން ޒީކްގެ ކޮޓަރި ތެރެއަށް ވަންނަމުން ބުނެލިއެވެ.\n“އަދި އެހެން ރޭރޭ ކާ ގަޑި ނުވެސް ޖެހެއެއްނު. ކޮންމެވެސް އެއްޗެއް ހަދަން ޖެހޭނީ” ޒީކް ބަނޑުގައި އަތުން ފިރުމާލަ ފިރުމާލާ ހުރި އަލްޔަން ފެނުމުން ހިނިއައި ނަމަވެސް ހިނިގަޑު ހިންދާލަމުން ބުނެލިއެވެ.\n“ހިނގާ ނޫޑްލްސް ކައްކަން” އަލްޔަން އެހެން ބުނުމުން ޒީކް ދިޔައީ ބަދިގެއަށެވެ. ޒީކްގެ ފަހަތުން އަލްޔަންވެސް އައެވެ.\n“މިރޭ އަހަރެން ކައްކަންތަ؟” ޒީކް ފިޔާ ކޮށައި ނިމުމުން އަލްޔަން ބުނެލިއެވެ.\n“އޯކޭ. މަށަށް ފަސޭހައެއްނު. ނިމުނީމަ ކާން އަންނާނަން” ޒީކް ދާން ހިނގައިގަންނަމުން ބުނެލިއެވެ.\n“ޒީކް މިތާގަ ހުންނަން ވާނެ” އަލްޔަން ޒީކްގެ އަތުގައި ހިފާލަމުން ބުނެލިއެވެ.\nއަލްޔަންއާއެކު ކާން ޒީކް އިށީނީ އެތައް ވަރަކަށް އަލްޔަން އާދޭސް ކުރުމުންނެވެ.\n“މަންމަ ނެތީމަ ގޭތެރެ ހާދަ ފަޅޭ” އަލްޔަންއަށް މަންމަ މަތިން ހަނދާން ވުމުން ބުނެލެވުނެވެ.\n“ޒީކް ވާހަކަ އެއް އަހާލަންތަ؟” އަލްޔަން ޒީކްގެ މޫނަށް ބަލާލިއެވެ.\n“އަހާބަލަ” ޒީކް ނޫޑްލްސް ކޮޅެއް އަނގައަށް ލަމުން ބުނެލިއެވެ.\n“ޒީކްގެ ފެމިލީ ކޮބާ؟ މިބުނީ މަންމައާއި ބައްޕަމެން ކޮބާހޭ” އަލްޔަންގެ އެސުވާލުން ހިނިތުންވެފައި މަޖާވެލާފައި އިން ޒީކްގެ މޫޑް މުޅިން ބަދަލުވެގެން ދިޔައެވެ.\nއަހަން ނުވާވަރުގެ އެއްޗެއް އެހިއްޖެކަން ވިސްނުނީ ޒީކްގެ މޫނުމަތީގައި ހުރި ސީރިއަސްކަން ފެނުމުންނެވެ. އިތުރަށް ޒީކްއަސް އެންމެ އެތިކޮޅެއްވެސް ނުކެވުނެވެ. ތެދުވެގެން އެތަނުން ދުރަށްދާން ބޭނުންވިޔަސް މަޑުކޮށްގެން އިނީ އަލްޔަން ކައި ނިމެންދެނެވެ.\n“ޒީކް ނޫޑްލްސް މީރު ނޫނީތަ؟” ޒީކް ނުކައި އިންނަން ފެށުމުން އަލްޔަން ބޭނުންވީ ޒީކްގެ މޫޑް ބަދަލުކޮށްލާށެވެ.\n“ނޫޑްލްސް ނުކަންޏާ އެހެން އެއްޗެއް ހަދައިދެންތަ” ޒީކް އަނގައިންވެސް ނުބުނެ އިނުމުން އަލްޔަން އަނެއްކާވެސް ވާހަކަ ދެއްކިއެވެ.\n“ނޫނޭ ވަރަށް މީރު” ޒީކް ނޫޑްލްސް ކޮޅެއް އަނގަޔަށް ލިއެވެ. އަލްޔަން ކުރުނުކުރާނެކަން އެނގުމުން މަޑުމަޑުން އިނދެގެން ކައިނިންމާލައިފިއެވެ.\nhmmm zukko ah first libuny mirey\nV reethi mi part vx.. dhn bqi vx avahah up khlladheychey.. i love this story.. waiting ingey\nWow varah varah reethi… ????.. Waiting for next part riya ????\nAlhey Waau varah reethi\nKeep it up ??????????????\n12vama Bai kobaaa vahaka\nsorry iyye up nukohdhevuneema\nKurin eygunun manage\nލޯތްބެއްގެ ފެށުން 20\nއަބަދުވެސް މި ހިތުގާ ވެޔޭ (1)\nހިތާމަ ލޯބި April 6, 2020\nއެ ކީއްވެހޭ ހިތަށް މަގޭ މިހެންވަނީ 8


Kulhudhufushi City In ID Card Hehdhumuge Khidhumaiy Dheyn Fashaifi\nކުޅުދުއްފުށި ސިޓީން އައިޑީކާޑު ހެއްދުމުގެ ހިދުމަތް ދޭން ފަށައިފި\nރާއްޖޭގެ އައިޑީކާޑު ހުންނަ ގޮތުގެ ސާމްޕަލެއް --\nކުޅުދުއްފުށި ސިޓީ އިން ދިވެހި ރައްޔިތެއްކަން އަންގައި ދޭ ކާޑު ހެއްދުމުގެ ހިދުމަތް ދޭން ފަށައިފިއެވެ.\nކުޅުދުއްފުށި ސިޓީ ކައުންސިލުން ބުނީ މިއަދުން ފެށިގެން އައިޑީކާޑު ހެއްދުމުގެ ހިދުމަތް އެ ސިޓީ އިން ލިބިގެން ދާނެ ކަމަށެވެ. އެ ހިދުމަތް ލިބިގެން ދާނީ ކުޅުދުއްފުށި ސިޓީ ކައުންސިލުގެ އިދާރާ އިން ކަމަށް އެ ސިޓީގެ ކައުސިލުން ކޮށްފައިވާ އިއުލާނުގައި ބުނެފައިވެއެވެ.\nކުޅުދުއްފުށި ސިޓީ ކައުންސިލުން ބުނީ އައިޑީ ކާޑު ހެއްދުމުގެ ހިދުމަތް ދޭނީ ރަސްމީ ކޮންމެ ދުވަހަކު ހެނދުނު 08:15 އިން 11:00 އަށް ކަމަށެވެ. އަދި ބުނީ އައިޑީ ކާޑު ދޫކުރަން ހަމަޖެހިފައި ވަނީ ރަސްމީ ކޮންމެ ދުވަހެއްގެ ވެސް 11:00 އިން 12:00 އަށް ކަމަށެވެ.\nމާލެ ސަރަހައްދު ފިޔަވާ އާބާދީ ބޮޑެތި ސަރަހައްދުތަކުން އައިޑާ ކާޑު ހެއްދުމުގެ ފުރުސަތު ޑީއެންއާރް އިން ވަނީ ތަނަވަސް ކޮށްދީފައެވެ. އެކަމުގެ ސަބަބުން އައިޑީ ކާޑު ހެއްދުމަށް އާއްމުން މާލެ އަންނަން ޖެހޭ އައުން ވަނީ ނިމުމަކަށް އައިސްފައެވެ.


Chemical ethere kurumuge hudha alun dheefi\nޓީ ޖެޓީ ސަރަހައްދުގައި ހިނގި އަލިފާނުގެ ހާދިސާގެ ތެރެއިން -- ފޮޓޯ / ސަން\nމިދިޔަ މަހުގެ ތެރޭގައި މާލޭގައި ހިނގާދިޔަ އަލިފާނުގެ ނުރައްކާތެރި ހާދިސާތަކަށްފަހު، ކެމިކަލް ރާއްޖެ އެތެރެ ކުރުމުގެ ހުއްދަ ދިނުން ހުއްޓާލާފައި އޮތް އޮތުން ނިމުމަކަށް ގެނެސް އެ ހުއްދަ އަލުން ދޭން ފަށައިފި އެވެ.\nމިދިޔަ މަހުގެ 20ވަނަ ދުވަހުގެ ރެއާ 30ވަނަ ދުވަހު މާލޭގައި ވަނީ ނުރައްކާތެރި އަލިފާނުގެ ދެ ހާދިސާ ހިނގާފައެވެ. އެ ދެ ހާދިސާގައި ވެސް އެތައް ބަޔަކަށް ގެއްލުން ލިބުނެވެ. އަދި އެ ދެ ހާދިސާގެ އިތުރުންވެސް މިދިޔަ މަސް ތެރޭގައި އަލިފާނުގެ ހާދިސާތައް ދޭތެރެ ދޭތެރެއިން ކުރިމަތިވެފައިވެއެވެ.\nމިދިޔަ މަހުގެ 20ވަނަ ދުވަހު ހިނގި އަލިފާނުގެ ހާދިސާއަކީ މިފަހުގެ ތާރީހެއްގައި ރާއްޖޭގައި ހިނގާދިޔަ އެންމެ ނުރައްކާތެރި އަލިފާނުގެ ހާދިސާއެވެ. މި ހާދިސާގައި މީހަކު މަރުވިއިރު އެތައް ގެއެއް އަނދާ ހުލިވެ، އެތައް ސަތޭކަ ބަޔަކު ހާލުގައި ޖެހުނެވެ. އަދި މިދިޔަ މަހުގެ 30ވަނަ ދުވަހު ހިނގި އަލިފާނުގެ ހާދިސާގެ ސަބަބުން އެތައް ބަޔަކަށް އަނިޔާވިއެވެ.


سورة المسد ގެ ތަފްސީރު –4– DhiSalafiyyah\nسورة المسد ގެ ތަފްސީރު – 4\n30/08/2014 ތަފްސީރު, ޤުރުއާނާއި އޭގެ ޢިލްމުތައްއަލްއަޚް އަބޫ ފުޟައިލު މުއުތަމިން އަޙްމަދު\nމާނައީ:”ހުޅުގަނޑުގެ ވެރި ނަރަކަޔަށް، ނިކަންހުރެ އޭނާ ވަންނާނެތެވެ.”\n(سَيَصْلَىٰ) ﷲތަޢާލާގެ މިވަޙީ ބަސްފުޅުގައިމިވާ (ســــــ) ސީނަކީ تنفيسއެވެ. އޭގެން އަންގައިދެނީ އެއީ ޙަޤީޤަތުގައިވެސް ވާނެކަމެއްކަމާއި، ކައިރި މުސްތަޤުބަލެއްގައި ވާނޭ ކަމެއްކަމެވެ. އޭގެމާނައަކީ: ހަމަކަށަވަރުން ﷲތަޢާލާ އޭނާއަށް ވަޢުދުކުރައްވަނީ ކައިރިވެގެންވާ މުސްތަޤުބަލެއްގައި ހުޅުގަނޑުގެވެރި ނަރަކައަށް އޭނާ އެއްލާލެވޭނެކަމެވެ. އެހެނީ ދުނިޔޭގެ ދިރިތިބުން ކިތަންމެ ދިގުވިކަމުގައިވިޔަސް އާޚިރަތްވަނީ ވަރަށް ކައިރީގައެވެ. ބަރުޒަޚުގައިވާމީހުން، އެމީހުން (ދުނިޔޭގައި) އެތައްއަހަރުތަކެއް ފާއިތުވެގެންދިޔަނަމަވެސް އެމީހުންނަށް އެއަހަރުތައް ހީވެގެންދަނީ ކުޑަހިދުކޮޅެއްހެންނެވެ.\n﴿كَأَنَّهُمْ يَوْمَ يَرَوْنَ مَا يُوعَدُونَ لَمْ يَلْبَثُوا إِلَّا سَاعَةً مِّن نَّهَارٍ ۚ بَلَاغٌ ۚ فَهَلْ يُهْلَكُ إِلَّا الْقَوْمُ الْفَاسِقُونَ﴾[ الأحقاف ٣٥]\nމާނައީ: “އެއުރެންނަށް ވަޢުދުކުރައްވާ ކަންތައް (އެބަހީ: ކަށްވަޅުގެ ޢަޛާބު) އެއުރެން ދެކޭދުވަހުގައި އެމީހުން ކޮންފަދައެއް ހެއްޔެވެ. އެމީހުންނަށް ހީވާނީ ދުވާލެއްގެ ހިނދުކޮޅެއްކަމުގައި މެނުވީ އެމީހުން ދުނިޔޭގައި ލަސްވެނުތިބޭކަމެވެ. (މިއީ ސާފުގޮތުގައި) އިއްވަވާ އިއްވެވުމެކެވެ. ފަހެ، ފާސިޤުވިމީހުން މެނުވީ ހަލާކުވެގެން ނުދާނެތެވެ.”\nއަދި ދުވާލެއްގެ ކުޑަހިނދުކޮޅެއްގެ ގޮތުގައި ޢަދަދުކުރެވޭ އެއްޗަކީ ހަމަކަށަވަރުންވެސް ނުހަނު ގާތުގައިވާނޭ އެއްޗެކެވެ.\n﴿وَامْرَأَتُهُ حَمَّالَةَ الْحَطَبِ﴾ \nމާނައީ: “އަދި ދަރު އުފުލަމުން ހިނގާ އޭނާގެ އަނބިމީހާވެސްމެއެވެ.”\nއެބަހީ، އޭނާގެ އަނބިމީހާވެސް ވަނީ އޭނާފަދައިން އޭނާއާއި އެއްކޮށެވެ. އެއަންހެނާއަކީ ޤުރައިޝުންގެ އެންމެ ޝަރަފްވެރި މީހުންގެ ތެރެއިން ހިމެނޭ އަންހެނެކެވެ. އެހެންނަމަވެސް ޢަދާވާތްތެރިވުމުގައި އަދި ފާފާވެރިވުމުގައި އޭނާއާ ބައިވެރިވެ، ކާފަރުކަންމަތީވުމުން އޭނާގެ ޝަރަފުވެރިކަމެއް އޭނާއަކަށް އެއްވެސްކަމެއް ފުއްދައެއްނުދެއެވެ.\nއެއިލާހުގެ ވަޙީބަސްފުޅުގައިވާ حَمَّالَةَ الْحَطَبِ މިތަން އަބަފިލިޖަހައިގެވެސް (حَمَّالَةَ) އަދި އުބުފިލި ޖަހައިގެންވެސް (حَمَّالَةُ) ކިޔެވިދާނެއެވެ.\nފަހެ އަބަފިލިޖަހައިގެން (حَمَّالَةَ) ކިޔވައިފިނަމަ އެކަލިމަ ވާހުށީ (امْرَأَة) މިކަލިމައިގެ حالއަށެވެ. އޭގެ މާނައަކީ ދަރު އުފުލުމުގައިވާ، އޭނާގެ އަންހެނުންވެސް (ހުޅުގަނޑުގެވެރި ނަރަކައަށް އެއްލާލެވޭނެއެވެ.)\nނުވަތަ އަބަފިލި ޖަހައިގެން ކިޔައިފިނަމަ ދޭހަވާ މާނައަކީ (الذم)އެއްޗެހިކިޔުމުގެ މާނައެވެ. އެހެނީ އޭގެ (منعوت) ވަކިވެފައި އަބަފިލިޖެހިފައިވުން الذم ގައި ހުއްދަ نعت(ސިފަ)އަކަށް ވާތީއެވެ. އެބަހީ ދަރު އުފުލާ އަންހެނާ، މިހެން އާޔަތުގައި އައިސްފައިވަނީ އެއަންހެންމީހާއަށް އެއްޗެހި ކިޔުމުގެ މާނައިގައެވެ.\nއަދި އުބުފިލި ޖަހައިގެން ކިޔައިފިނަމަ އެކަލިމަވާހުށީ امْرَأَةٌ (އަންހެނާ) ގެ ޞިފައަކަށެވެ. حَمَّالَة(އުފުލާމީހާ) މިކަލިމައަކީ مبالغةގެ ޞީޣާގައި (ކަމެއް ގިނަކުރުމުގެ ޞީޣާގައި) އައިސްފައިވާ ކަލިމައެކެވެ. އެބަހީ އެއަންހެނާ ވަރަށްގިނައިން (ދަރު) އުފުލައެވެ. އަދި ޛިކުރުކުރެވިފައިވާ ގޮތުގައި، އެއަންހެނާ ކަށިފަޅާފައި ހުންނަ ދަރު އުފުލައިގެން ގޮސް ރަސޫލުﷲ ޞައްލަﷲ ޢަލައިހި ވަސައްލަމަ ހިންގަވާ މަގުގައި އެކަލޭގެފާނަށް ދުއްތުރާ ކުރުމަށްޓަކައި ބަހައްޓައެވެ.\n(ނޯޓު: މިތަނުގައި ބަޔާންވެގެންދިޔަ السين التنفيس، حال، نعت، منعوت، صيغة المبالغةމިއީ ޢަރަބި ބަހުގެ ޢިލްމުގައި ޚާއްޞަ ޤަވާޢިދުތަކަކާއި އިސްޠިލާހުތަކެއްވާ ލަފްޒުތަކެކެވެ. އޭގެ އިތުރު ތަފްޞީލު ބެއްލެވުމަށްޓަކައި ޢަރަބި ބަހުގެ ޢިލްމުގެ ފޮތްތަކަށް ރުޖޫޢަވާށެވެ.)\n﴿فِي جِيدِهَا حَبْلٌ مِّن مَّسَدٍ﴾ \nމާނައީ: “އިލާއިން އަޅާފައިވާ ވަލެއް، އެކަނބުލޭގެ ކަރުގައިވެއެވެ.”\nالجِيدއަކީ ކަނދުރާއެވެ. الحبل(ވައު) އެއީ އެންމެން ދަންނަ އެއްޗެކެވެ. المسَد އަކީ އިލާއެވެ. (ރުކުގެ ބައެކެވެ).\nއޭގެމާނައަކީ އެއަންހެނާ އިލާއިން އަނބުރާފައިވާ ވާގަނޑެއް، އޭނާގެކަރުގައި އައްސައިގެން ޞަޙަރާގެތެރެއަށްނުކުމެ، އޭގައި ދަރުބޮނޑިއެއް އައްސައި، އޭތި ހިފައިގެން ރަސޫލުﷲ ޞައްލަﷲ ޢަލައިހިވަސައްލަމަ ހިންގަވާ މަގުގައި ގެނެސް ބާއްވައެވެ. (نعوذ بالله من ذالك)މިއީ އޭނާގެ ޙަސަދަވެރިކަމާއި އޭނާގެ ނަފްސަށް އޭނާ އިހުމާލުވެފައިވާވުމަށް ކުރެވިފައިވާ އިޝާރާތެކެވެ. އެއަންހެނާއަކީ ޤުރައިޝުންގެ އެންމެ ބޮޑެތި ޤަބީލާތަކުގެ ތެރެއިން ޤަބީލާއެއްގެ އަންހެނެކެވެ. އެހެން ނަމަވެސް އެއަންހެނާގެ ކަރުގައި އިލާއިން އަނބުރާފައިވާ ވާގަނޑެއް އައްސައިގެން ޞަޙަރާ ތެރެއަށް ނުކުމެ އެހާ ދަށުފަންތީގެ ޢަމަލެއްކުރަނީ، މާތް ރަސޫލާ ޞައްލަﷲ ޢަލައިހިވަސައްލަމައަށް އުނދަގޫކޮށް ދުއްތުރާކުރުމަށްޓަކައެވެ.\nﷲތަޢާލާ މިކަންފަސޭހަކޮށްދެއްވި މިންވަރަށް މިސޫރަތުގެ ތަފްސީރުކޮށް މިހިސާބުން ނިމުނީއެވެ.


ޢާންމު ލިޔުން – Page 15 – DhiSalafiyyah\nالْحَمْدُ للهِ وَكَفَى، وَالصَّلاَةُ وَالسَّلاَمُ عَلَى خَيْرِ خَلْقِهِ الْمُصْطَفَى وَعَلَى آلِهِ وَصَحْبِهِ أَهْلِ الصِّدْقِ وَالْوَفَاءِ. އަންހެން ޞަޙާބީންގެ ތެރެއިން ޖަމާޢަތެއްގެ ބޭކަނބަލުން ރަސޫލުﷲ ޞައްލަﷲ ޢަލައިހި ވަސައްލަމަގެ އަރިހުން އެކަލޭގެފާނުގެ ޙަދީޘްތައް ރިވާކުރައްވާފައިވެއެވެ. އިމާމު އަޙްމަދު ލިޔުއްވި މުސްނަދުގައި އެކަނިވެސް ސަތޭކަ ފަނަރަ އަންހެން ޞަޙާބީންގެ ކިބައިން ރިވާކުރައްވާފައިވާ ޙަދީޘްތައް ލިޔުއްވާފައިވެއެވެ. އެކަނބަލުންގެ ތެރެއިން ޙަދީޘް ރިވާކުރެއްވުމުގެ އެންމެ ކުރީގައި ހުންނެވީ އުއްމުލް މުއުމިނީން ޢާއިޝާ ރަޟިޔަﷲ ޢަންހާއެވެ. އެކަމަނާ ރަސޫލުﷲ…\n24/07/2012 އުޚްތުންއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\nކީރިތި ޤުރުއާނުގައި އެންމެ ފުރަތަމަ ވަޙީބާވާލެއްވިފައިވަނީ އުނގެނުމާ ބެހޭގޮތުންނެވެ. އެއީ އަލްޢަލަޤް ސޫރަތުގެ ފުރަތަމަ އާޔަތެވެ.”اقْرَأْ “ކިޔަވާ ވިދާޅުވާށެވެ. މި ޚިޠާބުގައި އަންހެނުންނާއި ފިރިހެނުންވެސް ޝާމިލުވެއެވެ. އެހެންކަމުން ޢިލްމު އުނގެނުމަށް އިސްލާމްދީނުގައި ވަކި ޖިންސެއް ޚާއްޞަވެފައެއް ނުވެއެވެ. އިސްލާމްދީންވަނީ އަންހެނާއަށްވެސް ޢިލްމު އުނގެނުން ފަރްޟުކުރައްވާފައެވެ. މިފަރްޟުގެ ތެރޭގައި އީމާންކަމުގެ ރުކުންތަކާއި ތައުޙީދު މަޢުރިފާކޮށް ދެނެގަތުމާއި ބިދުޢަތަކާއި ޚުރާފާތްތައް ވަކިކޮށް ދެނެގަތުމާއި ޝަރުޢީ ފަރްޟުތަކާއި ދީނީ ވާޖިބުތައް އަދާކުރާނޭގޮތް ދަސްކުރުން ހިމެނެއެވެ. އަދި ފިރިމީހާއާއި ދަރީންގެ ކަންތައްތަކާއި ޢާއިލާގެ…\nﷲ ސުބުޙާނަހޫ ވަތަޢާލާ އާ އޮންނަ ގުޅުން ބަދަހިކުރާށެވެ. ޢަޤީދާ ހަރުދަނާކުރާށެވެ. އީމާންކަން ވަރުގަދަ ކުރާށެވެ. ހަރުދަނާ އީމާންކަން ފުނޑުފުނޑު ކޮށްލެވޭ ފަދަ ހަތިޔާރެއް، ނިއުކްލިއަރ ހަތިޔާރު އުފައްދާފައިވާ މިދުނިޔޭގައިވެސް، އުފެއްދިފައިނުވެއެވެ. އެ އީމާންކަމުގެ ފުރިހަމަ ލައްޒަތު ލިބިގެން އެތައްއެތައް މުސްލިމުންނެއްވަނީ ސުވަރުގެއިން ޖާގަހޯދާފައެވެ. އެއީ އިސްލާމީ ތާރީޚު ހެކިދޭކަމެކެވެ. ނަމާދުކުރާށެވެ. ﷲ އަށް ބިރުވެތިވާނެއެވެ. ޒަކާތްދޭށެވެ. ﷲ އަށް ބިރުވެތިވާނެއެވެ. ރޯދަހިފާށެވެ. ﷲ އަށް ބިރުވެތިވާނެއެވެ. ކުޅަދާނަ ވެގެންވާނަމަ ގެފުޅު ޤަޞްދުކުރާށެވެ. (ޙައްޖުގެ މަތިވެރި އަޅުކަން…\nލޮބުވެތި މުސްލިމް އުޚްތެވެ. ތިބާގެ ޢަމަލުތައް ﷲ ސުބުޙާނަހޫ ވަތަޢާލާ ރުހިވޮޑިގެންވާ ގޮތުގައި ލެހެއްޓެވުން އެދި އެއިލާހުގެ ޙަޟްރަތުގައި ދުޢާ ދަންނަވަމެވެ. މިހިރަ ކަންތައްތަކާމެދު ސަމާލުވާށެވެ. ކާމިޔާބީއަށްޓަކައެވެ. • ދީނުގެ ކަންތައްތަކަކީ ކުޑަކަމެއް ކަމުގައި ނުދެކޭށެވެ. ދީނުގެ ކޮންމެ ކަމަކަށްވެސް ރައްކާތެރިވެވެން އޮތް އެންމެ މަތީ ދަރަޖައަކަށް ރައްކާތެރިވާށެވެ. ދީނަށް އަލަށް ވަންނަ ކަންތައްތަކަށް (ބިދުޢަތަކަށް) ސަމާލުކަން ދޭށެވެ. އެހެނީ ކޮންމެ ބިދުޢައަކީ މަގުފުރެދުމެކެވެ. • ފަރްޟް ފަސްނަމާދުގެ މައްޗަށް ރައްކާތެރިވާށެވެ. އެންމެ ނަމާދެއްވެސް ނާޅާށެވެ. ނަމާދު…\n23/05/2012 އުޚްތުންއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު


އިސްރާ އާއި މިޢުރާޖު: "ފުލޯކު" ވާހަކައެއް ނޫން، ޤުރުއާނުން ސާބިތުވާ ކަމެއް!\nއިބްރާހިމް އާދަމް 8 އޮކްޓޯބަރު 2019 11:30\nކީރިތ ރަސޫލާ މުޙައްމަދް ނަބީކަލޭގެފާނު ﷺ އެއްރެޔެއްގައި މައްކާގައި ހުންނަ އެކަލޭގެފާނު ގެކޮޅުން، މަސްޖިދުލް-އަޤުޞާ އަށް ދަތުރުކުރައްވައި، އެތަނުން އުޑުތަކަށް މާތް ﷲ އެކަލޭގެފާނު އުފުލެއްވި ޙާދިސާގެ ވާހަކައަކީ ކޮންމެ މުސްލިމަކަށް އެނގިފައި އޮންނާނެ އަދި ޙަޤީޤަތެއް ކަމުގައި ޤަބޫލުކުރާނެވެސް ވާހަކައެކެވެ.\nމި ޙާދިސާއަށް ކިޔޭ ނަމަކީ الإسراء والمعراج އިސްރާ އާއި މިޢުރާޖު، މިހެންނެވެ. އެކަލޭގެފާނު މަސްޖިދުލް އަޤްޞާއަށް ކުރެއްވި ދަތުރަކީ "އިސްރާ" އެވެ. އަދި އުޑުތަކަށް އުފުލެއްވި އުފުލެއްވުމަކީ "މިޢުރާޖު" އެވެ.\n"އިސްރާ"ގެ ވާހަކަ ކީރިތި ޤުރުއާނުގެ އިސްރާ ސޫރަތުގެ ފުރަތަމަ އާޔަތުން އެނގެއެވެ:\nسُبْحَـٰنَ ٱلَّذِىٓ أَسْرَىٰ بِعَبْدِهِۦ لَيْلًۭا مِّنَ ٱلْمَسْجِدِ ٱلْحَرَامِ إِلَى ٱلْمَسْجِدِ ٱلْأَقْصَا ٱلَّذِى بَـٰرَكْنَا حَوْلَهُۥ لِنُرِيَهُۥ مِنْ ءَايَـٰتِنَآ ۚ إِنَّهُۥ هُوَ ٱلسَّمِيعُ ٱلْبَصِيرُ\n"އެކަލާނގެ ހުސް ޠާހިރު ވަންތަކަމާއެވެ! އެކަލާނގެއީ، މަސްޖިދުލް ޙަރާމުން، މަސްޖިދުލް އަޤްޞާ އަށް އެކަލާނގެ އަޅާ، ރޭގަނޑުން ބައެއްގައި ގެންދެވި ރަސްކަލާނގެއެވެ. އެއީ އެތާނގެ ވަށައިގެން، ތިމަންރަސްކަލާނގެ ބަރަކާތް ލެއްވި ތަނެވެ. (އެއީ) ތިމަންރަސްކަލާނގެ ކުޅަދުންވަންތަކަމުގެ ހެކިތަކުގެ ތެރެއިން ބައެއް، އެކަލޭގެފާނަށް ދެއްކެވުމަށްޓަކައެވެ. ހަމަކަށަވަރުން، އެކަލާނގެއީ، މޮޅަށް އައްސަވާވޮޑިގެންވާ، މޮޅަށް ބައްލަވާވޮޑިގެންވާ ރަސްކަލާނގެއެވެ."\nއަދި "މިޢުރާޖު"ގެ ވާހަކަ ކީރިތި ޤުރުއާނުގެ ނަޖްމު ސޫރަތުގެ އެގާރަވަނަ އާޔަތުން އަށާރަވަނަ އާޔަތާއި ދެމެދު އޮތް އާޔަތްތަކުން އެނގެއެވެ.\nمَا كَذَبَ ٱلْفُؤَادُ مَا رَأَىٰٓ . أَفَتُمَـٰرُونَهُۥ عَلَىٰ مَا يَرَىٰ . وَلَقَدْ رَءَاهُ نَزْلَةً أُخْرَىٰ . عِندَ سِدْرَةِ ٱلْمُنتَهَىٰ .عِندَهَا جَنَّةُ ٱلْمَأْوَىٰٓ . إِذْ يَغْشَى ٱلسِّدْرَةَ مَا يَغْشَىٰ . مَا زَاغَ ٱلْبَصَرُ وَمَا طَغَىٰ . لَقَدْ رَأَىٰ مِنْ ءَايَـٰتِ رَبِّهِ ٱلْكُبْرَىٰٓ\n“އެކަލޭގެފާނު ދެކެވަޑައިގެންނެވި ކަންތަކާމެދު (އެކަލޭގެފާނުންގެ) ހިތްޕުޅު އިންކާރެއް ނުކުރައްވަތެވެ. އެކަލޭގެފާނު ދެކެވަޑައިގަންނަވާ ކަންތަކާމެދު، ތިޔަބައިމީހުން އެކަލޭގެފާނާ ޖަދަލުކުރަނީ ހެއްޔެވެ؟ ހަމަކަށަވަރުން، އެކަލޭގެފާނު (އެބަހީ: މުޙައްމަދު ގެފާނު) އެހެންފަހަރަކުވެސް އެ މަލާއިކަތާ ދެކެވަޑައިގަތްކަން ކަށަވަރެވެ. ސިދުރަތިލް މުންތަހާ ގެ ކައިރިންނެވެ. އެތާނގެ ކައިރީގައި جنة المأوى ވެއެވެ. (އެއީ މުއުމިނުތަކުންގެ ފުރާނަތަކުގެ މަރުކަޒެވެ.) ސިދުރަތިލް މުންތަހާ ފޮރުވައިލި (ފުރިހަމަ) ކަމެއްއައިސް ފޮރުވައިލި ހިނދުގައެވެ. އެކަލޭގެފާނުގެ ލޯފުޅު އެކިފަރާތްފަރާތަކަށް ނުދެއެވެ. އަދި ދެކެވަޑައިގަތުމަށް ކަނޑައަޅުއްވާފައިވާތަން ފަހަނަޅައިވެސް ނުމެދޭމެއެވެ. ހަމަކަށަވަރުން، އެކަލޭގެފާނުގެ ވެރިރަސްކަލާނގެ ކުޅަދުންވަންތަކަމުގެ ބޮޑެތި ހެކިތައް، އެކަލޭގެފާނު ދެކެވަޑައިގަތްކަން ކަށަވަރެވެ."\nޙަދީޘްފުޅުތަކަށް ނަޒަރުހިންގާލުމުން ފާހަގަކުރެވޭ ކަމަކީ، އިސްރާ އާއި މިޢުރާޖުގެ ޙަދީޘްފުޅުތަކަކީ 20 އަށްވުރެއް ގިނަ ޞަހާބީންގެ އަރިހުން ރިޥާވެގެންވާ ޙަދީޘްފުޅުތަކެކެވެ. އަދި ކީރިތި ޤުރުއާނަށް ފަހު އިސްލާމީ ޢިލްމީތަރިކައިގެ އެންމެ މުހިންމު ފޮތްކަމަށްވާ ޞަޙީޙް އަލް-ބުޚާރީގައި ވެސް6ޞާހާބީންގެ އަރިހުން އިސްރާ އާއި މިޢުރާޖުގެ ޙަދީޘްފުޅުތައް ރިޥާވެގެން އާދެއެވެ.\nކީރިތި ރަސޫލާ ﷺ މައްކާގައި ހޭދަކުރެއްވި އަހަރުތަކާއި ގުޅޭގޮތުން ރިވާވެގެން އައިސްފައިވާ ޙަދީޘްފުޅުތަކުގެ ބޮޑުބަޔަކީ އިސްރާ އާއި މިޢުރާޖުގެ ޙަދީޘްފުޅުތަކެވެ.\nއިސްރާ އާއި މިޢުރާޖުގެ ޙާދިޘާގައި ހިނގި އެކި ކަންކަން ހިނގި ތަރުތީބާއި ބައެއް އެހެން ކަވިކަންކަމާއިމެދު ޢިލްމުވެރީންގެ ޚިޔާލުތަފާތުވުން ހުރިނަމަވެސް، މިހުރިހާ ޙާދިޘާތަކާއި ކަންކަމަކީ އިތުބާރުހިފޭ މަޞްދަރުތަކުން އައިސްފައިވާ ޚަބަރުތަކެކެވެ.\nއާއި މިޢުރާޖުގައި ހިނގި ކަންކަން\n•\tކީރިތި ރަސޫލާ މުޙައްމަދު ﷺ ނަބީކަލޭގެފާނު އަވާހަރަލައްޕަވާފައި އޮންނަވަނިކޮށް ޖިބުރީލުގެފާން ވަޑައިގެން އެކަލޭގެފާނު އަވަހާރަފުޅުން ނެންގެވިއެވެ.\n•\tކީރިތި ރަސޫލާ ﷺ ގެ މޭފުޅު ޖިބުރީލުގެފާނު ހުޅުވާލެއްވިއެވެ. އަދި ރަނުން ހެދިފައިވާ ތައްޓެއް ގެންނެވިއެވެ. މި ތަށީގައި ހިމެނުނީ ޒަމް-ޒަމް ފެނެވެ. ބައެއް ރިވާޔަތްތަކުގައި، މި ތަށީގައި ހިމެނުނީ އީމާންކަމެވެ. އަދި އެކަލޭގެފާނުގެ ހިތްޕުޅު ނަންގަވާ އެ ތަށީގައިވި އެތިން ދޮއްވެވިއެވެ. މިޔަށްފަހު، ހިތްޕުޅު އަނބުރާ އެކަލޭގެފާނުގެ މޭފުޅުގެ ތެރެޔަށް ލައްވަވައި މޭފުޅު ބަންދުކުރެއްވިއެވެ.\n•\tބުރާޤު ނަމަކަށް ކިޔުނު ހުދު ސަވާރީއެއް އެކަލޭގެފާނަށް ﷺ ދެއްކެވިއެވެ. ނުހަނު އަވަސް ދުވެއްޔެއްގައި މައްކާއިން ފަލަސްޠީނުގައި ހުންނަ މަސްޖިދުލް އަޤުޞާއަށް ކުޑަ އިރުކޮޅެއްގެ ތެރޭގައި އެ ބުރާޤު އެކަލޭގެފާނު ގެންދިޔައެވެ.\n•\tޖިބްރީލުގެ ފާނު އިތުރު ދެ ތަށްޓެއް އެކަލޭގެފާނަށް ހުރަހަޅުއްވައެވެ. އެއީ ކިރުގެ ތަށްޓަކާއި، ރަލުގެ ތަށްޓެކެވެ. ކީރިތި ރަސޫލާ އިޚުތިޔާރު ކުރެއްވީ ކިރުހިއްޕަވާށެވެ. އެކަމާއި ގުޅިގެން ޖިބުރީލުގެ ފާނު މާތް ﷲ އަށް ޙަމްދު ވިދާޅުވިއެވެ.\n•\tއަލް-ޤުދުސް އަކީ މިއަދުގެ ޞަޙްޔޫނީ ދައުލަތުން ހިފާފައިވާ ބިމެކެވެ. އިނގިރޭސިބަހުން އެ ޝަހަރު މަޝްހޫރުވެފައިވަނީ "ޖެރޫސަލެމް"ގެ ނަމުންނެވެ. ކީރިތި ރަސޫލާގެ ﷺ ޒަމާނުގައި އަލް-ޤުދުސް އަކީ ރޫމީންގެ (ބިޒަންޓީން ރަސްކަމޭކިޔުނު ރޯމަނުންގެ އިރުމަތީގެ ދައުލަތު) ބިމެކެވެ.\nއަދި ޗާޓަކުން ސާފުކޮށްލައްވައިފިނަމަ، މައްކާ އާއި މިއަދުގެ ޖެރޫސަލެމް އާއި ދެމެދު 1،247 ކިލޯމީޓަރުގެ ދިގު ރާސްތާއެއް ދައްކައެވެ. ތަޞައްވަރުކުރުމުގެ ގޮތުން، މާލެ އާއި އިންޑިޔާގެ ޗެންނާއި އާއި ދެމެދު އޮތް 1،237 ކިލޯމީޓަރުގެ ރާސްތާ ހަނދާނަށް ގެންނަވާށެވެ.\n•\tމަސްޖިދުލް އަޤްޞާގައި މާތް ﷲ ކުރިން ފޮނުއްވި ރަސޫލުންނާއި ނަބީބެކަލުން އެތާނގައި ތިއްބެވިއެވެ. އަދި އެހުރިހާ ބޭކަލުންނާއި އެކު އިމާމުވެ ވަޑައިގަނެގެން އެކަލޭގެފާނު ނަމާދު ކުރެއްވިއެވެ.\n• މިޢުރާޖުގެ މަރުހަލާގެ ފެށުމުން ޖިބުރީލުގެ ފާނާއި އެކު އުޑުތަކަށް އުފުއްލެއްވިއެވެ. ހަތް އުޑުތަކަށް އުފުއްލަވާ އިރު، ކޮންމެ އުޑެއްގައި ދޮރޯށްޓަކާއި ދޮރުވާނެއް ހުންނަވާތަން އެކަލޭގެފާނަށް ފެނިވަޑައިގަތެވެ. ދޮރުހުޅުވުމަށް އެދިވަޑައިގަތުމުން، އެކަމަށް އައްސަވަނީ ކޮންބޭކަލެއްކަމާއިމެދު އެދޮރުވާނު ސުވާލުކުރައްވައެވެ.\n•\tކޮންމެ އުޑެއްގައި އެކި ރަސޫލުންނާއި ނަބީބޭކަލުންނާއި އެކަލޭގެފާނު ބައްދަލުވެވަޑައިގަތެވެ.\n•\tޣައިބުގައިވާ އެތައްކަމެއް މި ޙާދިޘާތެރޭގައި އެކަލޭގެފާނަށް ދެއްކެވިއެވެ. މީގެތެރެއިން، މަލާއިކަތް ބޭކަލުންގެ ޤިބުލަ (ބައިތުލް މައްމޫރު) ދެއްކެވިއެވެ. އަދި ސުވަރުގެ އާއި ނަރަކާއިގެ މަންޒަރުތައް ދެއްކެވިއެވެ.\n•\tސިދުރަތުލްމުންތަހާ އާއި ހަމަޔަށް ވާސިލުވެވަޑައިގަތުމުން، ޖިބުރީލުގެ ފާނު ކީރިތި ރަސޫލާ ގިނިކަންޔާ ކުރިޔަށް ވަޑައިގަންނަވަން އެދިލެއްވިއެވެ.\n•\tޢާލަމްތަކުގެ ވެރި ﷲ އެކަލޭގެފާނަށް ވަޙީކުރެއްވިއެވެ. ފަސްވަޤުތުކުރާ ނަމާދު މުސްލިމުންގެ މައްޗަށް ވާޖިބުކުރެއްވީ މި ޙާދިޘާތެރޭގައެވެ. ކީރިތި ރަސޫލާ ތިރިޔަށް ފައިބާވަޑައިގަންނަވަނި ކޮށް މޫސާގެ ފާނާއި ބައްދަލުވެވަޑައިގަނެއެވެ. މޫސާގެފާނުގެ ނަޞޭޙަތާއި ގުޅިގެން ފުރަތަމަ ވާޖިބުކުރެވުނު 50 ނަމާދު މަދުކުރެއްވިއެވެ.5ނަމާދާއި ހަމަޔަށް އެ 50 ނަމާދު މަދުވެގެން ދާންދެން މިކަން ތަކުރާރުވިއެވެ.\n•\tޖެހިގެން އޮތްދުވަހު، ކީރިތި ރަސޫލާ މައްކާގެ އަހުލުވެރީންނަށް އެ ހިނގައިދިޔަ ޙާދިޘާގެ ޚަބަރުދެއްވައެވެ. ވަގުތުން އެރަށުގެ މުޝްރިކުން އެކަލޭގެފާނަށް މަލާމާތްކޮށް އެކަލޭގެފާނުގެ އިސްތަށިފުޅުމައްޗަށް އިތުރުފުޅު ހެއްދެވުމުގެ އިލްޒާމު އެޅިއެވެ. އެކަލޭގެފާނުގެ ތެދުވެރިކަން ބެލުމަށްޓަކައި އަލް-ޤުދުސް ސިފަކޮށްދެއްވުމަށް އެމީހުން އެދުނެވެ. އެކަލޭގެފާނަށް އެކަން ރަގަޅަށް ކުރެއްވިއެވެ. އަދި މައްކާއަށް މިސްރާބުޖަހައިގެން ދަތުރުކުރަމުން ދިޔަ ޤާފިލާތަކެއްގެ ވާހަކަތައްވެސް އެކަލޭގެފާނު ދެއްވިއެވެ.\nކީރިތި ޤުރުއާން އިސްރާ އާއި މިޢުރާޖު ކީރިތި ރަސޫލާ\nMay 10, 2020 15:54:14\nމިއަދަކީ ބަދުރު ހަނގުރާމަ ހިނގި ދުވަސް!\nހިތުގެ އަޑީން ްޤަބޫލް ކުރަން.\nއަނެއްބައި ފޮނުވާލަދޭށެވެ ވަރައްރީތި\nޢަނެން ބަައި ކިއާލަން ބޭެނުން


Covid-19: Kaiveni Party Kuriyah Dhanikoh Dhemafirin Hayyarukohfi - Vaguthu\nކޮވިޑް-19: ކައިވެނި ޕާޓީ ކުރިއަށް ދަނިކޮށް ދެމަފިރިން ހައްޔަރުކޮށްފި\nކޮވިޑް-19 ފެތުރުން ހުއްޓުވަން އަޅާފައިވާ ފިޔަވަޅެއްގެ ގޮތުގައި ދެކުނު އެފްރިކާގައި މީހުން އެއްވެގެން އެއްވެސް ހަރަކާތެއް ބޭއްވުން މަނާކޮށްފައި ވަނިކޮށް ކައިވެނި ޕާޓީއެއް ބޭއްވި ދެމަފިރިން، ޕާޓީ ކުރިއަށް ދަނިކޮށް ހައްޔަރުކޮށްފިއެވެ.\nމީޑިއާ ރިޕޯޓްތައް ބުނާ ގޮތުގައި ކުވާޒުލޫ-ނަޓާލް ނަމަކަށް ކިޔާ ސަރަހައްދުގައި ކައިވެނި ޕާޓީއެއް ކުރިއަށް ދަނިކޮށް ފުލުހުން އެސަރަހައްދަށް ދިޔައިރު ޕާޓީގައި 50 ވަރަކަށް މީހުން ތިއްބެވެ. ކައިވެނި ކުރި ދެމަފިރިންނާއި ޕާޓީގައި ބައިވެރިވި އެންމެންގެ މައްޗަށް މިހާރު ވަނީ ދައުވާ އުފުލާފައެވެ.\nކައިވެނި ކުރި ދެމަފިރިން ކައިވެނި ހެދުމުގައި ތިއްބާ ފުލުހުންގެ ވެހިކަލަކަށް އަރުވާ މަންޒަރު ފެންނަ ވީޑިއޯއެއް މިހާރު ދައުރުވަމުން އެބަދެއެވެ.\nހައްޔަރު ކުރި ދެމަފިރިން މިހާރު ވަނީ ކަފާލާތުގެ ދަށުން ދޫކޮށްލާފައެވެ. އެމީހުން ދޫކޮށްލީ ހަނީމޫން ދުވަސްވަރު ފުލުހުންގެ ބަންދުގައި ބޭތިއްބުން އެއީ އެންމެ ރަނގަޅު ގޮތް ކަމަށް ނުވާތީ ކަމަށް ފަނޑިޔާރު ވިދާޅުވިއެވެ. ނަމަވެސް ކުރިއަށް އޮތް ދުވަސްތަކުގައި ރަސްމީ ފަރާތްތަކުގެ އެންގުންތަކަށް ބޯނުލަނބައިފިނަމަ އެމީހުން އަލުން ހައްޔަރު ކުރުމުގެ ބާރު ފުލުހުންނަށް ވަނީ ދީފައެވެ.\nދެކުނު އެފްރިކާ އިން މިހާތަނަށް 1655 މީހަކު ވަނީ ކޮވިޑް-19 އަށް ފައްސިވެފައެވެ. އަދި 11 މީހަކު މިހާތަނަށް ވަނީ މަރުވެފައެވެ. ދެކުނު އެފްރިކާ މިހާރު އޮތީ ފުރަބަންދު (ލޮކްޑައުން) ކޮށްފައެވެ. ކޮންމެހެން ގެއިން ނިކުންނަން ޖެހިގެން ނޫން ގޮތަކަށް ގެއިން ނިކުންނަ މީހުން ހައްޔަރުކޮށް ދެކުނު އެފްރިކާ އިން ގެންދަނީ އެމީހުންގެ މައްޗަށް ދައުވާ އުފުލަމުންނެވެ.\nކޮވިޑް-19 ކޮންޓްރޯލް ކުރުމަށް ދެކުނު އެފްރިކާ އިން މިހާރު ވަނީ ކޮވިޑް-19 އަށް ޓެސްޓް ކުރުމުގެ މަސައްކަތް ވަރަށް ބޮޑަށް ފުޅާކޮށްފައެވެ. އެގައުމުން ކޮންމެ ދުވަހަކު 30000 މީހުން ބައްޔަށް ޓެސްޓް ކުރެއެވެ.


New Dhivehi Observer | ދުންޔާއާއި އާސިމްގެ ލޯބި އައު އުސްމިންތަކަކަށް……. Stay Connected\tContact Us info@NewDhivehiObserver.com\tRecent Posts\nEnglish\tދުންޔާއާއި އާސިމްގެ ލޯބި އައު އުސްމިންތަކަކަށް……. 29 ޖޫން 2012 02:41 |0ކޮމެންޓް ބާޣީ ސަރުކާރުގެ އެޑިއުކޭޝަން މިނިސްޓަރު އާސިމް އާއި މަހާ ބާޣީ މަދިރި މައުމޫގެ ދަރި ދުންޔާގެ ލޯބިގެ ކަހާނީއަކީ ވަރަށް ދުވަސްވެފައިވާ ކަހާނީ އެކެވެ. މި ކަހާނީގެ ކުލަވަރު ތައް ހުއްޓުމަކަށް އައުމަށްފަހު އަނެއްކާވެސް ވަނީ އާރޯވާން ފަށާފައެވެ. ދެމީހުންގެ ދޭތެރޭގައި ހިނގާފައިވާ ލޯބީގެ ހަނދާންތަކަކީ އެހާމެ އަސަރު ހުރި ވަރުގަދަ ކަންތައްތަކެއް ހިމެނޭ ހަނދާންތަކެކެވެ. ޔޫކޭގައި ދުންޔާ ކިޔަންވަން ހުރެފައި ޗުއްޓީއަށް ލިބޭއިރަށް މާލެ އަންނަނީވެސް ދެމީހުންނަށް ދެ ކޮންޓިނެންޓެއްގައި އުޅެން ކެތް ނުވާތީއެވެ. މާލެ އައިސް އާސިމްގެ ގެއަށް ގޮސް ރޭ ދެބައި ވާއިރު ވެސް ދުންޔާ ގެއަށް އަންނަން ނޫޅޭތީވެ އޭނާ ގެއަށް ގެނައުމަށްޓަކައި މަންމަ ނަސްރީނާ ނުހަނު ގިނަ މަސައްކަތްތަކެއް ކުރަންޖެހެއެވެ.\nބާޣީ ސަރުކާރުގެ އެންމެ ކަމުދާ ޖޯޑަކީވެސް އާސިމާއި ދުންޔާއެވެ. އެއްސަރުކާރެއްގެ ތެރޭގައި މި ޖޯޑު މަސައްކަތް ކުރަން ޖެހުމުން ކުރީގެ ހަންދާތައް އާވާން ފަށައި ދެމީހުން އެކަކު އަނެކަކަށް ވަރަށް ބޮޑަށް އެދެވެން ވަނީ ފަށާފައެވެ. ރަސްމީ ހަރަކާތްތަކުގެ ކިބަޅި ފަރާތުން ދެމީހުންގެ ޕްރައިވެޓް ބައްދަލުންތައް ބޭ އިހްތިޔާރުގައި ނަމަވެސް ބޭއްވޭތަން އަންނަނީ މަދެއް ކޮށެއް ނޫނެވެ. ކޮންމެ އަކަސް ދެމީހުންގެ އައު ވަމުންދާ ލޯބީގެ ގުޅުން ކުރިއަށް އޮތް ތަނުގައި އައު އުސްމިންތަކަކަށް އަރައިގެން ދިއުމަށް އެންޑީއޯ އިން އެދެމެވެ.0ކިޔުންތެރިންގެ ޚިޔާލު\tކައްސަންދާނި އަހަންމާ Reply\nJuly 13, 2012 at 8:57 pm\tސަންދާނޭއަކީ ބޯގޮވާފަ ހުރިމީހެއް/ މިރާއްޖޭގަ މައުމޫނުމެންފަދަ ޔާމީނުމެންފަދަ އިސް މަގާމުތަކުގައި ތިއްބަވާބޭފުޅުންނަށް ކުއްތާޔަށް އޫރަށް ބަޅަށް ގޮވަންދަސްކޮށްދިނީ ސަންދާނު އަހަންމައިދީއެވެ. މީހުންނަށް އަވަގުރާނަ ގޮވުމުގެރޮގުން ގައުމީއިނާމު ހައްގުވާ ހުރީ ހަމައެންމެމީހެއް. އެއީ ސަންދާނޭ. މިފަދަލަދުހަޔާތްކުޑަ ދައްޖާލަކު ރައީސްނަޝީދުއަށް ހަޑިހުތުރު އެއްޗެތި ގޮވުމަކީ ހައިރާންވާންޖެހޭކަމެއްނޫނެވެ. އޭނަގެ އަނބިދަރިންނަށްވެސްއެނގޭ އެއީ ލަދުހަޔާތްކުޑަ އިންސާނެއްކަން. މަޝްހޫރު ސަންދާނޭއަކީ މައުމޫނާދިމާލަށް އަވަގުރާނަ ގޮވާލެއްގިނަކަމުން މާތްﷲ ހިތްހަލާކުކުރައްވާފައިވާ އިންސާނެއް. ތަލަބޯ Reply\nJuly 9, 2012 at 9:08 pm\tމި ފަހަރު ގައުމަށްޓަކައި ތިކަންވެސް ކުރާނޭ،،،،،،،،،،،،،،،،،،!! މިކައިވެނި ކޮއްދޭނީ ޓިސް ޓިސް އަބޮދޯ ކަމަށް ބެލޭ!!\nJuly 3, 2012 at 6:14 pm\tިިިިިިިިިިީމަގޭ ދަރި ވަރަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަައް ބަޑިވާނެ\nދެއްވަދޫ ރަސްގެފާނު Reply\nJuly 3, 2012 at 11:09 am\tވަރަށް ރޮމޭންޓިކް ފޮޓޯއެއް!!! ހަގީގަތަކާ ވަރަށް ވައްތަރު ގޮތެއް އެބަހުރި!!!\nJuly 1, 2012 at 10:45 am\tތެޔޮބޯ މިނިސްޓަރ ކަލެ އައް ވާނެތަ ތިކަން ފަހަރި Reply\nJune 29, 2012 at 11:41 pm\tކަނބުލޮ ހާދަ ވައްތަރު ގޮތެއް އެބަހުއްޓޭ އަކަމަންދު އައްތައަށް! ބަރުމާ Reply\nJune 29, 2012 at 8:25 pm\tއަހަންމާބެއަކީ ވަރަށް ހިއްބަލިމީހެއް އެފަކީރު ދާއިމީކޮށް ހިތުގެ ބައްޔަށް ކޮންމެ ދުވަހަކު ބޭސްކައިގެން ދުނިޔޭގަ އެހުންނަނީ އަހަންމާބެގެ ކުރިމަތީގަ ދެލޯބިވެރިން އާވާރަވެފަ ވިއްޔަ !\nJune 29, 2012 at 5:45 pm\tއަހަންމާބެ އެހެރީ ފޯކަށް ފައިން އެރިފައި ކަމަށްހެން ފޮޓޯއިން ހީވަނީ.. އެހެންތާ ވާނީ މިހުރިހާ ކަމެއް އޭނާވެސް މިކުރީ އަންނި ފޯއް ބޮއޭ ލާފޯކޭ ކިއައިގެން ހަސަނު ގޮނޑީގައި ބައިންދަން ވީޔާ.. މިހާރު އެހެރީ “ހެދި ބިޑަކުން އަތި އޮއް ބިޑާސް ގެއްލިފެއި” ހައްހައް\nJune 29, 2012 at 9:07 am\tއަހަންމާބެ ވަރަށް ހިތް ނުތަނަވަސް ވެފައި……